
ATEITININKAI IR LIETUVIŲ TAUTOS EGZISTENCIJA 


ANTANAS SUŽIDELIS 


Kalbėdzmi*) lietuvių tautos egzistencijos 
tema, visų pirma turime temą apibrėžti. Eg- 
zistencija turi dvejopą reikšmę — pirma, eg- 
zistencija reiškia buvimą, gyvavimą, gyvybę; 
antra, egzistencija gali reikšti buvimo formą, 
gyvavimo būdą. Pirmąja prasme, tautos egzis- 
tencijos klausimas būtų tautos buvimo, tautos 
gyvybės klausimas; antrąja prasme, tai būtų 
tautos charakterio, tautos kelio, tautos darbo 
klausimas. 

Šiandien norėtume pabrėžti tautos gyvy- 
bės, tautos buvimo aspektą. Viena, dėl to, kad 
tai logiškai pirma — nebūtų ko kalbėti apie 
tautos charakterį ir kelią, jei tautos nebūtų. 
Antra, todėl, kad mūsų gyvenamasis laikas tą 
klausimą kelia labai realiai ir aštriai — mūsų 
tautai gresia pavojus nebūti. Tauta gyva tol, 
kol gyvi tautai yra jos nariai — o nariai gali 
išbirti, gali išsklisti, gali asimiliuotis svetur ar 
nusilenkti prieš pavergėją. Tauta gyva tol, kol 
jos nariai neišbyra, bet buriasi, neišsisklaido, 
bet telkiasi, neįsilieja svetur ir nesuklumpa 
prieš prievartą, bet laikosi draugėje ir draugė- 
je auga, bręsta ir kuria. Tautos gyvybės klausi- 
mas tad iš tiesų yra tautai ištikimybės klausi- 
mas. Tauta gyva tol, kol tautos nariai nori, ryž- 
tasi ir ištveria būti savo tautai. 

Nepakanka pasakyti, kad tautos gyvybė re- 
miasi narių ištikimybe tautai. Tai dar nėra at- 
sakymas, o tik klausimo formulavimas dabar- 


+) Paskaita, skaityta Čikagoje, rugsėjo 3 d., Atei- 
tininkų jubilėjinio kongreso akademiniame posėdyje. 


tinės tautos padėties šviesoje. Ištikimybė tautai 
yra kaip tik didysis tautos egzistencijos klausi- 
mas, kurį mes turime svarstyti, turime supras- 
ti ir privalome atsakyti. 


Mes nesame nuošalūs stebėtojai, sudomin- 
ti pavergtos tautos likimo. Mes patys esame 
tos pavergtos tautos gyva dalis. Tautos būtis, 
jos gyvybė, jos likimas yra tuo pačiu mūsų bū- 
tis ir mūsų likimas. Šitai skatina mus galvoti 
rimtai, skatina sparčiai, neatlaidžiai jieškoti tie- 
sų, atsakančių į mūsų rūpestį; tai sava būtim 
rūpestis, degąs, gyvas, neatidėliojamas. Antra 
vertus, tai tuo pačiu tiesų jieškojimą apsunki- 
na — Žmogus, susikaupęs ties pačiu savim, daž- 
nai ir tiesas kiek palenkia savop, ir linksta jas 
įžiūrėti tokias, kokios jam pritinka. Toks jau 
natūralus, žmogiškas palinkimas — mąstyti sa- 
Vop. 


Būtume betgi neteisūs, jei, svarstydami ir 
spręsdami tautos būties, tautos likimo klausi- 
mą, į tai tepažiūrėtume pro tuos savopiškus aki- 
nius. Šiandien didžiuojamės nueitu lietuvišku 
keliu. Bet ateina naujas metas, lietuvišku keliu 
ateina nauji žmonės, ir todėl mūsų atsakymas 
tautos būties, likimo klausiman negali būti 
vien toks, koks jis mums pritinka. Tautai ištiki- 
mybės klausimo neprivalome spręsti tik taip, 
kaip tai mums lengvai sprendžiasi. Mes gie- 
dame giesmės žodžius — “lietuviai esame mes 
gime, lietuviai turime ir būt“ — ir mums tie 
žodžiai, regis, savaime aiškūs. Mes esame gimę 
lietuviai, mes esame užaugę lietuviai, ir mes 

norime būti lietuviai — būti lietuviu yra kiek- 
vieno mūsų integrali, apspręsta savojo aš" Žy- 
mė. Mus taip apsprendė Lietuva, kurią subren- 
de ar jauni palikome. Jei kada mūsų sąmonė- 
se suknieti tautai ištikimybės klausimas, mes 
sužadinamę savyje tėvynės ilgesį ar atšaukia- 
me atmintin tėviškės išgyvenimus, ir taip tą 
klausimą išsprendžiame. Ir mes taip galime jį 
išspręsti, nes mumyse yra tėvynės ilgesys, ir 
kiekvienas turėjom lietuvišką tėviškę. 

Su kiekviena ateinančia nauja karta šitas 
apspręstasis lietuviškumas kaskart mažėja. At- 
einančių kartų žmonės svetur Lietuvą tepalies 
per antras ar trečias rankas, ir tautai ištikimy- 
bės jausmas atitinkamai blės. Tėvynės ilgesys, 
tautai jausminis lojalumas šituose žmonėse jau 
nebus toks stiprus, kaip mumyse, kurie buvo- 
me ugdomi Lietuvos aplinkos ir ugdomi Lietu- 
voje subrendusių tėvų. Tautai ištikimybės klau- 
simas šitiems ateinančių kartų žmonėms jau ne- 
besileis lengvai išsprendžiamas jausmus suža- 
dinant; iš tiesų, jų jausmai jau links kita kryp- 
timi, ir jiems jau bus lengviau eiti kitu keliu, 
ne lietuviškuoju. Tautiškumas jaunuosiuose te- 
galės būti sąmoningas tautiškumas; tautišku- 
mas ne aplinkos apspręstas, bet paremtas lais- 
vų, sąmoningu apsisprendimu. 

Tautai ištikimybės klausiman todėl turime 
duoti atsakymą sąmoningą, esminį; atsakymą 
prcto, intelekto, ne iausmų; atsakymą toki, ku- 
ris motyvuotų jauną žmogų už tautą apsi- 
spręsti. Mes turime svarstyti ir turime suprasti, 
ką reiškia giesmės žodžiai — “lietuviai esame 
mes gimę, lietuviai turime ir būt." Tokį atsa- 
kymą duoti yra mūsų, kaip ateitininkų, speciali 
užduotis, nes mes savo principuose pabrėžiame 
sąmoningąjį tautiškumą. 


Mūsų pasaulėžiūra tokiam atsakymui duo-- 


da rėmus. Kaip ateitininkai, mes esame princi- 
po žmonės. Mes išpažįstame tiesas, kurios ne- 
kinta laiko bėgty ir kurių netirpdo aplinka. 
Šitų nekintančių tiesų šviesoje turime spręsti 
ir atsakyti tautai ištikimybės klausimą. Mes jį 
turime atsakyti principine prasme, iš esmės, ne 
vien gyvenamojo laiko ir dabartinės tautos pa- 
dėties perspektyvoje. 

Koks yra tautai ištikimybės principas ir 
kas yra tautai ištikimybės pareiga? 

Pagal prof. St. Šalkauskį, principas yra pro- 
to teigimas, kuris nusako tai kas privalo būti. 
Kitaip tariant, principas nusako kokį nors gė- 
rį. Pareiga yra tai, kas darytina, kad įvyktų 
tai, kas privalo būti. Kitaip tariant, pareiga 
žmogų saisto tą gėrį aprėpti, įvykdyti. Tautiš- 
kumo arba tautai ištikimybės principas tad nu- 
sako tautos, tautybės etinę vertę, nusako tau- 

tą tautybę, kaip gėrį; ir tautiškumo pareiga 
saisto žmogų elgtis taip, kad tauta, tautybė 
būtų. 

Tautybės etinė vertė, kaip ir kiekviena eti- 
nė vertė, pareina iš žmogaus prigimties. Tai, 
kas prigimčiai tinka, kas būtį patobulina, yra 
gera; kas prigimčiai netinka, yra bloga. Tauty- 
bė yra gėris, tautybė turi etinę vertę kaip tik 
todėl, kad tautybė žmogaus prigimčiai tinka. 

Trumpai pažiūrėkime, kodėl taip yra. 

Žmogaus prigimtis turi du pradus — dvasi- 
nį ir medžiaginį. Nei vienas, nei kitas, atskirai 
paėmus, nėra specifiškai žŽmogiškas; nei dvasi- 
nė žymė, nei medžiaginė atskirai nenusako žmo- 
gaus esmės. Specifiškai žmogiška yra tų dvie- 
jų pradų jungtis, ir žmogaus būties tobulumas 
priklauso nuo tų dviejų pradų darnos. 

Dvasinis pradas yra tobulesnis už medžia- 
ginį. Taigi ir žmogaus darna atsiekiama tada, 
kai dvasinis pradas vyrauja, viršija ir valdo. 
Medžiaga turi būti dvasios apvaldyta ir valdo- 
ma, dvasiai subordinuota. Platesne prasme tad 
galėtume sakyti — žmogaus būties darnos pro- 
blema yra žemės apvaldymo problema. Dva- 
sios pradui turi būti palenktos visos tos medžia- 
ginės apraiškos, kurios žmogaus būtį paliečia 
jo žemiškąjam buvime. Žemė turi būti apval- 
dyta, pajungta, palenkta dvasios prado tarny- 
bai, kad galėtų reikštis pilnojo žmogiškumo for- 
mą. 

Šiia prasme pavienio žmogaus pastanga 
medžiagą, žemę apvaldyti tegali nešti labai 
riboto vaisiaus. Pavienis žmogus jau vien rū- 
pesčio savo gyvybe būtų varžomas tiek, kad 
jo dvasios pradas tegalėtų reikštis pačiame ma- 
žiausiame laipsnyje ir primityviausioje formoje. 
Beveik visuose savo veiksmuose pavienis žmo- 


„gus būtų medžiagos, žemės apspręstas ir varžo- 


mas. Jis būtų mažai žmogiškas žmogus. 

Žemės apvaldymo sėkmė glūdi kaip tik su- 
telktinėje pastangoje, t.y. žmonių bendravime. 

Pirmasis tokio bendravimo vienetas yra 
šeima. Šeima ne vien laiduoja žmogui gyvybę, 
bet taip pat ir saugią žemišką aplinką, kurioje 
jau gali pradėti vystytis ir reikštis žmogišku- 
mas. Žemės apvaldymo pastangoje šeima tačiau 
dar tėra silpnas vienetas, ir todėl jis nelieka 
uždaras, bet plečiasi į šeimyną ir gentį. 

Tauta kaip tik ir yra tas natūralusis bend- 
ravimo vienetas, kuris atbaigia šeimą ir gentį, 
ir kuris tobuliausiu būdu sudaro sąlygas žmo- 
gui siekti prigimties pradų darnos. Tauta yra 
natūralus vienetas, nes jos sudėtis kaip tik 
žemės apsprendžiama. Žmonių grupė — bend- 
rucmenė — tampa tauta tada, kai ji, sakytume, 
laimi kovą su žeme, kai ji žemę apvaldo, ir ši- 


A. TAMOšAITIENĖ 


PAVASARĖJANT 
(kilimas) 


tuo laimėjimu tampa savarankiška, laisva, nuo 
kitos bendruomenės nepriklausanti. Tuo būdu 
tauta išlaisvina žmogų iš žemės varžtų. Ir ka- 
dangi tauta išauga iš jos pavienių narių intereso 
— žemę apvaldyti — ji išauga toks vienetas, 
kuris išsaugo kiekvieno jos nario individualybę. 
Todėl tauta nesiplečia į kosmopolį, nes kosmo- 
polis žmogaus individualybės neišsaugotų; tau- 
ta plečiasi tik tiek, kiek ji turi plėstis, kad 
jos pavienio nario interesas — žemę apvaldyti 
— būtų įvykdytas. 

Šičia ir yra tautos etinė vertė. Tautybė 


tinka 
tautą 


nes kaip tik per 
žmogus atsiekia savo prigimties darnos, 
ir jos atsiekia savitu būdu. Tauta atpalaiduo- 
ja žmogaus dvasinį pradą, kad jis galėtų viršy- 
ti, vyrauti, valdyti ir kad šitokioje darnoje ga- 
lėtų reikštis pilnasis žmogiškumas. Šita prasme 


žmogaus prigimčiai, 


galėtume sakyti su prof. St. Šalkauskių, — 
tautybė yra žmogiškumo forma. Ji žmogaus tu- 
riniui — jo prigimčiai — leidžia išsivystyti kon- 
krečioje pilnumoje. | 

Šitaip supratus tautybę — kaip etinį gėrį 
— suprantama ir tautai pareiga. Kadangi žmo- 

giškumo pilnatis konkrečiame pavidale žmo- 
gui ateina per tautą, žmogus yra savo tautai 
skolingas. Tautai pareiga tad visų pirma yra 
teisingumo pareiga — žmogus neprivalo aiim- 
ti kitam žmogui lygios teisės. Jis todėl nepri- 
valo iš savo tautos išsijungti, nes jis tuo tau- 
tą naikintų ir tuo pačiu paneigtų teisę kiekvie- 
nam kitam tautos nariui siekti žmogiškumo tau- 
tos rėmuose. Ir kadangi tauta yra aktyvus — 
sutelktinio darbo vienetas— žmogus privalo bū- 
ti aktyvus tautos narys. 

Teisingumo prasme tautai pareiga saisto vVi- 
sų pirma tuos, kurie tautoje išaugę; ji atitinka- 
mai saisto ir tuos, kurie ne tautoje išaugę, o 
savo žmogiškumu darnai yra sėmęsi iš tautos 
per savo tėvus ar tėvų tėvus. Bet juos teisin- 
gumo pareiga saisto mažesniu mastu, nes jie 
mažiau iš tautos gavę. 

Tautai pareiga tačiau nesiremia vien tei- 
singumo įstatymu. Savo pasaulėžiūroje išpažįs- 
tame dar kitą įstatymą, Kristaus duotą Naujuo- 
ju Testamentu. Tai artimo meilės įstatymas, ku- 
ris saisto žmogų duoti ne pagal tai, kiek jis pats 
gavęs, bet pagal tai, kiek jo duoklės yra reika- 
lingas kitas žmogus. Tautai pareiga mus riša 
ne vien pagal tai, kiek iš tautos esame pasisė- 
mę savo žmogiškumo pilnačiai, bet ir pagal tai, 
kiek tauta yra reikalinga mūsų duoklės. Šita 
prasme tautai ištikimybės pareiga saisto lygiai 


kiekvieną lietuvį — ir tautoje užaugusį, su- 
brendusį, ir augantį, bręstantį svetimoje aplin- 
koje. 


Ateinančių kartų ištikimybė tautai ir te- 


galės remtis šituo sąmoningu, krikščionišku 
tautybės vertės supratimu. Tėvynės priespauda 
dar gali trukti ilgą laiką. Metai dildo jausmus, 
ir su kiekvienais metais jie vis mažiau lenks 
jauną žmogų tėvų kraštui. Su kiekvienais me- 
tais bus lengviau išsiteisinti ir iš tautai pa- 
reigos, jei tautai pareigą suprasime tik kaip 
tautai skolą. Neišdils tik tautai ištikimybės pa- 
“eiga, kaip artimo meilės pareiga, ir iš jos ne- 
bus išsiteisinimo. Kiekvienam tauriam tautos 
ainiui artimo meilės pareiga bus kilni krikš- 
čioniškojo tobulumo proga tol, kol tauta, vargo 
padėty, io duoklės reikalauja. 


Šitokios tad mintys esmine, principine pras- 
me. Tauta yra etinis gėris, ir todėl tauta pri- 
valo būti — tai principas. Mes turime elgtis taip, 
ir dirbti taip, kad tauta būtų — tai pareiga. 


Trumpai dabar norėtume pažvelgti į tau- 
tai pareigos vykdymo klausimą. Kaip mes tą 
pareigą vykdome ir kaip turime vykdyti? 


Kaip tautai ištikimybės principas ir parei- 
ga yra esminės sąvokos, taip pareigos vykdymo 
sąvoka yra egzistencinė sąvoka. Principas ir 
pareiga yra tie patys kiekvienam žmogui, nes 
kiekvieno žmogaus prigimtis esmėje ta pati. 
Žmogus pareigą vykdo tačiau kiekvienas savaip, 
pagal savo egzistenciją, buvimą, pagal laiko ir 
aplinkybių sąlygas. Tautinis darbas buvo vie- 
noks spaudos draudimo metais, o kitoks Nepri- 
klausomoje Lietuvoje. Vienaip jį dirba arto- 
jai ir kitaip mokytojas; vienaip pareigą atlieka 
partizanas ir kitaip išeivis. 


Ateitininkų Federacijos kongreso prezidiumas 

V. Maželio nuotrauka 


A. TAMOšAITIENĖ 


UOLŲ šEšĖLYJE 
(guašas) 


turi 


Koks yra mūsų darbas ir koks jis 
būti? 

Trumpai pažvelkime į save. Vadinamės a- 
teitininkai, ir tai netuščias vardas. Jis realiai 
nusako ne vien mūsų įkūrėjų mintį, tikslą, idea- 
lą, bet ir jų natūralųjį gyvenimą, jų Žmogišką- 
sias nuotaikas. Mūsų sąjūdis gimė laiku, kuriuo 
visa tauta buvo ryškiai paženklinta linkme — 
ateitin. Tautos praeitis buvo juoda ir slėgi, ir 


jon nebuvo ko dairytis. O rytojus žadėjo daug 


ką šviesesnio — jį šviesesnį jau žadėjo “Auš- 


ra“, jį šviesesnį jau liudijo atgautas laisvas lie- 
tuviškas žodis. Ateities laukti, ją paskatinti, ją 
kurti buvo to laiko drąsus motto, išpažįstamas 
su ryžtu ir užsidegimu. Tai buvo ateities me- 


tas, ir todėl natūralu, kad sąjūdis, gimęs tokiu 
metu, būtų ateities sąjūdis, paženklintas ryto- 
jaus mintimis ir nuotaikomis. 

Siandien mes turime praeitį — didžiuoja- 
mės esą penkiasdešimties metų, ir kongresan su- 
ėjome tos praeities pagerbti. Tai didinga ir kil- 
ni praeitis. Ji ir asmeniškai brangi, ypač vyres- 
niesiems iš mūsų, kurie joje paliko savo gra- 
žiausius metus, savo darbo vaisius, savo žmo- 
giškos būties įprasminimo kelią. Tai buvo švie- 
sus laikas ir šviesūs metai. Ir kaip kiekviena gy- 
vybė tiesiasi švieson, taip ir mes jon atsigrę- 
žiam — atsigręžiam praeitin, ir stengiamės ją 
palaikyti gyvą, kaip nors ją pratęsti ja gyventi. 
Tam tikras praeitininkiškumas tad yra natūra- 

li žymė mūsų būties, nes mūsų būtis paženklin- 
ta tautos šviesių metų atmintimi. 

Mes turime ir dabartį — vieniems daugiau, 
kitiems mažiau dėkingą, bet visgi dabartį lais- 
vėje, ir ją branginame. Sykį praradę savo lais- 
vę, sykį išvyti iš namų, mes esame kiek linkę 
tvirčiau įsikibti naujos laisvės ir naujų namų, 
nors jie ir netokie, kokių norėtume. Yra tad 
mūsuose ir tam tikra dabartininkiškumo žymė. 

Šitom savo būties žymėm — linkimu pra- 
eitin ir rūpesčiu šia diena — mes skiriamės nuo 
savo įkūrėjų. Jų gyvenimas ir nuotaikos juos 
skatino laukti, jieškoti, planuoti, statyti; mes 
linkę prisiminti, atkurti, pasididžiuoti tuo, kas 
atlikta, ir išlaikyti tai, ką turime. Tokias mūsų 
nuotaikas atspindi mūsų pačių, lietuvių išei- 
vių, žodžiai, kai kalbame savo tautiniais rūpes- 
čiais: “sugrąžinkime tėvynei laisvę?,? “išlaiky- 
kime lietuviškumą.'' Visomis pastangomis sie- 
kiame gaivinti tautos praeitį ir ją gyvą išlai- 
kyti. Leidžiame enciklopediją, kad išliktų tai ką 
žinome; kuriame šeštadienines mokyklas, kad 
kitus išmokytume to, ką mokame; griežtai laiko- 
mės organizacinių formų, kokios jos buvo Lie- 
tuvoje; išlaikome ir politinę partiją netgi tada, 
kai teliekame penkiese; dainuojame dainas, ko- 
kias dainavom Lietuvoje; žaidžiame krepšini ir 
netgi angliškąjį futbolą, nes taip žaidėme Lic- 
tuvoje. 

Šitokia mūsų tautinė veikla yra savisaugos 
veikla — mes šitaip siekizme išsaugoti savo 
žmogiškumo darną, savo buvimo formas, ku- 
rioms pradžią ar brandą gavome nepriklausomo- 
je tėvynėje. Tuo pačiu, drauge su savo žmogiš- 
kumo darna, išsaugome ir tautos buvimo for- 
mas — tautos dvasios turtą, sukurtą per eilę 
amžių. 

Toks ryšys su praeitimi yra reikalingas, ir 
tokia veikla yra gera veikla. Iš tiesų svarbu iš- 
laikyti ir sugrąžinti, nes kitaip nebus ant ko 
statyti. 

Kaip ir kiekviena savisaugos elgsena, tokia 
mūsų veikla nėra tačiau be pavojų. Susikau- 
pę sugrąžinimo ir išlaikymo darbe, mes neju- 
čiomis galime patapti nerealūs žmonės, sugebą 
Lietuvą suvokti tik sustojusio laiko rėmuose. 
Tai regresijos pavojus, pavojus regresuoti į 1939 
-tuosius metus, pavojus paneigti ir ignoruoti bė- 
gantį laiką vien todėl, kad tai ne Lietuvos lai- 
kas. Bet laikas bėga ir metai skuba, ir nei mes, 
nei kiti Lietuvos likimo neatstatysime į prieš- 
karinį metą. 

Yra taip pat stagnacijos ir nekūrybingumo 
pavojus. Tauta nėra stagnacinis vienetas, bet 
dinaminis, kūrybos vienetas. Ji nustoja būti, 
kai nustoja kurti. O mes, brangindami tai, kas 

sukurta, ir stengdamiesi išlaikyti tai, kas at- 
likta, nejučiomis galime palikti nieko naujo ne- 
sukūrę ir nieko naujo neatlikę. Mes dainuoja- 
me tėvynės ilgesį savo senelių dainomis, ir dai- 
nuojam laisvės ilgesį partizanų žodžiais — O 
kur yra mūsų išeivių, žodžiai ir dainos? 

Išlaikymo darbe susikaupus, yra ir užsida- 
»ymo pavojus. Pavojus yra ne tik nieko naujo 
nesukurti, bet ir nieko naujo neišmokti. Bran- 
gindami tai, kas sava, mes lengvai galime pa- 
neigti visa tai, kas žmonijai bendra ir gera. 
Pasaulis vietoje nestovi — negalime savyje už- 
sidarę stovėti vietoj ir mes, jei norime, kad 
mūsų tauta vėl galėtų rikiuotis laisvųjų tautų 
tarpan lygiomis teisėmis ir lygiomis kultūrinė- 
mis ir civilizacinėmis jėgomis. 

Iš šitų pavojų — regresijos, stagnacijos ir 
užsidarymo — išplaukia ir pats didysis pavo- 
jus. Tai pavojus įsitikinti, kad tos tautai pa- 
reigos vykdymo formos, tie veiklos būdai, ku- 
rie mums aktualūs ir mums geri, tiks kaip 
pirštinė ir po mūsų ateinantiems. Tai pavojus 
neišskirti, kas yra tautai svarbu ir kas tik 
mums svarbu. Yra svarbu, kad išlaikytume sa- 
vo kalbą, ir gerai, kad turime savo mokyklas; 
yra svarbu, kad išsšaugotume savo tautos kul- 
tūros lobį, ir gerai, kad leidžiame enciklopediją. 
Bet tiktai mums svarbu, kad būtų dešimt par- 
tijų, ir tiktai mums svarbu, kad turėtume ka- 
rininkų ramovę ir sporto žaidynėse žaistume 
angliškąjį futbolą. Po dešimt metų — jei tė- 
vynės priespauda dar tiek užsitęs — nebus de- 
šimt partijų, ir nesikurs karininkų vaikų ra- 
movės, ir gal niekas nespardys futbolo. Ir dėl to 
nebus tautos tragedijos, jei su tomis tik mums 
tinkančiomis formomis jaunieji neišmes esmi- 
nių tautiškumo formų. Ėjo “ Aušra" ir “Varpas", 
ir jie nustojo ėję, ir dėl to nebuvo tautai skau- 
dos, nes ėjo “Rytas" ir “XX Amžius“. Anuomet 
ėjo “Židinys" ir nustojo eiti, bet turime “Ai- 
dus", ir tai gerai. Gal po dešimt ar penkiolika 
metų neturėsime “Kario", “Aidų" ar “Draugo", 
o gal iš vystyklų išropos “Sūkurys", ir tai bus 
gerai. 

Jaunam žmogui praeitis teturi prasmės ir 
yra gyva tol, kol ji laiduoja ateitį. Jei praeitis 
telieka tikslas savyje, pabaigtas, surištas ir kas- 
pinėliu papuoštas, ją jaunas žmogus ir deda ant 
lentynos. Jei esmines tautiškumo formas ir tuos 
turtus, kurie yra visų kartų ir visų amžių, su- 
plaksime į vieną ryšulį su atgyventais dalykais 
ir formomis, kurios mums vieniems tetinka, ga- 
limss daiktas, kad jaunas žmogus tą ryšulį ir 
padės ant lentynos. Mes turime budėti, kad iš 
savo praeities ir dabarties nesurištume tokio 
ryšulio, iš kurio nieko būtų nevalia išmesti, 
nieko pakeisti, ir kurian nieko naujo nereikėtų 


pridėti. Valia kai ką išmesti, galima 


daug ką 
pakeisti, ir reikia daug naujo pridėti. 


Mes džiaugiamės, pavyzdžiui, kad Lietuvos 
pramonė augo dukart sparčiau negu kitų vals- 
tybių. Bet daug rečiau pagalvojame, kokia tra- 
monė, koks ekonominis būvis tiks ateities Lie- 
tuvai. Mes giriamės, kad Lietuvoje pagarboj 
laikėm mokslo žmones, ir profesoriams nereikė- 
jo vakarias po Kauną autobuso vairuoti, kad 
dorą algą namo parsineštų. Bet labai retai pa- 
galvojame, kaip reikėtų socialinėj srity tvarky- 
tis, kad ir paprasto darbo žmogus Lietuvoje ne- 
pavydėtų Amerikos angliakasiui. Mes prisime- 
name sveiką lietuvišką kaimą ir juo didžiuo- 
jamės — bet nepasvarstome, kokį efektą ir ko- 
kias pasekmes kaimui turės naujųjų laikų mo- 
dernizacija. Mes dar vis ginčijamės dėl buvu- 
sios Lietuvoje politinės santvarkos — bet jau 
daug rečiau tepasprendžiame, kokia ia sanivar- 
ka galėtų ir turėtų būti. 

Šitokio ateities darbo daug yra, ir tik toks 


darbas patrauks po mūsų ateinančias kartas. To- 
kį darbą dirbant, liks gyvas ir ryšys su praeiti- 
mi. Jaunas žmogus, jau vien savo jaunatve kū- 
rėjas, stato ant to, kas pastatyta, ir jam rei- 
kia praeities; bet jis stato savaip ir kuria nau- 
jai. Mes turim būti pasirengę tą naują kūrybą 
priimti ir jai duoti dirvos. Tai kūrybai reikia 
ateities dirvos. Jei jos nesiras tėvų sodyboj, 
jaunas žmogus išeis akėt kaimyno laukų. 

Mes esame ateitininkai, jei ir ne savo nuo- 
taikomis ar jausmais. Aieitininkai esam savo 
tikėjimu. Mes tikime ir Lietuvos ateitimi, nors 
nesam pranašai ir ios nežinome. 

Lietuvių tautos egzistencijos klausiman to- 
dėl turime duoti ateitininkišką atsakymą. Kaip 
principo žmonės, mes turime tą klausimą su- 
prasti iš esmės. Kaip ateities žmonės, mes tu- 
rim jan atsakyti ateities idėjomis. 

Tokio atsakymo iš mūsų laukia pavergta 
tauta, ir tokio atsakymo reikalauja ateities Lie- 
tuva. 


A. Tamošaitienė 


šVIESOS VERPETAI 

Vienbalsiu komisijos sprendimu, “Aidų" 1958 - 
1959 metų literatūros premija, 500 dol., paskirta 
Bernardui Brazdžioniui už eilių rinkinį rankrašty- 
je, vardu “Vidudienio sodai". 


Laureatas yra vienas iš pačių žymiausių lie- 
tuvių poetų savo plačia tematika ir minties bei 
jausmo gilumu. Jo poezija dažnai dramatinio po- 
būdžio, kupina pranašiškų teigimų ir vaizdų. Ji 
didžiai įdomi savo staigiais kontrastais tarp gąs- 
dinančių Senojo Testamento palyginimų ir lyriškų 
lietuvių buities atskambių. Tremties laikotarpyje 
laureatas davė daug patriotinės kūrybos, tiesiogiai 
susijusios su šio meto mūsų tautos įvykiais bei 
išgyvenimais.. 


Bernardas Brazdžionis yra išleidęs 14 poezijos 
rinkinių (vienas rankraščio teisemis) ir Vytės Ne- 
munėlio slapyvardžiu 18 eilių knygelių vaikams. 
Be to, yra daug leidinių redagavęs ir rašęs litera- 
tūrinėmis temomis. Jo premijuotasis rinkinys “Vi- 
dudienio sodai" turi 115 didelio formato puslapių. 

BERNARDAS BRAZDžŽIONIS, 


“AIDŲ"" LITERATŪRINEĖS PREMIJOS 
LAUREATAS 


(A. Varno portretas) 


Iš PREMIJUOTO RINKINIO 
ViLDIULD IE NEO > 2 DAS 


DEGANTI SIELA 


Atsirėmiau karštos atogrąžų ugnies šešėlio, 
Ir sielą uždegė sena, 

Kaip sugrįžimas Ezakielio, 

Naktin beskęstanti, begęstanti liepsna. 


O dangų dusina prinokęs datulių tvankumas 
Cikadom šaukiančių nemiegančių naktų, 

Ir Biblijoj erškėtrožės seniai užgesęs krūmas 
Vėl šoka jazzo muzikos taktu, 


Liepsoja, keldamas iš nelaimingo miego 
Po kedrais pakastas maldas misionierių ir dienas, 
Ir Arrow Head viršūnėse kaip dinamitas dega 


sniegas 
Be nuodėmės ir nežinąs, 


Ką žmogui buvo daves Dievo duotas rojus, rojui 
Ką atėmė išeidamas žmogus ... 


„Ir dega siela kaip magnolija baltoji 


Be atvangos, be pabaigos, be atvangos. .. 


PRINCESEĖS SIT HAT-HOR IŪVET VEIDRODIS 


Muziejus. Vaikštau pas duris palikęs lazdą 
svečio. 
Pro miesto dulkes ir pro žaismą žemės žiburių 
Prie veidrodžio dukters karaliaus Amen-em-hat 
III-čio 
Princesės Sit Hat-Hor Iūvet sustoju ir žiūriu. 


Ziūriu į upę tekančią mirties ir melo metų 

Pro tūkstančius užgesusių aistros šaltų naktų, 
Ir veidrodiniam sidabre matau aš metų ratą — 
Kaip sukasi pavasarių pavasariai ratu. .. 


Matau aš amžių soduose laimingą kūdikystę, 
Matau mažųjų kūdikių laimingus veidelius, — 
Ir pro beprasmę sutemą dangus man ima švisti 
Ir tartum savo atpažįstu šimtmečių kelius. 


Praeina šaltos mumijos, man žodžio nepratarę, 

Ir karavanų vilkstinės jas lydi per smiltis, 

Ir tas smiltis ant žingsnių jų pernakt samumas 
beria 

Ir seka kaip šėšėlis jąsias kaukolė-mirtis. .. 


Seni karaliai, kelkitės, princesės jaunos, mirkit, 
Kovokite kariai drąsuoliai — žūkit be prasmės! 
Ir našlės — moterys karių vien ašaras patirkit: 
Kas čia nekris kaip didvyris, tenai tas nelaimės! 


Ir eina jie ir kaunasi vergijai kito krašto 

Kariai, karaliai, dukterys ir mylimosios jų, 

Kad savo kūnais ir sapnais mums ateitį pašvęstų 
Ir kad nuplautų žemiškus takus širdies krauju. 


O veidrodi, o žmogžudy švelniais sidabro 
pirštais, 
Ar tu ir jai, vrincesei Sit-Hat-Horai, melavai, 
Sakydamas, kad jos akių šviesus šypsnys 
nemiršta, 
Kad ten, kur lūpų šypsena, teliks rudens ravai?... 


Kad ten, kur krito garbanos per kaktą 
alebastro, — 
Ne dulkės laiko rankose, nei dulkės nebeliks, 
Ir kūnas kvepiantis aistra paskutiniųjų astrų 
Dienų dienoms, dienų dienoms, dienų dienoms 
užmigs?... 


Žiūriu į upę tekančią ir klausiu amžių srovę 


Ir klausiu — kur dinastijų, kur giminės vardai, 
Ir kas iškėlė jas ir kas, kaip šapelius, 
sugriovė? ... 


O laiko veidrodi, tai tu gimdai mus ir žudai. 


PAVASARIO MALDA 


Dar žydi persikai — rausvi ir skaudūs 
Ir mėlyni vijokliai prie namų, 

O jų žieduos rudens jau renkas raudos 
Ir virpa baimė vėtrų tolimų. 


Dar obelis balta ir kaip svajonė 

Ir žieduose kaštanų dar liepsna, 

O vėjas eina krėst žiedų per klonį 
Ir duzgia bitės: “Baigiasi diena. . J? 


Dar žydi ežeras šviesus ir grynas 
Pavasario padangių atspindys, 

O saulėtų pakrančių vynuogynuos 
Jau teka vynas svaiguliu žydįs. 


Dar žalvariniam ryto varpo šuoly 

Tu balto džiugesio litaniją skaitai, 
O pro vakarines maldas vienuolių 
Jau krinta sniegas, pusnys ir ledai. 


Ir tu meldies: 

— Žydėk, žydėk, jaunyste, 
Žydėkit, sodai, žemėj ir širdy. .. 
Ir, tartum didžią Dievo karalystę, 
Dainoj pavasarį ir žiedus, kur nevysta, 
Maldoj gyvenimą be rudenio randi. 


SEPTINTASIS STEBUKLAS 


Mes kalbomis, it gėlėmis, kovas didvyrių 
puošiam, 
Jiems danguje paminklus statom, žemėje — 
stabams. 
Vainikais vartai papuošti, pro juos mums einant, 
ošia: 
Gėles — kapams, 
kalbas — kapams 
ir vainikus — kapams! 


Mes išvaduojame tautas, o tautos mus pavergia, 
Mes atiduodam savąją už svetimas žemes. 
Ar tu regi septintąjį stebuklią, žemės verge, — 
Numirę keliasi, o mirštame gyvieji — mes! 
O mirštam — mes, 
o mirštam. — mes, 
o tyliai mirštam mes... 

SFINKSUI 


Praeina pro tave diena be garso ir be aido, 
Ir, tartum skraistę, jos šešėlį pavagia migla. 
Naktis, kaip naras nusileidžia pragarmėn ir baido 
Ir jieško perlų pamestų ir klumpa kaip akla. 


Sužeidžia juodas jos rankas povandeninės uolos, 

Koralai slepiasi dugne ir verkia paminti, 

Ir jauno mėnesio skeveldra, nuo dangaus 
nupuolus, 

Dainuoja skęstančiai gondolai marių pakrašty... 


Ir savo šaltą šypseną siunti tu kitai dienai, 

Be atlydžio žiūrėdamas gyvenimo gelmėn, 

Ir kaip šešėlis klausimas sustingsta mėnesienoj: 

— Rytoj gal tau? Rytoj gal man? Rytoj gal 
tau, gal man? . 


VELINĖS 


Numirę kalba, tartum po rudens šalna 

Laukinės gėlės, užmirštos ir žiemai dovanotos 
Nebesuprantama sanskrito ir sena 

Kalba, — klausykit, moterys dievotos! 


Klausykit, geros, šventos motinos, kurių 
Aukos ir meilės metų rūpesčiai pražilę 
Iš dieviškai skaisčių pavasario taurių 
Ugnim senas mergautines naktis pripylė. 


Numirę kalba iš po žemės pavergtos 

Laisvi, nei pančių, nei kalėjimų nesurakinti, 

Ir žodžių jų nei šventraščiai, nei pranašai 
nepakartos, 

Juodžiausi reguiem praras mintyj jų rastą mintį. 


Klausykit, Dievui atidavę dangų, žmogui — 
žemę jūs 
Tarnai tiesos ir išminties, bežodės konsekracijos 
misterijoj suklaupę, — 
Numirę kalba, tartum žingsniai pakasynų 
pasiviję jus 
Pro dies irrae, dies illa kraupią! 

Numirę kalba, kad girdėtų kurtiniai 

Ir kad pasiektų jų šviesa akis aklųjų, 

Kai kažkur verkia jaunas Mocartas žaismingai 
4r švelniai 

Ir kai kvatoja giltinė laboratorijose dujų 


Numirę kalba 


gimstantiems (iš meilės) 

ir gyvenantiems (sapne) 

ir mirštantiems (dvasia), 
Kai uolos skyla, gelmės kyla ir ant sostų 


prarastųjų metų 

Sniegas sninga — sninga — sninga 
Ir miega jie, gyvieji, po mirties malonių tunika 
tamsia 


Ir tyli jie, kaip žemė nevaisinga. 


ATEINA PERGALĖ 


Ateina pergalė kaip milžiniškas tvanas, 
Apimdama ir žemę ir dangaus skliautus, 

Tartum gyvybės pulsas iš kapų ji kelias ir gyvena 
Ir kaip ugnis ji uždega numirusius metus. 


Jai kelia vėliavas gyvenimo ištroškę tautos 

Ir kloja miestų milijoninių minia 

Po kojom pažadų ištikimybės sriautą 

Ir tie, kur šaukė “taip", ir tie, kur šaukė “ne!'*... 


Aukoja kūdikius jai motinos, ir žmonos 
Aukoja ištikimus vyrus, o vaikai — tėvus, 
Aukoja jai beturčiai milijonus, 

Religijos aukoja jai dievus... 


Ateina pergalė šalta, rūsti, negailestinga, 

Ar bus ji pragaro, ar bus dangaus siųsta? 

Stabų pasaulis laukdamas stabu sustingo 

Ir klausia siaubo nusiaubtas. AR TA 

ATEINA PERGALĖ? AR TA ATEINA 
PERGALĖ? AR TA? 


ŽEMAIČIŲ KLAUSIMAS IR ŽALGIRIO KAUTYNĖS 


ZENONAS IVINSKIS 


Piatb'ailis a 


2. Pasiruošimai lemiamai kovai. 


1409 įvykiai Žemaičiuose turėjo vesti Vy- 
tautą ir karalių į karą su kryžiuočiais. Šiems 
nepasisekė atitraukti Jogailos nuo pusbrolio, tad 
jie planavo kiekvieną jų mušti atskirai. Per 
pasiuntinius aiškiai įsitikinęs, kad Jogailą rems 
Kęstutaitis, ordinas rugpjūčio viduryje užpuolė 
dar karui nepasiruošusią Lenkiją. Tuoj jis už- 
ėmė Dobryniaus žemę ir turėjo kitų karinių pa- 
sisekimų. Kai lenkai veržėsi į pietines ordino 
žemes, Ragainėje buvo laukiama, kad puls ir 
žemaičiais“ Bet jie teužėmė Klaipėdos miestą, 
išsivesdami šimtus belaisvių. 

Tarpininkaujant imperatoriui (čekų kara- 
liui) Vaclovui, 1409 rudenį (X.8) iki kitų Metų 
šv. Jono (VI.24) buvo padarytos paliaubos.37 
Nors Vytautas paliaubų sutartyje nebuvo mi- 
nimas, bet ordinas ir jo nepuldinėjo. Tad ir Lie- 
tuva iki 1410 vasaros laikėsi taikos. Per tą 
laiką nesutikimus turėjo spręsti imperatorius. 

Karui besiruošdamas, ordinas pasirūpino 
dar vieną savo teisių įrodymą į Žemaičių žemę. 
Sprendimu Vaclovo, kuris iš kryžiuočių už tai 
gavo keliasdešimt tūkstančių vengriškų “rau- 
donųjų,? Pragoje 1410.II.14 buvo surašytas nau- 
jas dokumentas. Jis skelbė, jog Žemaičių kraš- 
tas ir Sūdava, taip pat ir keli lenkų pasienio 
punktai (Drezdenka ir Santoko pilis Dobryniu- 
je), turį priklausyti kryžiuočiams. Kol šiems 
Žemaičiai nebuvo atiduoti, negalėjo būti grą- 
žintas Dobrynius. Pusbroliai nesutiko su tokiu 
sprendimu. Lietuvos vardu protesto pareikšti 
Pragon nuvyko Butrimas ir Vytauto sekreto- 
rius Cibulka. Vaclovas tačiau gąsdino, jog ordi- 
no pusėje stosiąs jis pats ir jo brolis Vengrijos 
Zigmantas, kuris siūlėsi tarpininkauti. 

Zigmantas galėjo tapti rimtu kryžiuočių 
sąjungininku ir pavojingu pusbrolių priešu. Su 
juo tartis į Vengrijos pasienio miestą Kezmarką 
nuvyko pats Vytautas. Kaip 1409 vasarą ordi- 
nas buvo bandęs Jogailą atitraukti nuo Kęstu- 
taičio, taip su šiuo dabar elgėsi Zigmantas. Pats 
rūpindamasis tapti Vokietijos imperatoriumi, 
jis viliojo Vytautą, siūlydamas jam karaliaus 
vainiką“. Bet sutartinis pusbrolių veikimas, 
kai visi priešingumai ir iš seno prirūgusios ne- 
apykantos su kryžiuočiais begalėjo būti ginklu 


sprendžiamos, buvo lemiamas juodviejų valsty- 
bių ateičiai. 

Vytautas ir Jogaila buvo pasimokę iš kry- 
žiuočių propagandos. Kovodami prieš vakaruo- 
se ordino skleidžiamus priekaištus, dar 1409 ru- 
denį jiedu buvo prieš jį paskleidę tarp krikš- 
čionių kunigaikščių savo skundus. Vytautas 
priekaištavo kryžiuočiams ne tik dėl bado me- 
tu užgrobtų javų. Jis priminė, be kitko, jog ir 
po dviejų šimtmečių ordino valdymo, Prūsų že- 
mėje dar esą pasilikę pagoniški papročiai, 3? 
t.y. ordinui buvo daromas skaudus priekaištas, 
kad jis nekrikščionina. Dėl Žemaičių užėmimo 
Vytautas teisinosi, jog juos palaikęs, nes norė- 
jęs išvengti dar didesnių nelaimių. 

Ir Jogaila savo skunde prieš ordiną 29 
punktuose darė įvairių priekaištų. Buvo pami- 
nėta, jog kryžiuočiai trukdę ir patį Lietuvos 
krikštijimą, net, esą, naikinę bažnyčias (per 
Vilniaus apgulimą 1390). Jie, esą, nepaisę po- 
piežiaus uždraudimo kariauti prieš Lietuvą. Bet 
abu valdovai, skųsdami ordiną vakarams, te- 
darė jam moralinius priekaištus. Anuo metu dar 
negalėjo būti minima, kad kryžiuočiai preten- 
duoja į etniškai svetimas teritorijas. 

Būsimo karo pasisekimas turėjo priklausyti 
nuo apgalvotos strategijos ir gausiai sutelktos 
kariuomenės. Vytautas ir Jogaila 1409.XII. su- 
tarė bendrą karinį planą, kuris už pusmečio bu- 
vo įvykdytas. Susijungusios Červinske prie Vys- 
los lietuvių ir lenkų jėgos turėjo žygiuoti į Ma- 
rienburgą.4? Pusbrolių kariuomenės buvo su- 
rinktos iš savų žemių. Ragainės komtūro liu- 
dijimu, iš kiekvieno Žemaičių valsčiaus buvo 
paimta po 300 ginkluotų vyrų.*! Kai ordinas iš 
vakarų Europos pasitelkė daug algauninkų, pus- 
brolių pulkuose samdytos kariuomenės mažai 
tebuvo. Jai verbuoti Vytautas buvo Jogailai pa- 
siuntęs 20,000 kapų grašių“? Bet tebuvo pa- 
samdyta vos viena “vėliava" čekų, kuriems va- 
dovavo Jonas Žižka. 

Nors vakarų Europą ir vargino nepaliau- 
jami karai (tarp Prancūzijos ir Anglijos tęsė- 
si šimtmetinis karas), tačiau ordinui samdinius- 
algauninkus rinkti žymiai geriau sekėsi. Dė! 
šaltinių trūkumo nėra pasisekę iki šiol išaiškin- 
ti, kokios jėgos iš abiejų pusių buvo surinktos. 
Lietuvoje tik pirmą kartą už šimtmečio (1528) 

tebuvo 


daromi mobilizaciniai sąrašai, vad. 
“Popis voiska litovskogo“'. “Popis" įsakmiai pa- 
rodė, jog etnografinės lietuvių žemės buvo ne- 
palyginamai tankiau gyvenamos negu slaviško- 
sios.+* Bet pats mobilizacinis krašto pajėgumas 
tada paprastai tegalėjo siekti 590 visų gyven- 
tojų. 

Kokio dydžio kariuomenės ruošėsi kautis, 
įvairių kronikų duomenimis negalima pasitikė- 
ti. Tik perdėti šimtatūkstantiniai dalyvių ir 
kritusiųjų skaičiai*'* rodo, kokį didelį įspūdį 
amžininkams šis karas yra palikęs. Dlugošo ži- 
niomis, Vytautas esąs atvedęs 40 pulkų, o Jo- 
gaila — 50. Kadangi pulke ar “vėliavoje" buvo 
skaičiuojama 300 karių, Lietuvos kariuomenės 
galėję būti 12,000, o Lenkijos — 15,000. Or- 
dino kariuomenės turėjo būti mažiau. Iš pačių 

A. TAMOšAITIENĖ 


PIEVŲ DYGSNIAI 
(guašas) 


savo komtūrijų surinktus pulkus papildęs 9-10 
samdinių “vėliavomis,*** ordinas turėjo 51 vė- 
liavą. 

“Vėliavos" tačiau tikro jėgų skaičiaus ne- 
duoda. Iš abiejų pusių turėjo dalyvauti dau- 
giau kariuomenės. Bet didinant skaičius, vėl 
buvo perdėta: esą, ordino pusėje buvę sutelk- 


ta 40,000 karių, o lietuvių ir lenkų — dvi- 
gubai (85,000)*9 Arčiau tikrovės turi būti 
naujai pateikti skaičiavimai““ jog sąjungi- 
ninkų buvo 39,000, o kryžiuočių — 33,000. 


Kiekvienu atveju kryžiuočių kariuomenės nega- 
lėjo būti dvigubai mažiau. Karinių jėgų pro- 
porcija lietuvių - lenkų naudai siekė 2:3 ar 
3:4. 

Iki pat paskutinio momento pusbroliams 
pasisekė nuo ordino nuslėpti savo karo planus. 


Kryžiuočiai savo kariuomenę išsklaidė. Tarda- 
mas, kad Jogaila puls kairiajame Vyslos kran- 
te, didysis magistras pagrindines ordino jėgas 
surinko prie Vyslos (Schwetz). O saugoti nuo 
lietuvių įsiveržimo buvo palikti pasienio kom- 
turų daliniai. Priešui suklaidinti Vytautas iš 
tiesų į rytines ordino žemes pasiuntė karių bū- 
rius. Šie prirakino vietinių komtūrų jėgas. Ra- 
gainės komtūras laukė visos lietuvių kariuome- 
nės antpuolio. 

Ordino vadai iš augšto žiūrėjo į priešo 
karinį pajėgumą. Jie abejoio, ar lenkų ka- 
riuomenė, pvz., galės per plačią Vyslą pontoni- 
niu tiltu persikelti. Tačiau sąjungininkai nuga- 
lėjo kliūtis, ir Vytautui pasisekė jau liepos 
1 d. ateiti iki Červinsko. Atskirų dalinių susi- 
jungimas ir pačių operacijų planingumas rodė, 
kad buvo veikiama apgalvotai4* Kai sąjungi- 
ninkai artėjo prie ordino žemių sienos (ją per- 
ėjo liepos 8 d.), ties Ježevu (VII.5) atskubėjo 
Zigmanto pasiuntiniai, siūlydami taikos dery- 
bas. Pagal Dlugošą“", Jogaila pareiškęs, jog 
jis norįs teisingos taikos. Ji įvyksianti, kai Lie- 
tuva vėl valdys Žemaičius, o Lenkija atgaus 
Dobryniaus kraštą. Tad jungtinė kariuomenė 
toliau traukė ordino sostinės link. 


3. Kautynių eigos skirtingi aiškinimai ir 
Vytauto Didžiojo vaidmuo. 


Į eilę svarbių klausimų Žalgirio kautynėse 
turimieji 15-j)o amž. šaltiniai neduoda aiškaus 
atsakymo. Ne tik galutinai nėra išaiškintas jė- 
gų santykis, bet ginčijamasi dėl pačios takti- 
kos mūšio metu; nesutariama, kas buvo tikras 
vadas sąjungininkų pusėje. Labiau remdamie- 
si 16-j)o amž. versmėmis, lenkų tyrinėtojai?“ 
pirmon eilėn yra iškėlę Jogailos vaidmenį. Esą, 
jis paruošęs visus planus ir paskui vadovavęs. 

Kai neatsargiai imama dalinti laimėjimo 
nuopelnus tarp pusbrolių, patenkama į perdė- 
jimus. Apskritai, sąjungininkų pusėje jieško- 
jimas tikrojo karo vado ir tik vieno kurio pus- 
brolio vienašališkas iškėlimas antrojo sąskaiton 
sunkiai gali atitikti faktus. O jiedu kiekvienas 
veikė savo srityje ir atliko pasiimtus uždavi- 
nius. a. 

Dlugošas, kuris 1400-10 karui yra pagrindi- 
nis šaltinis, perdėm buvo kritiškas apie abu 
Lietuvos kunigaikščius, t.y. Jogailą ir Vytautą. 
Bet kronisto tėvas buvo dalyvavęs kautynėse. 
Dlugošas turėjo žinių ir iš kitų dalyvių, pasi- 
žymėjusių riterių, kaip Zbignievas Olesnickis. 
Pagal kronistą, karalius formaliai skaitėsi Vy- 
riausiuoju vadu. Jis šventino riterius, priėmė 
ordino pasiuntinius, O pačių kautynių metu 60- 
ties raitelių buvo saugojamas “tarp vežimų Ir 


palapinių"“.*! Esą, karalius iš tolo, šaukdamas 
iki užkimimo, karius skatinęs kovai? Tuo me- 
tu Vytautas tvarkė pulkus, davinėjo įsakymus, 
keisdamas žirgus visur jodinėjo, kautynių me- 
tu atstatinėjo pralaužtas vietas ar keitė nau- 
jais daliniais““ Pats Kęstutaitis, kuris veikė 
lyg vyriausias štabo viršininkas, jau turėjo tri- 
jų dešimtmečių kovos patyrimą. Jo kariuome- 
nės vadai buvo taip pat kautynėse grūdinti vy- 
rai. Vyriausias jų buvo Vilniaus seniūnas Man- 
vydas?* Kiti vadai buvo maršalas Čupurna, per 
Žemaičių sukilimą pagarsėjęs  Rumbaudas, 
Kauno seniūnas Sungaila, Ukmergės — Kins- 
gaila ir kt.  Nemažinant bendrojo vaidmens 
Jogailos, kuris naujoje lenkų  istorio-grafi- 
joje vis labiau keliamas, tikruoju pačių kau- 
tinių vadu sąjungininkų pusėje reikia laiky- 
ti Vytautą Didįjį. 

Kautynių strategija taip pat nėra dar tiks- 
liai išaiškinta ir pilnai įvertinta. Įvairių tautų 
tyrinėtojai skirtingai išryškino jose ir atitinka- 
mų tautų (lietuvių, lenkų, Smolensko pulkų) 
vaidmenį. 

Gana vėlai tepatyręs Jogailos ir Vytauto 
planus, ordino didysis magistras Ulrichas von 
Jungingenas skubėjo priešui pastoti kelią. Nuo 
Torno Drevencos krantų iki Loebau (VII.13) 
atvedęs savo pulkus, magistras iš pabėgėlių pa- 
tyrė, jog sąjungininkai, paėmę Gilgenburgą, žy- 
giavo Tannenbergo kryptimi. Kryžiuočiai pa- 
tys numatė kautynėms vietą. Bet iki kol sąjun- 
gininkus toje vietoje pasitiks, nakties metu (iš 
liepos 14 į 15 d.) jie turėjo dar skubiai nužy- 
giuoti tris mylias kelio. Jie užėmė plotą tarp 
kaimų: Tannenbergo (“Eglėkalnio") ir Grun- 
waldo (Žalgirio), o lietuvių lenkų kariuomenė 
išsidėstė tarp Laubeno ežero ir Ludwigsdorfo 
kaimo. 

Kariuomenės taip išsirikiavo, kad ordino 
dešinysis sparnas buvo pastatytas prieš lenkų 
kairįjį sparną, kuris siekė Ludwigsdorfo mišką. 
Kairysis kryžiuočių sparnas, kuris buvo sutelk- 
tas prieš dešiniajame sąjungininkų sparne pa- 
statytus lietuvių pulkus, buvo sudarytas iš stip- 
rių dalinių.?? Pačios kautynės, nors valandos ne- 
galima tiksliai nustatyti, prasidėjo jau po pie- 
tų. Kryžiuočiams būtų buvę geriau, kad lietu- 
vių-lenkų kariuomenė, kuri buvo sustojusi 
krūmais ir medžiais apaugusioje vietoje, būtų 
puolusi pirmoji. Ordino kavalerija nenorėjo prie- 
šo atakuoti tarp medžių. Nesulaukdamas tačiau 
priešo atakos, Jungingenas atsiuntė Jogailai ir 
Vytautui po nuogą kalaviją, siūlydamas “nesi- 
slapstyti krūmuose“ ir tuoj pradėti mūšį.*** 

Anot Dlugošo, Jogaila delsęs, buvęs neryž- 
tingas, meldęsis — klausęs mišių ir norėjęs 


325 


taikytis?7 Matyti, sąjungininkai stengėsi puo- 
limo iniciatyvą palikti ordino kariuomenei, kad 
ji būtų išviliota iš savo gerų pozicijų.?* 

Kiek eilių Vytautas su Jogaila išrikiavo 
kautynėms, ir ar buvo palikti kokie rezervai, 
žinomos versmės neduoda atsakymo. Dešinysis 
Vytauto kariuomenės sparnas, po geros valan- 
dos smarkaus susikovimo, ėmė trauktis link 
Seewaldo. Pagal Dlugošo kroniką, lietuvių pasi- 
traukimas, esą, reiškęs bėgimą“? Šitas “bėgi- 
mas" tačiau galėjo reikšti iš totorių paimtą tak- 
tiką— apsimesti bėgti, kad būtų galima patrauk- 
ti priešą ir suardyti jo eiles. Kronistas Posilgė, 
kuris apie kryžiuočius kautynių pabaigoje rašė, 
jog jie, esą bėgę (“in der flucht geslagin“), 
apie lietuvius tiek tepasakė, kad jie buvę at- 
mušti.“ Centre tarp lietuvių ir lenkų (kariuo- 
menės kairiojo sparno) pasilikusieji Smolens- 
ko pulkai, kuriems vadovavo Lengvenio sūnus 
Jurgis, anot Dlugošo, “laimėjo didelę . . . gar- 
bę karių ir herojų“.“: Rusų autoriai perdėtai 
pabrėžia tų kelių pulkų rolę ir aiškina, jog 
dėl jų gero kovingumo lietuvių ir lenkų kariuo- 
menė galėjusi persiorganizuoti ir iš naujo pulti. 


Kautynių svoris tada persimetė į kairįjį 
(lenkų) sparną. Į kovos lauką sugrįžo atsitrau- 
kiančią Lietuvos kariuomenę persekioję kryžiuo- 
čių daliniai. Tuo lemtingu momentu Junginge- 
nas į kautynes dar pasiuntė 16 rezerve stovė- 
jusių pulkų. Sąjungininkų eilės susvyravo. Vy- 
riausioji Lenkijos vėliava pateko i priešų ran- 
kas. Kryžiuočiai jau tikėjo savo pergale ir ėmė 
giedoti laimėjusių giesmę “Christ ist erstan- 
den". Jiems galėjo atrodyti, jog susilpnėjęs prie- 
šas pakriks. Bet tas įspūdis nepasitvirtino. 
Vytauto vadovaujami Lietuvos pulkai, kurie 
paskui save buvo patraukę eilę priešo vėliavų, 
sugrįžo į kovos lauką. Nauji Lenkijos pulkai 
ėmė pulti ilstančią kryžiuočių kariuomenę, ir 
baigėsi visišku ordino kariuomenės sutriuškini- 
mu. Tarp 200 kritusiųjų kryžiuočių riterių buvo 
pats didysis magisiras, maršalas Fr. Wallenro- 
das, daug augštųjų pareigūnų ir komtūrų. 

Sumuštieji, kaip galėdami, bėgo į savo sto- 
vyklą (prie Frogenau) ir ten slėpėsi gurguolė- 
je, bet ir čia jų daug žuvo.“* Belaisviai buvo 
rakinami tomis pat grandinėmis, kurios buvo 
rastos ordino stovykloje.“ Tarp žymiųjų  be- 
laisvių buvo ir Žemaičių seniūnas N. Kuech- 
meisteris. Nelaisvėn pateko ir M. Salzbachas, 
kurio įžeidimą per derybas Vytautas buvo pa- 
emęs širdin. Kai Jogaila jį perdavė pusbroliui, 
tuoj pat Vytautas jį atidavė nukirsdinti. Daugu- 
ma belaisvių, ypač algauninkai, buvo paleisti. 
Nelaisvėje liko tik tie, už kuriuos tikėtasi iš- 
pirkimo. 

Dėl skaudaus pralaimėjimo Prūsų žemės pi- 
lys ir miestai patys pasidavinėjo ordino prie- 
šams. Anot Posilgės, “jokioje kitoje žemėje ne- 
gali būti tokios didelės neištikimybės ir tokio 
greito pasikeitimo, nes visas kraštas karaliui 
pasidavė per vieną mėnesį.“ Kryžiuočiams li- 
ko ištikimos 8 pilys — jų tarpe Ragainės ir 
Klaipėdos. Po pirmo katastrofos smūgio ordi- 
nas tačiau ėmė atsipeikėti. Kai Schwetzo kom- 
tūras Henrikas von Plauen į Marienburgą su- 
rinko apie 5000 vyrų įgulos, tik liepos 25 teat- 
vykę pusbroliai tvirtovės jau nebeįstengė pa- 
imti. 

Buvo laikoma Vytauto svarbiu laimėjimu, 
kad jis su Livonijos ordinu atskirai padaryto- 
mis paliaubomis Livonijos kryžiuočius sulaikė 
nuo dalyvavimo Žalgirio kautynėse. Bet 
1410.VIII. Livonijos kariuomenė laivais atvyko 
Sembon. Nuo Marienburgo mūrų pasitraukęs, 
Vytautas prie Heilsbergo susitiko su Livonijos 
maršalu B. Hevelmannu ir pradėjo taikos de- 
rybas. 


4. Karo pabaiga ir Torno taika (1411) 


Nevienodai yra aiškinamas Vytauto pasi- 
traukimas nuo apgultos ordino sostinės. Tam 
pagrindą iš dalies davė Dlugošas, kuris tą kro- 
nikos dalį rašė 20-30 metų po Vytauto mirties. 
Kronisto žodžiais, “Vytautas ėmė smarkiai bijo- 
ti, kad karaliui (Jogailai) visą Prūsiją paėmus, 


jis (Vytautas) gali būti numestas nuo sos- 
to.“ Tad, Jogailos pasiųstas prieš Livonijos 
kariuomenę,“ Vytautas padaręs taiką, nes iš 


Livonijos ordino gavęs pažadą, kad jam bus pri- 
pažinta Sūdava ir Žemaičiai. Vytautui labiau 
rūpėjęs Lietuvos atstatymas, o ne Lenkijos rei- 
kalas.“" Ar taip tegalvojo Dlugošas ir jo glo- 
bėjas Zb. Olesnickis, lieka neaišku. 


Yra duomenų spręsti, kad Jogaila ir Vy- 
tautas yra veikę drauge ir sutartinai.“ Vytau- 
to kariuomenė buvo stipriai išretinta ne tik 
Žalgirio kautynėse, bet ir prie Marienburgo pra- 
sidėjusių ligų“? Be to, didelis nuovargis ir 
maisto trūkumas vertė Vytautą grįžti atgal. 
Tuoj pat sekęs sutartinis pusbrolių veikimas 
yra taip pat įrodymas, jog Dlugošo samprotavi- 
mai neatitiko tikrąją padėtį. 

Nuo Marienburgo apgulimo po Vytauto 
greitai pasitraukė ir Jogaila. Nebaigtas karas 
turėjo būti toliau tęsiamas. Karingas magistras 
von Plauen samdėsi naują kariuomenę, tuo tar- 
pu kai Vytautui Prūsuose rūpėjo išlaikyti už- 
imtas pilis, jų tarpe ir Karaliaučių." Be gailes- 
čio plėšiamos ordino žemės gyventojai vėl ėmė 
linkti prie ordino. Žiemos sąlygomis abi pusi 
ėmė derėtis ir XII. 9 pasirašė vieno mėnesio pa- 


liaubas. Joms pasibaigus, pusbroliai vėl žygia- 
vo į Prūsus. Atvykę prie Torno pilies, kur bu- 
vo užsidaręs pats didysis magistras, jiedu 1411. 
II.1 padarė taiką. Ją Dlugošas vėl kritikavo, 
kad “visai klaidingų būdu ir beveik pajuokai 
buvo atsisakyta tosios garbingos ir atmintinos 
“"Gruenwa'do (Grinfeldensis) pergalės. Ji neda- 
vė jokios naudos Lenkijos karalystei, tačiau 
— labai didelę Lietuvos kunigaikštijai.?' 

Bet Torno taika abiem valstybėm nedavė 
to, ko jos po Žalgirio galėjo tikėtis. Dar rei- 
kėjo dėti pastangų ištisus 12 metų, kol buvo 
sutvarkyti ginčijamų sienų ir žemių klausimai. 
Jų centre stovėjo Žemaičiai ir pasidalinimas di- 
džiosios Sūduvos girios. 

Ordinas nesidavė greitai įveikiamas. Vie- 
nos laimėtos kautynės dar negalėjo sėkmingai 
išspręsti visų klausimų, juo labiau, kad popie- 
žius ir imperatorius vis buvo kryžiuočių pusė- 
je. Pvz., Zigmanto skatinimas Transilvanijos 
vaivada 1410 rudeni puolė Lenkiją su 10 vėlia- 
vų.“ Vokietijos kunigaikščiai galėjo paremti 
ordiną. 

Torno taika ordino ir Lenkijos santykiuo- 
se vėl įgalino kryžiuočiams naudingus Racionžo 
susitarimus. Ginčijamos žemės turėjo atitekti 
jų prieškariniams valdytojams. Tik Dobry- 
niaus kraštas tebuvo grąžintas Lenkijai. O Že- 
maičiai didžiajai Lietuvos kunigaikštijai tebe- 
vo pripažinti iki pusbrolių gyvos galvos. Jiedu 
jau buvo septintą dešimtį pradėję senukai. Pi- 
nigais ordinas turėjo sumokėti 100,000 kapų če- 
kų grašių, kurie buvo numatyti žymiesiems 
belaisviams išpirkti. 

Žalgirio kautynės plačiai nuskambėjo Eu- 
ropoje. Jas laimėjo Vilniaus ir Krokuvos sos- 
tuose sėdį du (Gediminaičiai savo sutartiniu 
veikimu. Nors ordino valstybė nuo šio smūgio 
laikinai atsipeikėjo, bet jis stipriai atsiliepė to- 
limesnei jos egzistencijai. 

P.S.: šitas straipsnis yra ištrauka iš darbo, kuris yra 
rašytas 1958-59 m. šiais metais pasirodžiusi literatūra — 
ryšium su 550 m. Tannenbergo minėjimų — čia nebega- 
l6žo būti panaudota. 


A. Tamošaitienė 

GĖLYNAS (tempera) 


TĖVAS AUGUSTINAS GEMELLI, O.F.M. 


VAlLR OR ASĖGIDŽIONAS -O0.E M. 


Praeitų metų liepos 15 d. Milane mirė gar- 
sus mokslininkas, daugelio mokslinių ir reli- 
ginių institucijų organizatorius ir vadovas, Tėv. 
Augustinas Gemelli, pranciškonas. Jo asmenybė, 
energija ir pastangos iškelti katalikus į moks- 
lo ir kultūrinio gyvenimo viršūnes ir jo laimė- 
jimai daro jį mūsų epochos apaštalu. Dėl to 
ir mums įdomu arčiau su juo susipažinti. 


I. BLOGIO IR GĖRIO TARNYBOJE 


1. Jaunystės klystkeliais 


Gemelli gimė 1878 m. Milane iš pasiturin- 
čių liberalų tėvų, kurie nesirūpino religiniu 
sūnaus auklėjimu, bet dėjo pastangų, kad jis, 
prigimtosios etikos dėsniais vadovaudamasis, 
būtų doras jaunuolis. Baigęs gimnaziją ir licie- 
jų, jis įstojo į Pavijos universitetą, kur 1902 m. 
įsigijo medicinos daktaro chirurgo laipsnį. Uni- 
versitete studijuodamas,  Gemeli susižavėjo 
Markso doktrina, metėsi į socialinę kovą, orga- 
nizavo darbininkų mitingus, redagavo socialistų 
laikraštį “Le Plebe“, paminėjo 50 m. jubilie- 
jų nuo pirmojo komunistų manifesto paskelbi- 
mo ir aršiai kovojo prieš religiją. 

Už komunistinę veiklą pašalintas iš socia- 
listų partijos, Gemelli įstojo savanoriu kariuo- 
menėn, kur jis sutiko savo jaunų dienų draugą 
dr. Liudviką Necchi (dabar palaimintąjį) ir ke- 
lis klierikus pranciškonus, atliekančius karinę 
tarnybą. Jų draugystėje jis rado kelią į Dievą 
ir atsivertė. Negana to — 1903 lap. 16 įstojo 
į pranciškonus, 1907 m. padarė amžinuosius vie- 
nuolio įžadus, o 1908 įšventintas kunigu, pradė- 
jo apaštalo ir mokslininko darbą. 


2. Moderniųjų laikų apaštalas 


Tėv. Gemelli, įsigilinęs į šv. Pranciškaus 
dvasią, padarė išvadą, kad veikimas yra vienas 
iš būdų mylėti Dievą. Jis suprato, kad pran- 
ciškoniškas apaštalavimas nesiriboja viena sTi- 
timi, bet apima visas sTitis gyvenamame laiko- 
tarpyje. Tada jis padarė pasiryžimą mylėti Die- 
vą, apašta'audamas visose srityse. Mb 

XX-jo amž. pradžioje Italijoje buvo įsigalė- 
jusi masonerija ir pozityvizmo doktrina. Inte- 
ligentų tarpe ten vyravo pažiūra, jog tikėjimas 
prieštarauja mokslui ir trukdo kultūros pažan- 


8ą. Dė! to pozityvistai, atmetę antgamtę, kovojo 
prieš antgamtines apraiškas. Tuo metu labai 
akivaizdūs antgamtiniai ženklai buvo Liurdo 
pagijimai. Pozityvistai ėmė įrodinėti, kad ten 
jokių stebuklų nesą. 

Tada Tėv. Gemelli, kaip medikas, grynai 
mokslinėje plotmėje, išėjo ginti Marijos gar- 
bės. 1908 m. jis parašė medikų liudijimais pa- 
remtą studiją: “Liurdo pagijimai neprieštarau- 
ja mokslui." Tą patį darė jis ir savo pamoksluo- 
se. Pagaliau pozityvistų buvo iššauktas moksli- 
niam medikų disputui. Disputavo jis dvi dienas. 
Tiesa, jis neatvertė pozityvistų medikų, bet lai- 
mėjo publiką, o savo kalbomis ir straipsniais vi- 
sai nutildė pozityvistus. 

Po savo atsivertimo Tėv. Gemelli suprato, 
kad pozityvizmas Italijoje įsigalėjo dėl katalikų 
atsilikimo nuo mokslo ir kultūros pažangos, o 
labiausiai dėl to, kad jie apreikštųjų tiesų ne- 
mokėjo vertinti mokslo šviesoje, senąjį vidur- 
amžių paveldėjimą sujungiant su naujųjų laikų 
laimėjimais. Tada jis sumanė jungti intelektua- 
lines katalikų jėgas ir mokslo bei kultūros ke- 
liu grąžinti žmonėms antgamtės pagrindą, ko 
labiausiai bijojo pozityvistai. 

Pažinęs savo laiko gyvenimo pulsą, Tėv. 
Gemelli subūrė aplink save katalikus filosofus, 
kultūrininkus, Jiteratus ir išleido filosofijos žur- 
nalą “Revista di filosofia neoscolastica“, kul- 
tūros žurnalą “Vita e Pensiero", literatūros žur- 
nalą “Fiama viva“ ir kunigams skirtą žurnalą 
“Revista del clero italiano". Visi šie žurnalai, o 
vėliau ir knygų serijos, planingai sutvarkyti ir 
sumaniai redaguojami, ne tik nutildė pozityvis- 
tus, bet ir krikščionių mokslo šviesoje išspren- 
dė daugelį problemų, kurias iškėlė šių laikų 
reikalavimai. 

Markso paskelbta socialinė doktrina ir šau- 
kimas į klasių kovą rodo stiprų atgarsį Italijo- 
je. Nuo šio socialinės laimės miražo reikėjo gel- 
bėti inteligentus, studentus ir darbininkus. Tam 
tikslui buvo pradėtos organizuoti “Socialinių 
studijų savaitės", į kurias paskui labai aktyviai 
įsijungė Tėv. Gemelli tiek paskaitomis, tiek 
straipsniais socialiniais klausimais, tiek joms 
pats vadovaudamas. 

Dar pirmaisiais kunigystės metais jis rū- 
pinosi ir pasauliečių apaštalavimo darbu. Tam 
tikslui jis suorganizavo moterų ir mergaičių 

valdininkių— tarnautojų draugiją. Fašizmo me- 
tais, uždarius Pijaus XI suorganizuotą Katalikų 
Akciją, Tėv. Gemelli ją išsaugojo “Kristaus Ka- 
raliaus sąjūdžio draugijoje,“ kurios dėka jis 
galėjo sukelti ir liturginių savaičių sąjūdį ir 
dvasinio atsinaujinimo oazių kūrimą. 


II. MOKSLO BARUOSE 


1. Mokslinis pasiruošimas 


Be jau minėto priešuniversitetinio pasiruo- 
šimo ir Pavijos universitete įgyto medicinos 
doktorato bei ten tęstų mokslinių tyrinėjimų 
nervų sistemos struktūros, histologijos, embrio- 
)ogijos, hipofizinės fiziologijos srityse ir ateisti- 
nės pasaus:žiūros horizontui plėsti privačių pozi- 
tyvizm> ir marksizmo studijų, Gemelli po savo 
atsiveriimo isigijo dar didesnį mokslingumą, 
tiek studijuodamas pranciškonų seminarijoje, 
tiek įvairiuose didelio garso Europos universi- 
stucse gilindamas savo mokslo žinias ir įsigy- 
damas net kelis akademinius laipsnius. 

Tapęs kunigu, ypatingą dėmesį atkreipė į 
eksperimentinės psichologijos studijas. Liuve- 
no universitete įsigydamas filosofijos doktoratą, 
studijavo eksperimentinę psichologiją ir darė 
laboratorinius tyrinėjimus su ja susietų kitų 
mokslų srityse. Tos rūšies tyrinėjimus jis da- 
rė Torino, Muencheno universitetų ir Kraeplino 
psicniairinės klinikos laboratorijose. O šias 
studijas baigęs, gavo, eksperimentinės psicholc- 
gijos specialisio diplomą. Negana to, Bonos 
fiziologijos ir Frankfurto neurologijos labora- 
torijose, garsių ano meto profesorių Viernowo 
ir Endigerio priežiūroje, darė tų mokslų srityse 
tyrinėjimus ir jų išdavas pritaikė savo specia- 
lybei. Tuo pačiu tikslu dar susipažino su Vienos, 
Amsterdamo, Koelno, Paryžiaus ir kitų uni- 
versitetų tos rūšies laboratorijomis ir jų pasiek- 
tais laimėjimais. 

Kilus karui, Tėv. Gemelli, 1915 m. pa- 
šauktas kariuomenėn, dirbo, kaip vyriausiojo 
štabo kapelionas medikas. Čia jis įkūrė psichiat- 
rinę kareivių ligoninę ir lakūnams tirti psicholo- 
gijos laboratoriją. Taigi net ir karo metu jis 
dirbo savo mokslo srityje. Po karo jis vėl stu- 
dijavo įvairias eksperimentinės psichologijos 
sritis, tyrinėjo nenormalius, atkreipė dėmėsį į 
fonetiką, kaip psichologinį reiškinį, į biologijos 
ryšius su psichologija ir filosofija. 


2. Mokslo, filosofijos ir religijos derintojas 


“Tėvas Gemelli", kaip filosofas G. Bontadi- 
ni sako, “nebuvo griežta prasme filosofas, bet 
buvo mokslo ir veiklos žmogus; dar tiksliau — 


mokslo ir akcijos žmogus tikinčiojo žmogaus 

tarnybai. Šiame trikampyje: tikėjimas—moks- 
las—veikla ir ribojosi jo ryšiai su filosofija“. 
Jam reikėjo filosofijos jaunystės veikloje, sklei- 
džiant pozityvizmo mokslą ir platinant Markso 
tikėjimą; jam reikėjo ja naudotis, tapus kuni- 
gu ir apaštalaujant, pastatant mokslą jam pride- 
ramoje vietoje, kad nebūtų pervertintas pozi- 
tyvistų ir paniekintas idealistų. Filosofijos pa- 
gelba jis galėjo įrodyti, kad mokslas tikėjimui 
ir tikėjimas mokslui neprieštarauja. 

Kodėl Tėv. Gemelli studijavo filosofiją ir 
rūpinosi jos kultūra, jis pasisako savo įkurto 
filosofijos žurnalo “Rivista di filosofia neosco- 
lastica" 25 m. jubiliejaus proga. “Praradau tikė- 
jimą per žmonių pastangas, kurie, remdamiesi 
absoliutinę mokslo verte, parodė man pozity- 
vizmą, kaip galutinį žmogaus minčių išsprendi- 
mą. Atradau tikėjimą kitu keliu, filosofijos pa- 
galba nagrinėdamas didžiąsias problemas, ir pa- 
mačiau, kad modernaus mokslo atradimai bu- 
vo galima įjungti, kaip elementai visatos filoso- 
fijos vizijoje. “Pajutau tada pašaukimą moks- 
“ui, kad jis tarnautų filosofijai, o per ją — ti- 
kėjimui"'. 

Supratęs šį pašaukimą, jis visa savo jaunat- 
vės energija metėsi į mokslą. Po atsivertimo 
»erėjo nuo biologijos į eksperimentinę psicho- 
logiją, nes, kaip jis prisipažįsta, prie šių studijų 
jį privedė reikalas pažinti “pirminį žmogaus gy- 
venimo zespektą: jo psichinį veikimą“. Kaip iš 
materializmo svaigulio išsivadavęs biologas, jis 
paliko savo įnašą neovitalizmui, tuo būdu jau 
aiškiai priartėdamas prie Aristotelio. Kai tik 
Gemelli constatavo gyvio rūšies, ypač žmogaus, 
nesidavimą pakeisti kita rūšimi, jis tuoj ėmė 
nagrinėti specifinį žmogaus skirtumą — ir atsi- 
rado eksperimentinės psichologijos mokslo lau- 
kuose. Tačiau ir čia jis greitai pastebėjo, kad 
psichologija stovi tarp gamtos mokslų ir filo- 
sofijos ir kelia filosofines problemas, nes kai tik 
baigiama grynai metodiški fiziologijos tyrinėji- 
mai, tuoj įžengiama į introspekcijos kelią. “At- 
sitinka, kad mokslas, kuris yra empyriškesnis 
už kitus mokslus, kiek jis vienas savo objektu 
turi tiesioginį ir asmeninį patyrimą, yra taip- 
gi tas, kuris gyviausiai reikalauja filosofinio 
papiidlymo.“ Šis papildymas ir yra didžiausias 
Tėv. Gemelli indėlis neoscholastinei filosofijai, 
nes jis atidengia ryšius tarp mokslo (psicholo- 
gijos) ir filosofijos. 

Kadangi T. Gemellio atsivertimą daugiau- 
sia nulėmė naujų nepakeičiamų vertybių pri- 
statymas, kurios atskleidė jam pozityvizmo 
spragas, tai dabar naujoje šviesoje jis turėjo 
iškelti ir vertę paties mokslo, kurį pozityvistai 
buvo pastatę prieš religiją. Tai nebuvo sunkus 
uždavinys, nes konfliktas buvo tik tarp pozi- 


Tėv. Augustinas Gemelli Milano kat. 
Universiteto psichologijos Iaboratori- 
joje. 


tyvistų ir religijos, gi patsai mokslas buvo neu- 
tralus. Visa pozityvistų gudrybė buvo scieniiz- 
me: jie mokslą paskelbė absoliučiu žinojimu, o 
religiją nustūmė į iliuzijų sritį. Šiam scientizmui 
nugalėti daug prisidėjo mokslų kritikos sąjūdis, 
vėliau išsigimęs iki kraštutinumo. Tėvas Ge- 
melli nėjo kraštutiniu keliu. Jis tik teigė, kad 
tikrasis mokslas par excellence yra filosofija, 
ypač metafizika, šalia kurio stovi kiti moks- 
lai, turį savo teoretinę vertę. Vėliau jis ragino 
vertinti visus mokslus ir juos kultivuoti. Tam 
jis įkūrė ir Katalikų Universitetą, nes mokslo 
niekinimas, anot jo, būtų didžiausias paskatini- 
mas vėl grįžti į pozityvizmą. Šio moksio ir fi- 
losofijos santykių nustatymas, po to kai pozi- 
tyvistai buvo filosofijai paneigę mokslo vardą, 
yra didelis Tėv. Gemellio nuopelnas. 


Gentile 


Ž filosofas 
sukūrė laicistinį idealizmą, kuris teigė, jog tik 
viena filosofija galinti išspręsti visų vertybių 


Nugalėjus  pozityvizmą, 


problemas. Su tokiu idealistų teigimu, kur 
mokslas ir religija neturėjo vietos svarbiausiuo- 
se klausimuose, Tėv. Gemelli taip pat negalėjo 
sutikti. Pagal krikščionišką mintį, filosofijos 
uždavinys yra atsiskleisti religijai. Logiškai to- 
dėl Tėv. Gemežli galvojo, kad ne filosofija, o 
religija išsprendžia visas svarbiausias Žmogaus 
problemas ir atsako į filosofijos iškeltus klausi- 
mus. Tik ji viena suderina mokslą ir filosofiją, 
nes ji visas didžiąsias žmogaus egzistencijos 
vertybes suveda į vieną darnią harmoniją. 

Dėl šios visų vertybių harmonijos religi- 
jos vienybėje Tėv. Gemelli kovojo visą savo gy- 
venimą. 

3. Katalikų Universiteto įkūrėjas 


Dr. Gemelli, jau atsiversdamas, suprato, O 
tapęs vienuoliu, dar daugiau įsitikino, kad Ka- 
talikų Bažnyčia išsaugojo antikinės kultūros li- 
kučius ir kad ji visais laikais puoselėjo mokslą. 
Jis puikiai žinojo, kad viduramžiais, be vienuo- 
lynų ir katedrų mokyklų bei Bažnyčios išlaiko- 
mų unviersitetų, kitokių švietimo įstaigų ir ne- 
buvo. Tik moderniaisiais laikais laicistai, išplė- 
šę švietimą iš Bažnyčios rankų ir katalikus nu- 
stūmę į šalį, priešiškai atsigręžė prieš Bažny- 
čią, apšaukdami ją obskurantizmo palaikytoja. 
Tokioje padėtyje patys katalikai mokslininkai 
jautėsi pažeminti ir ilgai nerado galimybės sa- 
vo organizuotam intelektualiniam pajėgumui į- 
rodyti. 

Dar seminarijos laikais klierikas Augusti- 
nas Gemelli brandino savyje planus, kaip Ita- 
lijos katalikus mokslininkus pakelti iš pozityvis- 
tų pažeminimo ir įrodyti, kad ir šiais laikais 
katalikai ne tik nesibijo mokslo šviesos, bet pa- 
tys jo siekia, jį kultivuoja net geriau už visokio 
plauko laicistus. Nenuostabu, jei jis, dar klieri- 
kaudamas, 1907 m. Pizos katalikų inteligentų 
suvažiavime skaitė paskaitą “Kodėl italai kata- 
likai turi turėti savo universitetą". Jo mintims 
karštai pritarė visi suvažiavimo dalyviai, ir 
greit aplink jį susibūrė stambesnės katalikų in- 
telektualų jėgos, jieškančios galimybės katali- 
kų universitetui įkurti. Tiesa, ilgai užtruko, ligi 
įsikūnijo jų planai, nes pradžioje šiam darbui 
reikėjo paruošti labai nedosnius Italijos katali- 
kus, paskui kilęs karas vėl keleriems metams su- 
trukdė darbą, iki pagaliau 1921 m., didelėmis 
Tėv. Gemelli pastangomis, Bažnyčios hierarchi- 
jos parama ir tikinčiųjų aukomis buvo įkurtas 
Milano šv. Jėzaus Širdies Universitetas. 

Katalikų Universiteto kūrimo darbas buvo 
ilgas ir sunkus. Jis pareikalavo iš įkūrėjo viso 
jo gyvenimo dienų, iki buvo sudaryti visi fa- 
kultetai. Pirmiausia buvo atidaryti filosofijos 
ir socialinių mokslų fakultetai, kuriems pradžio- 
je trūko ir mokslo priemonių ir tinkamų patal- 
pų. Šiuo kritišku momentu dargi ir pats Tėv. 
Gemelii buvo sunkiai susirgęs šiltine. Nusimi- 
nusius jo bendradarbius turėjo raminti Milano 
kardinolas Achiles Ratti, kuris, netrukus, iš- 
rinktas popiežium, visais galimais būdais rėmė 
įkūrėjo darbus, kad šis, po trejų metų nuga- 
lėjęs visus sunkumus, Katalikų Universitetui 
išrūpino valdžios universitetų teises. 

Ilgainiui buvo įkurti literatūros, teisės, ad- 
ministracijos, ekonominių, prekybos ir politinių 
mokslų fakultetai. 1925 m. Castelnuovo Foglia- 
ni, popiežiaus dovanotose patalpose, buvo atida- 
rytas Apaštališkas šv. Jėzaus Širdies institu- 

tas seserims vienuolėms, kuriame studijuodamos, 
jos gali įsigyti akademinius laipsnius literatū- 
ros, pedagogikos, kalbų ir matematikos moks- 
luose. 

Pirmosios universiteto patalpos greitai bu- 
vo per ankštos, nežiūrint, kad šalia jų išaugo 
dideli Pijaus XI rūmai. Laimingu atveju buvo 
atgautas, kitados valdžios nusavintas, benedik- 
tinų-cistersų vienuolynas, paverstas šv. Ambro- 
ziejaus ligonine, kurioje, atlikdamas mediko 
praktiką ir karo tarnybą, dr. Gemelli atsivertė. 
1933 m. buvo pastatyti trys bendrabučiai stu- 
dentams. 1937 m. išaugo penkių augštų Amb- 
rosianum pastatas su auditorijomis, talpinančio- 
mis po 600 studentų. Karo metu per bombar- 
davimus buvo sugriauta dalis universiteto pa- 
statų, bet, Tėv. Gemellio pastangomis, jie bu- 
vo vėl atstatyti. Šalia bendrabučių dar buvo 
pastatyta Domus nostra, universiteto valgykla 
ir statomi Gregorianum rūmai, skirti įvairių fa- 
kultetų seminarams. 

Tėv. Gemelli 1957 m. Piacenzoje atidarė 
agrikultūros fakultetą ir aprūpino jį moderniš- 
kiausiomis mokslo priemonėmis. Katalikų Uni- 
versitetui betrūko tik medicinos fakulteto. Tėv. 
Gemelli rūpinosi ir jo atidarymu. Tam tikslui 
Pijus XI 1934 m. Romos priemiestyje, Monte 
Mario, buvo dovanojęs 36 hektarus žemės su 
bažnyčia ir dviem pastatais, bet karas ir įvai- 
rūs sunkumai vis trukdė fakultetą įkurti. 1958 
metais, švenčiant Tėv. Gemellio auksinį kuni- 
gystės jubiliejų ir 80 m. amžiaus, Pijus XII pri- 
minė, kad Katalikų Universitetas dar neturi 
medicinos fakulteto. Šis priminimas paskatino 
Tėv. Gemelli šiam reikalui paaukoti paskutines 
savo gyvenimo dienas. Jis dar spėjo paruošti 
pastatų planą, gauti reikiamus statybai leidi- 
mus ir parūpinti valdžios patvirtinimą pačiam 
fakultetui. Pradėtų statybos darbų jis jau ne- 
matė, nes išsisėmė jo jėgos, ir 1959 m. liepos 
15 d. jis mirė. Jo neatliktą darbą užbaigs kiti, 
ir taip Katalikų Universitetas Italijoje turės vi- 
sus fakultetus. 

Šalia universiteto patalpų plėtimo, fakul- 
tetų, katedrų ir institutų atidarymo, reikėjo dar 
jį aprūpinti mokslo priemonėmis, biblioteka, la- 
boratorijomis ir knygų leidykla, reikėjo nusta- 
tyti programas, parinkti profesorius, rūpintis 
mokslo pažanga, studentų auklėjimu ir jų šel- 
pimu. Taip Tėv. Gemelžio ir jo bendradarbių 
pastangomis šiandieną universiteto biblioteka 
turi virš 700,000 tomų knygų ir gauna 3,500 
perijodinių žurnalų. Universitetas yra įsigijęs 
visas reikalingas laboratorijas, ypač visame pa- 
saulyje išgarsėjusią eksperimentinės psichologi- 
jos laboratoriją. Rūpindamasis mokslo pažanga 
ir augštu universiteto moksliniu lygiu, konkur- 


sų keliu parinktiems profesoriams rektorius ne- 
leisdavo užmigti ant savo laurų, bet reikalavo 
mokslo veikalų, kartais tiesiog nurodydamas jų 
temas. 

Mokslui puoselėti, šalia jau anksčiau Tėv. 
Gemellio rūpesčiu leidžiamų žurnalų, Katalikų 
Universitetas leidžia dar šiuos: “Archivio italia- 
no di psichologia", “Revista internazionale di 
scienze sociali,", “Aevum", “Archivio di psicho- 
logia, neurologia e psichiatria“, “Jus", “Aegyp- 
tus" ir “Medicina e Morale". Visi šie leidiniai 
ir profesorių knygos spausdinama Tėv. Gemel- 
lio įkurtoje “Vita e Pensiero" leidykloje. 

Sumanaus rektoriaus vadovaujamas, Milano 
Katalikų Universitetas labai pagarsėjo ir išpo- 
puliarėjo, taip kad jis pradėjo vadovauti ne tik 
katalikų, bet ir apskritai Italijos moksliniam ir 
kultūriniam gyvenimui. Jo paruošti mokslinin- 
kai šiandieną jau profesoriauja visuose Italijos 
ir daugelyje kitų kraštų universitetų. Jis Ita- 
lijai yra davęs tūkstančius tvirtai paruoštų ka- 
talikų inteligentų, kurie dirba visuose kultū- 
rinio darbo baruose. Pravartu paminėti, kad iš 
tą universitetą baigusių kunigų Bažnyčia jau 
yra konsekravusi 12 vyskupų. Studentų skai- 
čius kas metai vis auga. 1958-59 mokslo metais 
Katalikų Universitetas turėjo 11,662  studen- 
tus ir 176 profesorius. Metinės universiteto iš- 
laidos siekia 800 milijonų lyrų, kurias padengia 
beveik viena “universiteto dienos rinkliava", 
daroma Kristaus Karaliaus šventėje. Iš to gali- 
me matyti, kad Tėv. Gemellio troškimai išsi- 
pildė: Italijos katalikai, Katalikų Universiteto 
dėka, moksle ir kultūriniame gyvenime atgavo 
vadovaujantį vaidmenį. 


4. Mokytojų mokytojas 


Tėv. Gemellio rūpestis nesiribojo Katalikų 
Universitetu. Jis apėmė visą švietimą ir auklė- 
jimą pradžios mokyklose, gimnazijose, liciejuo- 
se ir universitetuose. Jis kovojo už mokyklų 
laisvę, prisidėjo prie jų reformos, buvo Italijos 
švietimo ministerijos augščiausios viešojo auklė- 
jimo tarybos narys ir labai rūpinosi pilnutiniu 
mokytojų paruošimu. 

Jei prieš šv. Jėzaus Širdies Universiteto 
įkūrimą jis kovojo už universitetų laisvę, tai 
dar daugiau jis kovojo universitetą įkūręs, kaip 
tai matome iš akademinių mokslo metų atidary- 
mo kalbų. Jis kritikavo sustingusią universite- 
tų sistemą, kur profesoriai tesirūpina skaityti 
paskaitas, o studentai įsigyti titulus karjerai lai- 
mėti. Tokių universitetų fakultetai atsilikę nuo 
gyvenimo reikalavimų, bibliotekos nepakanka- 
mos, profesoriai ne konkurso keliu parenkami, 
o pagal politinius nusistatymus ir rekomenda- 


Augustinas Gemelli audiencijoje pas pop. Pijų XII 


Tėv. 


cijas švietimo ministerijos skiriami. “Universi- 
tetas be kontakto su tauta neturi gyvybės ir ne- 
duoda savo tautai, ką turi duoti. Mes tvirtina- 
me, kad universitetui pakelti tėra tik vienas 
kelias: tai grąžinti jam laisvę, kurioje jis yra 
gimęs". 

Su Tėv. Gemellio skelbiamomis idėjomis 
skaitėsi ir fašistų ir pokarinės demokratijos 
švietimo ir auklėjimo organai. Jis visą laiką 
buvo augšciausioje auklėjimo taryboje. Pozity- 
viai vertino 1923 m. švietimo ministerio Genti- 
le pravestą mokyklų reformą, bet stipriai ir atvi- 
rai kritikavo tos pačios reformos neigiamas pu- 
ses. Kai, baigiantis karui, Italija pradėjo demok- 

ratinį gyvenimą, Tėv. Gemelii Katalikų Univer- 
sitete sudarė profesorių komisiją mokyklų pro- 
blemoms studijuoti ir paruošti pasiūlymus nau- 
jai mokyklų reformai. Šis darbas neliko be vai- 
sių, nes daugelis komisijos pasiūlymų buvo pri- 
imta naujosios reformos metu. 

Iš augštųjų mokyklų Tėv. Gemelli reikala- 
vo ir asmenybių formavimo. “Universitetas, pa- 
ruošdamas vadovaujančias klases, negali ribo- 
tis profesionalų paruošimu, bet jis turi sufor- 
muoti ir tvirto charakterio žmones.“ “Tautai 
reikia technikų, bei visų pirma jai reikia išti- 
kimų piliečių, kad didžių ideaių šviesoje įsigy- 
tų jėgų jai aukotis? “Dėl to kiekvienas univer- 
siteto profesorius turi būti par excellence auklė- 
tojas, sąžinių formuotojas ir sielų inspiratorius.'' 


Rūpindamasis bendru studentų asmenybių 
formavimu akademiniame amžiuje, jis nepamir- 
šo ir žemesniųjų mokyklų. Ypatingą dėmesį jis 
kreipė į mokytojų paruošimą ir jų didžiąją mi- 
siją. Dar 1927 m. mokytojų suvažiavime, kal- 
bėdamas apie pedagogines sroves, pareiškė: 
“Nė viena iš jų nėra piinai katalikiška, dėl to 
turite jas pažinti, ir pažinti giliai .. . Neišsi- 
gąskiie priešingai kraštutiniškai galvojančių. Aš 
nesibijau žinojimo, bet bijausi riboto žinojimo; 
tiesa nesibijo tiesos. Niekuomet neniekinkite 
priešo, bet apsiginkluokite mokslu, kad jį nuga- 
lėtumėte. Jūsų profesinė kuštūra turi būti pla- 
ti, pakili, progresyvi, apaštališka, dėl to reli- 
ginės kultūros apšviesta.'' 

Šiuo religinės kultūros perieikimu "Tev. 
Gemelli rūpinosi visą savo gyvenimą. Dėl to 
net jau ir invalidas būdamas, neapleido nė vie- 
no didesnio mokytojų kongreso ar suvažiavimo, 
kuriuose visuomet tardavo savo tėvišką pamo- 
kantį žodį. Iš įvairių jo konferencijų mokyto- 
jams yra sudaryta knyga “L' anima dell' inseg- 
namento“'. 


Nuostabu dar ir tai, kad jo konferencijų 
klausydavosi visų ideologijų mokytojai.  Vi- 
siems patiko mokytojo aukos supratimas ir jo 
misijos vertinimas. Jis juos mokė pranciško- 
niškoje šviesoje sutikti skausmus ir nemalonu- 
mus. “Dievas leidžia skausmą, ir jį reikia pri- 
imti su džiaugsmu; kada sieloje sielvartas, o vei- 
de šypsena, tada Dievui įteikiama didžiosios 
meilės žiedais pražydusi aukos gėlė“? Apie mo- 
kytojo misiją jis šitaip kalbėjo: “Viena didžiau- 
sių Dievo dovanų yra pašaukimas, o mokyto- 
jais tampa tik pašauktieji“' Daug nuostabiai 
gražių žodžių Tėv. Gemelli yra pasakęs mo- 
kytojų misijai iškelti ir vertinti. Iš jų ma- 
tome, kaip jam rūpėjo visas jaunimo auklėji- 
mas, pradedant pradžios mokykla ir baigiant 
universitetu. 

5. Popiežiaus Mokslų Akademijos pirmininkas 


Pijus IX, norėdamas padėti technikos moks- 
lams ir pakelti popiežiaus valstybės industriją, 
1847 m. įkūrė Mokslų Akademiją, kuri savo 
mokslu garsėjo iki valstybės likvidacijos. Nusil- 
pusią Mokslų Akademiją pradėjo gaivinti Be- 
nediktas XV, pavesdamas garsiam fizikui jėzui- 
tui Gianfranceschi ją perorganizuoti. Pradėtą- 
ją reformą pagreitino Pijus XI, pritaikydamas 
Mokslų Akademijos paskirtį naujų laikų reikala- 
vimams, “kad, objektyvaus mokslo apšviesti, mu- 
sų laikų žmonės per kūrinius pažintų Kūrėją.“ 

Turėdama tai prieš akis, naujoji Mokslų 
Akademija turėjo ribotis tiksliaisiais mokslais: 
biologija, fizika, chemija, astronomija, matema- 
tika ir kt., visai išskiriant humanitari- 
nius mokslus. Tam tikslui visame pasaulyje bu- 
vo renkami garsiausi mokslininkai, neatsižvel- 
giant į jų tikėjimą: užteko, kad jie buvo dori 
ir nekovojo prieš religijos pagrindus. Taip pir- 
mieji buvo pakviesti vokietis fiziologas Abder- 
haldenas, Berlyno — Dahlem astronomas Guth- 
nickas, olandas fizikos kriologas  Keesomas ir 
matematikai švedas protestantas Mittag-Leffler- 
is, graikas stačiatikis Caratheodory ir Italijos 
žydas Levi Civita: visi pasaulinio garso moks- 
lininkai. 

Dar pilnai nebaigęs savo darbo, mirė Be- 
nedikto XV paskirtas Mokslų Akademijos pir- 
mininkas Gianfranceschi. Tada Pijus XI 1934 m. 
paskyrė Tėv. Gemelli vadovauti akademijai, 
kurią šv. Tėvas 1936 m. birželio 12 d. pavadino 
Popiežiaus Mokslų Akademija. Šia perorgani- 
zuota akademija susidomėjo viso pasaulio 
mokslininkai, o visų kraštų vyriausybės norė- 
jo būti reprezentuojamą joje savo  moksli- 
ninkų. Tėv. Gemelli, padedamas nuncijų ir de- 
legatų, greitai išrinko geriausius pasaulinio gar- 
so mokslininkus, kurių net 70 Pijus XI “Motu 
proprio" raštu 1936 m. spalio 28 d. paskelbė 
Popiežiaus Mokslų Akademijos nariais. Jie visi, 
anot jo, buvo “summi in sua cuiusgue disciplina 
et maximis honoribus dignati e longinguis vari- 
isgue nationibus.“ Kadangi, kaip jau minėjome, 
pagal akademijos statutą nebuvo daroma kon- 
tesinių skirtumų, dėl to šioje akademikų sude- 
tyje, be katalikų, buvo aštuoni protestantai, du 
žydai ir vienas stačiatikis. Sėkmingesniam Po- 
piežiaus Mokslų Akademijos darbui Pijus XI 
pavedė visas savo žinioje turimas gamtos moks- 
lų įstaigas ir ŽJaboratorijas ir pažadėjo visoke- 
riopą paramą. 

Naujoji Ppiežiaus Mokslų Akademija tuoj 
ėmėsi darbo, mesdama šūkį: “Nil actum, siguod 
agendum". Tėv. Gemelli davė vieningo darbo 
direktyvas, dėl to nors akademikai gyveno to- 


limuose kraštuose, net ir karo metu per nunci- 
jus ir delegatus galėjo dalintis savo pasiekto 
moksžo vaisiais ir vieni kitiems padėti, spren- 
džiant pirmininko pateiktas mokslo problemas. 
Negana to, T. Gemelli šaukė visų narių sesi- 
jas, 0 socialinėms problemoms spręsti rengė 
studijų savaites. Ypatingai pagarsėjo studijų 
savaitės savo išleistomis studijomis apie vėžio 
ligą, Oligo elementus ir planetarinius gyven- 
tojus bei paties pirmininko rūpesčiu surinktais 
ir paskelbtais akademikų mokslo darbais ant- 
rojo pasaulinio karo metu. Jie išėjo dideliu to- 


mu “Relationes de actis scientiis tempore belli 
1939-45. 


Kitas Tėv. Gemelli nuopelnas yra tas, kad 
jis Popiežiaus Mokslų Akademiją išlaikė au- 
tonomišką. Dėl to niekam neduota progos saky- 
ti, esą, Bažnyčia turinti slaptą mintį—panau- 
doti akademiją savo apologetiniams tikslams. 
Kokioje pozicijoje Bažnyčia laiko Popiežiaus 
Mokslų Akademiją, galima matyti iš Pijaus XI 
žodžių: “Esame ypatingai laimingi, galėdami 
būti mūsų akademijos narių tarpe, dėl labai 


augštų ir gilių priežasčių; užtenka pasakyti, 
kad kaip mes per paslaptingą dieviiką sutvar- 
kymą turime tikėjimo mokymą, taip jūs, my- 
limieji sūnūs, tam tikru būdu, turite pažinimo 
mokymą.“ Iš šių žodžių aišku, kaip popiežius 
vertina mokslą ir kaip jis stovi už mokslo au- 
tonomiją ir laisvę. 

Tėv. Gemelli, kaip Popiežiaus Mokslų Aka- 
demijos pirmininko, darbus labai vertino po- 
piežiai Pijus XI, Pijus XII ir Jonas XXIII. Kai 
Tėv. Gemellis mirė, Jonas XXIII Milano kardi- 
nolui atsiuntė laišką, kuriame pažymi, kaip 
daug nustojo Popiežiaus Mokslų Akademija, 
netekdama Tėv. Gemežlio, “kurį taip vertino 
mūsų pirmatakai ir mes patys.'' 

—Ų—— 

Taip, trumpai suglaudus, atrodo Tėvo Ge- 
mellio gyvenimas ir darbai. Tai gyvenimas žmo- 
gaus, kuris jieškojo objektyvios tiesos ir ją su- 
rado. Tsi moksio ir darbo gėlė, kuriai mažai 
k:s beprilygsta. Tai apaštalas ir mokslininkas, 
kurio darbo vaisius skina ne tik Bažnyčia, bet 
ir visa Italija. 


A. Tamošaitienė 


NATIURMORTAS (tempera) 

PAKLYDIMAS 


Salomėjos ir Vydmanto žvilgsniai akimir- 
kai užkliuvo vienas kitą, susidūrė troškimų 
blizgesiai ir, lyg pabaidyti, spruko į šalis, tik 
veiduose sužydo valios pastangomis slopinamas 
drovumo įtempimas, tamsėdamas degančiuose 
skruostuose. 

Visa šita nedidėlė studentų kompanija yra 
įkaitusi. Eilinis pobūvis, pasišokimas virto karš- 
tų ginčų vieta. Jau gera valanda nagrinėjama 
laisvoji meilė. Jos šalininkų balsas, pradžioje 
toks nedrąsus, bandantis, vis stiprėja, jų argu- 
mentai įgauna vis didesnį svorį, gniuždydami 
kitaip manančius, kurie, bendros nuotaikos pa- 
gauti, keisi2i neramūs, pasimesdami pritrūksta 
žodžių. 

Žvilgterėjusi į laikrodį, Salomėja nenoro- 
mis pakilo. Čia ateidama, ji nesitikėjo tokio į- 
domaus, taip ilgai užtruksiančio vakaro ir pa- 
sižadėjo būti kitoje vietoje. Reikalas buvo svar- 
bus, ir dabar atkalbinėjama, ji tik papurtė gal- 
va, sukdama į duris. 

Vydmantas atsidūrė greta. 

— Aš palydėsiu tave, — jo balsas duslus, 
ranka lyg nuimta nuo saulės. 

— Tiktai ne šiandien, tiktai ne šičia . . 
norėtų ji atsakyti dainos žodžiais, bet susilaiko 
ir, žvilgsniu paglamonėjusi jo veidą, prašan- 
čiai šnabžda: 

— Grįižk atgal. Ten, kur einu, galvą turiu 
turėti nesusuktą, o žvilgsnį neapsalusį. Suprask 
ir pagailėk manęs. Be to, šeimininkės manys: 
tyčiomis išvedžiau tave, labai nemandagu iš ma- 
no pusės. 

— Salomėja . . 

Ji ranka uždengė jam burną. 

— Ne, ne, daryk, kaip sakau. 

— Tėvai pirko naują automobilį, aš paim- 


siu palapinę. Išvyksim dviems, trims dienoms 
— tik vieni, — jo kimus balsas pilnas kutenan- 
čio gundymo ir įtikinamos galios. 

— Matysime. . . 

— Salomėja, be išsisukinėjimų, sutarta? 

— Paskambink . . . 


Ji išsiplėšė iš jo glėbio ir svaigstančią gal- 
vą pasuko prieš vėją. Mintys, tartum pasigėru- 
sios, sukosi, blaškėsi, neleisdamos susikaupti. 
Nebepakęsdama rėkiančių, badančių šviesų, zu- 
jančių automobilių, ji pasuko į šalį, nutarusi 

perkirsti didžiulį miesto parką, kurio vienuma 
tiko jos dabartinei nuotaikai. 

Seni medžiai apsupo ją visą ir ošė, liūliuo- 
dami širdį, kur netrukdomi galėjo išsitiesti sva- 
jų ir troškimų sparnai. Čiuožė tamsiu aksomu, 
jausdama čia pat mylimą, nevarginama kvarši- 
nančių minčių. 

Ji laisva ir protinga. Šimtmečių papročiai 
ir senių sudarytos doros ir nedoros normos ar 
tik ne kvaila elgesio taisyklė, tinkanti praei- 
ties laikams, tamsos ir prietarių laikams. Dabar 
kiti reikalavimai, kitas socialinis gyvenimas, at- 
palaiduojąs moterį nuo vergijos, atidarąs du- 
ris į proto ir kūno laisvę, leidžiąs neribotai 
semti smagumus, svaiginti ir svaigti be kanki- 
nančių abejonių. Ji dukra šviesos ir lygybės, 
sąžinė atpalaiduota nuo ją varžančių virvių. Ji 
tik valdovė savo poelgių, o ne vergė kvailų prie- 
tarų.+ « - 

Ji atmetė, papurtė savo šviesią galvą, ir 
staiga pagailo, kad ji viena, kad jos nelydi Vyd- 
mantas, kad jiedu negali dalytis ta nuotaika. 

Patankino žingsnius ir apsižvalgius suabe- 
jojo, kur esanti, kuria kryptimi einanti, nes gy- 
vendama kitoje miesto pusėje, niekad čia ne- 
vaikščiojo, nepažino parko ir dabar, pro lapų 
plyšius pastebėjusi platesnio tako šviesas, pa- 
suko ten, jieškodama rodyklės. Tačiau dairėsi 
veltui. Platusis takas tęsėsi kaip strėlė, kerta- 
mas šalutinių takelių. Stovėjo abejodama, kur 
pasukti, nes padaryta klaida pridėtų gerą my- 
lią, jei ne daugiau, kai priekyje išdygo du tam- 
sūs taškeliai, matyt, kažkokia pora išsuko iš ša- 
lutinio tako. Apsidžiaugusi Salomėja pridėjo 
žingsnį, norėdama paklausti kelio. Jos minkšti 
batukai beveik nekėlė triukšmo, be to, ošiantis 
vėjas šnekučiavo lapais, sunkdamas bet kokį 
garsą, neatkreipdamas prieš einančių dėmesį. 


Augšto vyriškio galva nuolat lenkėsi mo- 
ters pusėn, o toji pasisukusi į jį, tartum savo 
gyvenime vyro nemačiusi. 

— Nepatogu net trukdyti, — pagalvojo 
Salomėja, tyčiomis garsiai sustuksendama batu- 
kais, bet minkšti padai nedavė laukiamos pa- 
galbos. Nenorėdama staiga užklupti įsimylėju- 
sių, ji jau pravėrė burną, ketindama garsiai su- 
kosėti, kai viršuje kabančio žibinto šviesos 
pluoštas nužėrė einančius, ir Salomėja stabte- 


lėjo, lyg dvasią pažinusi,. Vyro ūgis, nugara, ei- 
sena — taip sava, kad, nepaisydama šakų ir 
krūmų, ji pasuko iš tako ir bėgdama padarė 
didelį lanką, atsidurdama prieš porelę. Pasislė- 
pusi už didesnio medžio, apmirusi laukė atei- 
nančių, kurie, neįtardami įsibrovėlės, ramiai tę- 
sė savo kelią. 

Seniai jau takas suglaudė praėjusius, o Sa- 
lomėja vis stovėjo neatsigaudama. 

— Tėvas... 

Šėlstantis pasipiktinimas pagavo ją visą, 
susigniaužė rankos, lyg ką draskydamos. 

— Kaip jis drįsta! 

Norėtų pasivyti, čia pat išdrožti pamokslą, 
bet susivaldė. Tai motinos reikalas. Tegu jinai 
pakalba, jinai geriau tai padarys. Tai tėvukas! Į 
senatvę kaip koks šešiolikametis stumdosi su 
moterimis po parkus. Kokia gėda, kokia gėda! 

Kol tas slogutis guls krūtinę, ji negalinti 
tvarkyti savo reikalų, kuo greičiausia reikia 
numesti tą šlykščią naštą, ir ji nutaria sukti 
namo. 

Gerokai paklaidžiojusi, priešingoje pusėje 
išlindusi iš parko, spėjusi jau kiek atvėsti, po 
geros valandos įsiveržė į namus. 

Motina  skubėdama  krapštėsi virtuvėje. 

— Salomėja, greit paruošk stalą, tuoj tė- 
vas ateis, skambino. Jis šiandien ir pietums ne- 
buvęs, įstaigoje daug darbo, viršvalandžiai. 

— Ak, daug darbo! Viršvalandžiai! Ji jam 
parodysianti! Atsisėdus prie stalo, papasakosian- 
ti naujieną, matysime. Kaip jis drįsęs taip elg- 
tis, niekinti savo žmoną, suaugusius vaikus! 

Dusdama įtūžimu, bijodama prasiveržti 
prieš laiką, numetė apsiaustą ir išnyko valgo- 
majame, kur greit išdėstė lėkštes, peilius, šaku- 
tes, pasiruošusi kovai. 

Išgirdo tėvą virtuvėje, matė jį imant dien- 
raštį iš kišenės. 

— Alio, baby, anot tavo gerbėjų, kaip lai- 
kais, stirna? — paklausė įeidamas, šiltu žvilgs- 
niu apglėbdamas dukrą, kuri, jam neatsakyda- 
ma, paliko kambarį. 

Dabar, pasislėpusi prieškambaryje, pro 
stiklo duris ji negali atitraukti savo akių nuo 
tėvo, tartum pirmą kartą jį matydama. Jis ge- 
rai nuaugęs, dar labai tvirtas ir, jei ne pražilę 
paausiai, nepasakytum, kad jam beveik pen- 
kiasdešimt metų. Jis turi skonį ir gražiai dėvi. 
Jo kaklaraištis ramus, nešaukiantis, kartu mo- 
dernus ir suderintas. Gan taisyklingi veido bruo- 
žai rodo neužgesusią energiją, 0 gyvos, perve- 
riančios akys traukia prie savęs, ir jam netrūks- 
ta draugų. us 

Ji atsidūsta, tartum pakerėta, ir jaučia, 
kad slūgsta įtūžimas, kad pasipiktinimas negali 


išrauti prisirišimo, ir gailesys bei nusiminimas 
spustelia širdį. 

— Kam jis taip elgiasi? 

Motina įneša valgius ir šaukia dukrą. Toji 
kurį laiką dar stovi pasislėpusi, bekaupdama jė- 
gas, tvarkydama išsivaikusias mintis, ir paga- 
liau įeina, nešdama slogią naštą, rinkdama tin- 
kamus žodžius. 

Net šaukšto nepaėmusi į rankas, ji trupina 
duoną, laukdama progos išsižioti, kai motina pa- 
stato ant kėdės savo storą koją ir lengvai pra- 
deda masažuoti ją. 

— Tos venos taip skauda šiandien, — skun- 
džiasi nuleisdama kojinę, — žiūrėk, koks guze- 
lis iššokęs. 

Neišlaikydama duktė sprogsta. 

— Čia prie stalo nevieta parodai ir šitam 
estetiniam grožiui. 

— Aš ne prima balerina ir ne ant scenos, 
tu man, prašau, nekalbėk pamokų, tau pačiai 
dar reikia nosinių, — motina šaukia, tartum 
suduota per veidą. 

Pasigerdama skriauda, ji vis karščiau, vis 
skaudžiau plaka dukrą, kad net tėvas įsikiša: 

— Jie buvo vaikai — mes mokėm, dabar 
jaunimas mus, vyresniuosius, taiso, nėra ko jau- 
dinasi. 

— Nėra ko jaudinasi, nes tik motina bloga! 

Balsas vis aštrėja, artėdamas prie  aša- 
rų ir isterikos, ir svaidomi žodžiai karsta vis 
labiau. 

Virpanti Salomėja jaučia ant savęs tėvo 
paguodžiantį, kartu pašiepiantį žvilgsnį, bet ji 
vengia jo. Paprastai panašių scenų metu su 
motina jiedu visad būdavo sąjungininkai, slap- 
čia mirktelėdami, vienas kita padrąsindami, o 
kartą buvo pratrūkę tokiu spazmišku juoku, 
kad vos neįvarė motinai priepuolio. 

Matydama savo irstančius planus, pati vos 
neklykdama, Salomėja pašoko nuo stalo ir din- 
go savo miegamajame, smarkiau negu reikia už- 
trenkdama duris. 

Po valandėlės, paverkusi, apsiraminusi, ži- 


nodama motiną esant vieną, prasmuko pas ją, 
būdama geriausių norų. 
— Mama, aš nenorėjau užgauti tavęs, la- 


bai atsiprašau, jei išsišokau. 

— Viskas, ką aš darau, — tau blogai, nees- 
tetiška, vulgaru. Iš kurgi tu atsigimei tokių 
aristokratiškų polėkių? 

— Jeigu aš ką ir sakau, tai ne iš piktumo, 
bet siekdama gero. Jei mane, moterį, stebina 
kai kurie tavo pasielgimai, tai ką kalbėti apie 
tėvą 474 

— Tu įsakai man pataikauti tėvui? Pakan- 
kamai prisivergavau jam. 

— Bet čia reikalas sukasi ne apie pataika- 
vimą, bet apie žmogišką vertę. Visai nenatūra- 
lu yra, kad vaikštai rūškana ir apsileidusi, toks 
tavo elgesys gali tik stumti tėvą nuo tavęs. Jis 
gi vyras. 

Motiną lyg kas kilstelėjo, raudonumai ap- 
liejo visą. 

— Ak, jis vyras, pirštų galais turiu šoki- 
nėti apie princą! Tegu jis šokinėja apie mane 

— Ir šokinės, jei neapsileisi, jei išlaikysi 
tą patį orumą, kaip susižiedavus, kitaip stumi jį 
į kitos glė... 

— Nutilk tu man, begėdė! Ką, gal pati tė- 
vą įsimylėjusi, ko gi advokatauji neprašoma, 

KEISTOS BŪTYBĖS 
(aliejus ant popieriaus) 


— ir motina užsimiršo, kaip niekad pirma. Pla- 
ką, skaudūs, neteisingi žodžiai krito ant dukros 
tokiu smarkumų, kad praradusi žadą, toji kurį 
laiką stovėjo nepajėgdama pasijudinti, pagaliau 
užsikimšusi ausis, antrą kartą spruko į savo 
kambarį, pasukdama raktą. 

Pradžioje juto tik savo skriaudą. Nepaken- 
tė motinos, tėvo, visų. Kažkas pairo, sugriuvo. 
Nusprendė, kad nebegrįš nerūpestingas namų 
gyvenimas. Ir kas kaltas? Kodėl taip atsitiko, 
kodėl tėvas kitur nuėjo, kodėl motina neklau- 
so sveiko proto ir jaučia tam tikra pagiežą tė- 
vui? Gal ji ką žinanti, gal ji ką spėjanti, ir Sa- 
lomėja pirmą kartą pažvelgė į praeitį, kraty- 


A. TAMOšAITIENĖ 


UOLYNŲ LYGIAGRETėĖS 
(akvarelė) 


dama tėvų gyvenimą? Ir keista — tik dabar ji- 
nai supratusi, kad jis buvęs tikras širšių lizdas. 
Kodėl taip atsitiko, iš kur toji nelaimė kilo? 
Jei motina ką žinotų, ji netylėtų, ne jos būdas, 
tratėtų per dienas ir naktis. Nuo kada jiedu pra- 
dėjo tolti, nuo kada atsitiko toji nelaimė? Gi 
vedę turėjo būti laimingi. Kodėl tėvas vedęs 
ją? Ką jie radę bendra? Jų būdai tiek skirtingi. 
"Kiek ji prisiminanti nuo pat mažens, tėvas 1a- 
bai atsargiai, kad vaikas nesuprastų, mėgdavo 
pajuokti motiną, toji atsakydama mažiau sau- 
gojosi dukters. Iš tikrųjų, tai tik ji ir Vytas 
jungia juos, o šiaip jie — kaip tie žemės poliai, 
— klostė toliau dukra. Kaip motina atrodžiu- 
si jauna? Negi iš tikrųjų ji galėjusi patraukti? 

Salomėja žvilgterėjo į laikrodį. Pirma va- 
landa nakties. Vien tiksenimas drumstė tylą. 


Basa prasmuko į salioną, pačiupo albumą, iš 
stalčių išžvejojo visas palaidas nuotraukas ir 
vėl atsirado pas save. Susirangiusi lovoje, pra- 
dėjo žiūrinėti, vartyti atneštąjį turtą. Teisybė, ji 
ir anksčiau vartė ir anksčiau žiūrinėjo, bet tai 
darė žaisdama ar nuobudulio verčiama. Šį kar- 
tą žiūrėjo kritiškai, mėgindama atsakyti į savo 


klausimus. 

Hm, motinos kojos ir tada buvo storos. Ir 
gimnazistė būdama, ji negalėjo pasižymėti leng- 
vumuų. Tėvas elegantiškas. Jis, atrodo, linksmai 
gyvenęs, moterys supančios jį—gražesnės už 
motiną, Jis nuolat valdybose, pilna grupinių 
nuotraukų, o iš šonų vis mergaitės. Yra įką pasi- 
žiūrėti. Kiek ji prisimenanti, tėvas turėjęs ir 
daugiau nuotraukų, ji mėgdavo žaisti su jomis, 
gražesnes mergaites ji vadindavo princesėmis, 

tik jos dabar dingusios kažkur, negi tai moti- 
nos nuopelnas. Ir Salomėja nusišypso. 

Kaip jis įsimylėjo motiną, kodėl ji patiko 
jam? Dėl turto, sakoma, veda, bet visa žino- 
ma tėvų praeitis rodo, kad tėvo finansai buvo 
daug pajėgingesni negu motinos. Kaip motina 
atrodžiusi vestuvių dieną? Ji tik dabar susigau- 
do, kad niekad nėra mačiusi tos nuotraukos. 
Varto dabar lapus, nesitikėdama rasti. Keista, 
jie visas išvežė, tik toji svarbiausioji nuotrau- 
ka liko ar pasimetė. Reikės tėvų paklausti, gal 
jie laiko ją kur kitur. .. 

O gal nesakyti motinai apie tą sceną parke, 
gal reiktų pirma pakalbėti su tėvu, gal jis mes 
tą kitą, gal susitvarkys, o gal ten nieko rimto 
nėra, gal viskas tik jos fantazijos padarinys? 
Pažįstami neina susiglaudę taip intymiai, gal- 
vos taip nesilenkia viena prie kitos, nebent pa- 
ralyžuotos — piktai šyptelėjo. 

Užkrito sunkūs, išvargę vokai, tačiau pa- 
sąmonėje vis spręsta, vis jieškota, vis veikta, 
kad likusi naktis virto tikru košmaru, ir tik die- 
na atnešė šiokį tokį palengvinimą. 

Ruoštasi, skubėta kaip paprastai. Niekas 
neminėjo praėjusio nesusipratimo, pakelto bal- 
so ir nereikalingų žodžių. Grįžusi iš universite- 
to, padėjusi motinai tvarkytis. Salomėja pasitei- 
ravo: 

— Mama, kur yra jūsų vedybų fotografija? 


— Kur ir visos kitos, — murmtelėjo mo- 
tina, tartum vėl netekdama nuotaikos. 

— Bet kur? 

— Albume. 


— Aš, matyt, esu akla. Jieškojau, varčiau, 
bet neužtikau. Gal galėtum pati parodyti man 
ją? 

— Viską mesiu ir eisiu jieškoti, pati ne- 
tingėk. 

— Aš išverčiau viską bežiūrėdama. 

— Kodėl tau taip parūpo toji nuotrauka? 
Todėl, kad aš jos niekad nemačiau. 

— Daug kartų matei, mažesnė būdama, pa- 
ti kur ir nukišai. 

— Nenukišau, nes tu niekad nerodei man 
Aš turiu gerą atmintį ir net prisimenu vi- 
tas nuotraukas, kurios dingo iš albumo. 
— Kaip tai dingo? 

— Jei ne dingo, tai pačios išėjo pasivaikš- 
čioti kuriam laikui. Visos tėvo jaunų dienų drau- 
gės. 


jos. 
sas 


— Tu gerai įsižiūrėjai į tas gražuoles, tik- 
ra tėvo duktė. Abu besigėrėdami, matyt, sutry- 
nėt į dulkes. O dėl vedybų nuotraukos, tai dar 
visai neseniai, gal tik savaitė, kai ją mačiau 
albume. 

Salomėja prikando lūpą, nutarusi nekelti 
erzelio. Motina meluoja per akis ir pikta kaip 

vakar, kad vėl nepasimirštų ir nepratrūktų poe- 
zija. Ką ji slepia? Negi bijo savo vaizdo? 

Daugiau nekalbėdama, tyloje nusausino in- 
dus, grįžo į valgomąjį ir, paėmusi knygą, apsi- 
metė skaitanti. Pamažu įsigilino į turinį ir, pra- 
radusi laiką, pakėlė akis, tik tėvui atsisėdus gre- 
ta. Šį kartą pirmoji prakalbino jį lyg seniau. 
Plepėjo apie šį bei tą, kai Salomėja atidžiai pa- 
sižiūrėjo į tėvą. 

— Tėte, ar žinai, 
nuotrauka? 

Jis atsilošė 
mas plaukus. 

— Mes neturime jos. 

— Neturit? 

— Nežinau, kaip tai atsitiko, bet, ant grei- 
tųjų besikraudami, pražiūrėjome ją. Motina tuo- 
jau Vokietijoje apsižiūrėjo, kad nepaėmėme, 
bet negi grįši. 

— Net Vokietijoje apsižiūrėjo? 

— Ir kaip paprastai, pakėlė didelį triukš- 
mą, — tėvas paėmė laikraštį, atversdamas pus- 
lapį. 

— Kada įvyko jūsų vestuvės? — nesidavė 
Salomėja. 

Tėvas nuleido laikraštį prisimindamas. 

— Lapkričio mėnesį. Bjauriai lijo, — pri- 
dėjo tartum atsiprašydamas ir vėl pasinėrė į 
laikraštį su tokia išraiška, lyg norėtų baigti 
pradėtą straipsnį. 

Salomėja irgi atvertė lapą. Kurį laiką buvo 
tyla, kurią sutrukdė motina, dengdama stalą, 
kviesdama valgyti. Vakarykščio nemalonumo vi- 
siems buvo per akis, todėl tuojau užsimezgė 
kalba ir, dukters gudriai pastūmėta, motina pri- 
siminė prieš pusę metų greta gyvenusį, pasitu- 
rintį kaimyną. 

— Tas visiškai nusmuko. Tau dar nepasa- 
kojau, — kreipėsi į vyrą, — prieš porą savai- 
čių sutikau jį gatvėje, tai beveik nepažinau. 
Susenęs, apsileidęs, švarkas lyg šimtą metų ne- 
šiotas. Daugiau panašus į valkatą negu į žmo- 
gų. Prisiekčiau, kad ir jo piniginė tuščia. Apsi- 
metė nepastebėjęs manęs, o ir aš taip sumišau, 
kad pralindom vienas pro kitą net nepasisvei- 
kinę. Ir kas jam atsitiko? 

— Tai sena, bet vis besikartojanti pasaka, 
— įsiterpė Salomėja, — negi negirdėjai? 

— Ne, nieko nežinau, — susidomėjo moti- 
na. 

— Būdamas senas, įsimylėjo, — kreipėsi į 
tėvą, nepaisydama motinos, — kita pusė, būda- 
ma daug jaunesnė, irgi parodė karštą meilę. 
Žodžiu, geriau ir būti negali. Tik moteris kiek 
vėjavaikė. Pavyzdžiui — užbėga pas savo pa- 
žįstamą vaistininką, išrenka nors ir kvėpalų dė- 


kur yra tavo vedybų 


kėdėje, ranka perbraukda- 


žutę ir liepia pakišti ją po bufetu. Po valandos 
ji jau vėl atsiranda vaistinėje, bet jau ne viena, 
o su savo meile, ir prašo kvėpalų už pigią kai- 
ną, toks jau moters kuklumas. Vaistininkas pa- 
duoda prašomą bonkutę, bet kartu iš po bufeto 
traukia ir tą už šimtinę. 


— Tokiai moteriai, kaip ponia — tik šitie 
kvėpalai. 
— Ką gi tas pajaunėjęs senukas darys! 


Traukia šimtinę šypsodamasis, nors gal ir dre- 
ba pakinkliai. Žinoma, ne vien kvėpalų istori- 
ja, bet ir kitos įvairiausios dovanos. Senam, 
mat, sunku mylėti, pinigais tenka kūrenti. 


— Kvailys, — patraukė pečiais motina, — 
štai kas jį nusmukdė! 
— O tu, tėte, kaip manai? — paklausė duk- 


tė. 

— Žinoma, kvailys. Tokių parazičių yra, 
bet jas lengva pažinti. 

— Čia ne moteris svarbiausia veikėja, bet 

suvaikėjęs vyras sodinamas į teismą. Jis se- 
nas būdamas, dar tiki moters meile. 
Jūs, jauni, tik paviršių, odą matote. 
Tuo tarpu persiritę per trisdešimt metų, kar- 
tais atidengia ir kitą grožį: protą, charakterį. 
Tada ne instinktas stimuliuoja, bet subrendi- 
mas. 

— Protas, charakteris, — pasipiktino mo- 
tina, — pasitaikė, kad turtingos senės gavo 
jaunus vyrus, bet sena ir be pinigų dar neiš- 
tekėjo už jauno, neįvyko toks stebuklas. 

Tėvas nieko neatsakė, ir kalba pasuko apie 
kitame mieste studijuojantį sūnų, trumpai susi- 
kirto dėl kažkokios pamirštos smulkmenos ir, 
pasinaudojusi proga, duktė juokaudama įsiter- 
pė. 

— Tėte sakai, kad neatvežėt vedybų nuo- 
traukos, tuo tarpu mama tvirtina mačiusi ją 
mūsų albume, ir tai neseniai. Kuris iš jūsų toks 
užmirštuolis? 

Ji pagavo tėvų susikryžiavusį, greit pabė- 
gusį žvilgsnį, bet kai motina atvėrė burną, pir- 
mas pasiskubino tėvas. 

— Motina neužmiršo, bet ji moka pajuokau- 
ti. Žiūrėk, kokį iškrėtė kartą man pokštą — ir 
papasakojo linksmą istoriją, kuri klausančiai at- 
rodė sugalvota ant greitųjų, ir ji nutarė ne- 
palikti tėvų vienų. Tad apsimetė patikėjusi, ro- 
dėsi nerūpestinga, gyva, besidžiaugianti pasau- 
liu ir savo jaunyste. Padėjo motinai tvarkyti 
stalą ir, kartu atsidūrusi virtuvėje, plepėjo vi- 
sokius niekus, įpindama savo draugės vestu- 
ves, ypatingą tos dienos grožį ir į tartum tarp 
kitko, paklausė: 

— O tavo vedybų diena buvo graži? 


— Nekokia, lijo. 

— Kurį mėnesį vedėt? 

— Kcvo. 

Pabaigusi virtuvėje, Salomėja, likusi vie- 
aš, numetė nuolankumo ir geros nuotaikos kau- 

ę. 

Kam jie meluoja, ką jie slepia? Ji gimė 
rugsėjo mėnesį. Tėvo duota data logiškesnė, 
motinos — išsiveržusi spontaniškai, kaip tik- 
ras faktas. Tėvas tuo tarpu gaišęs prisiminda- 
mas, jei tai tinkamas žodis! Ir gėdos jausmas 
nudažė ją visą. Žinoma, ji galėjus gimti ir ne 
pirmais bendro gyvenimo metais, nors iš kal- 
bų lyg ir suprato priešingai. Kažkas netverko- 
je, ir baigta. Ji vėl mąsto ir prisipažįsta, kad 
labai mažai žino apie tėvų susižiedavimą, pir- 
muosius bendro gyvenimo žingsnius. Visur kaž- 
kokia paslaptis ir misterija. Kas atsitiko, ką jie 
slepia? Jų nepaklausi. Jie suksis ir pyks, o gal 
jau ir dabar turi kurią sugalvotą pasaką. Kur 
sužinoti, pas ką kreiptis? Yra daug pažįstamų, 
bet argi galima eiti pas svetimuosius? Dygstan- 
čios kliūtys tik stiprina jos pasiryžimą, kelia 
atkaklumą, ir ji prisimena krikštatėvį. Jis— 
vedybų liudininkas, tėvo artimiausias draugas, 
tikras giminė, tik ar jis norės kalbėti? 


Tėvų gyvenimas pilnas kartumo. Motina 
tyčiomis rodo jam savo abuojumą, o tėvas tuo 
tarpu gal nuėjo dar blogesniu keliu, gal geriau- 
siai būtų užmiršti viską, nekankinti savęs abe- 
jojimais, nekreipti dėmesio į tėvų reikalus, pa- 
bėgti nuo to graužiančio vėžio, bet žinojo esan- 
ti bejėgė. Šiluma tėvams, kaip toji grandinė, 
laikė ją pririštą, ir ji nutarė išrišti mazgą, at- 
spėti mislę, surasti priežastį. 

Namuose vaidino ir gerą nuotaiką ir ne- 
rūpestingumą, surado daugybę darbų ir, juos 
betvarkydama, vieną dieną dingo iš namų, dum- 
dama už šimta mylių į kitą miestą, pas krikš- 
tatėvį. 

Po darbo tam atvykus namo, tuojau ir ji 
prisistatė. Linksmybėms nebuvo galo. Buvo 
kas kalba, buvo kas klauso. Po geros vakarienės 
savaime pasuko apie artimiausius, apie jos tė- 
vą, ir krikštatėvio atmintis rodėsi nuostabi. Bet 
kai Salomėja pradėjo domėtis apie tėvų vestu- 
ves, ar jos buvusios iškilmingos, ar daug sve- 
čių buvę, jo atmintis pradėjo šlubuoti. Neprisi- 
minė nė kas buvo, kiek ilgai ūžta. Klausinėja- 
mas kaltę suvertė vynui ir kuo greičiausiai bė- 
go į šalį, minėdamas ką kita, bet viešnia ne- 
gailestingai grąžino jį į praeitį. Pradžioje pa- 
tvirtinęs motinos nurodytą vedybų mėnesį, 
po kelių minučių pataisė į tėvo nurodytą. O pa- 
galiau kietai prispirtas, taip sumišo, kad abie- 
jų išsižadėjo ir taip staiga sunegalavo, kad nors 

guldyk į lovą. Pradėjo skųstis savo susenusia 
galva ir jį kankinančiu reumatizmu.. 

Salomėja atsiduso ir, įsmeigusi į jį akis, 
palingavo galva. 

— Kam, krikštatėvi, suki ir meluoji, tėvai 
man papasakojo viską. 

Tas kilstelėjo rankomis ir prašvito paleng- 
vėjęs. 

— Aš jutau, kad tavo klausinėjimai turi 
tikslą, kad tu kažką žinai, kam kankinai mane 
senį? Jie buvo pasiryžę tylėti. Kada jie tau pa- 
sakė? 

— Neseniai. Šeštadienio vakarą tėvas pa- 
gyrė mano sveiką, modernišką galvoseną, Su- 
brendimą, pasakęs, kad nenorįs turėti paslapčių 
nuo manęs, na, ir išgirdau. 

— Prie motinos? 

— Prie. 

— Gerai padarė. Tu dėl to, tikiuosi, nesi- 
jaudini? Neverta, žinoma. Mūsų laikams tai 
buvo svarbesnis klausimas, sunkesnė problema. 
Dabar gal kitaip žiūri į tai, nors irgi nesmagu. 
Klaidų pasitaiko. Vistiek tu jų vaikas. Nuvarė 
slogutį, prisipažino — ir lyg naujai gimę, jei 
tu nerodai jiems rūgštaus veido. Tu puiki duk- 
tė. Vien savo esimu įprasminai jų gyvenimą. 
Nebėra melo, ir jums visiems lengviau kvė- 
puoti. Tikrai nesijauti nuskriausta? 

— Pradžioje buvo lyg ir skaudu, bet pra- 
dedu apsispręsti. 


— Suprantama. Mes, vaikai, visad mano- 
me, kad tėvai — kaip tos šventos stovylos 
bažnyčioje. Gi tuo tarpu jie irgi buvo jauni, 
pilni pagundų ir nuodėmių. Vieni jų turėjo ma- 
žiau progos nuodėmiauti, kiti daugiau. Už pra- 
eitį nėra ko smerkia, dabartis yra tikras ma- 
tas pagarbai ir atsidavimui. 

— Aš jų ir nesmerkiu, nesu teisėjas. Jie 
man pasakė tik patį faktą, ir aš jų neklausi- 
nėjau, taupiau jų išdidumą ir garbę, nepatogu 
buvo raustis jų jausmuose, tačiau, spėju, buvo 
nelengva. 


— Uuu .. . trejus metus Juozas nekalbė- 
jo su tavo motina. Kiek ji prisikentėjo per tą 
laiką, vienas Dievas težino. Ne tiek jo tylėji- 
mas ją žudė, kiek jo elgesys su ja prie sveti- 
mų akių. Lyg ji būtų koks baldas, niekad nepa- 
sakė, kad tai žmona, niekad nesupažindino. Su- 
sidūręs kiekvienas svetimas pasijusdavo nejau- 
kiai. 

— Kuo jis teisino tą savo šlykštų elgesį? 

— Negi nesupranti? Daug kartų aš ragi- 
nau jį suminkštėti, atleisti, ne vien gi mergina 
kalta, o jis užsispyręs vien savo dainelę: girdi, 
ji žinojo, ko ji siekianti, ji viską suplanavo tik 

mane pamačiusi, žinojo, kad ištekėsianti, tik pa- 
gavusi ką, o aš kvailys, pakliuvau, pasitikėda- 
mas jos žodžiu . . . Tau bloga, Salomėja? . 
— Nieko . . . po kelionės galva skauda . 
ir po vestuvių. . . po kelių mėnesių aš gimiau? 
— Po penkių, — išskleidė rankas, tartum 
atsiprašydamas, — tenka pripažinti, kad tave 
jis mylėjo be galo. Nuo pirmo tavo išsižiojimo. 
Joks tėvas negalėtų pasigirti labiau mylįs sa- 
vo dukrą. Kai paaugai, kai pradėjai suprasti ir 
tėvų santykiai sušvelnėjo, bijojo, kad pradėsi 
pastebėti, dėl to vėliau atsirado ir brolis. Tavo 
motinėlė man labai patiko, žinoma, tėvas, pasi- 
sekimų išlepintas, kurį laiką kitaip galvojo, — 
malė krikštatėvis, toliau mėgindamas sušvelnin- 
ti įspūdį nuvaryti ašaromis blizgančias akis. 
— Gal aš perdaug pasakiau. Juozapas pyks 
dar ant manęs, — pridėjo susirūpinęs, įtarda- 
mas blogai padaręs. 
— Aš neprasitarsiu, kad čia buvusi, be to, 
tėvas man nieko nesakė, aš pati spėjau. 


— Salomėja! 

— Labai atsiprašau tave apgavusi, bet tu- 
rėjau sužinoti teisybę, — riktelėjo, užsidengda- 
ma veidą. 


Universitete prie Salomėjos 
mantas. 

— Gi! — sušvilpė, — skambinau bent dvi- 
dešimt kartų, kur buvai dingusi, nėra ir nėra. 
Tavo tėvai daugiau nekėlė jau ir ragelio, žino- 
jo, kad aš. 

— Pasiilgai manęs, brangusis? 

— Rytoj išvykstam. Viskas paruošta. Ga- 
vau puikią palapinę, tikras namelis, girl, net ir 
virtuvėlė yra. Ir vieta prie ežero, toks užkam- 
pis, gyvensim kaip robinzonai, vieni, — pridė- 
jo pritildęs balsą, intymiai lenkdamasis prie au- 
sies. 

— Kaip puiku! Samanoti miškai aplink. 

— Kaip tik. Aš viskuo pasirūpinau. Per 
dieną nesutiksi žmogaus. Hi! Rytoj aštuntą, tik 
nepramiegok, girl! 

— Aš nevažiuoju, tau teks pajieškoti kitos. 

— Ne, — vaikinas išpūtė akis, — kodėl!? 

— Pasenau. 

— Per tas kelias dienas! 

— Kaip tik. 

Gi juokauji, Salomėja. Rytoj atvyksiu ta- 
vęs paimti. 

Ji tik papurtė galvą ir, neatsigręždama, pa- 
suko namų link. 

Po kelių minučių jis pavijo ją. 

— Gi, girl, elgiesi su manimi, tartum bū- 
čiau tavo vaikas. Tavo balse toks autoritetas, 


išdygo Vyd- 


NERIMA NARUTĖ 


ŠALTINIS 


Šalta, judri ir neišsenkanti 
Žemės arterija. 

Žalioje miško priemenėje, 
Po juodalksnių šaknim, po 
Ąžuolais gyva gyvybė, 
Pavasarį apkritusi auksiniais 
Beržų žirginiais. 

Kvapi konvalijom ir šalavijų 
Mėlynais žiedais, 

Skaidri ir kristalinė, 
Perkošta smiltim-akmenėliais, 
Šalta ir troškulį raminanti, 
Saldi sula. 

Ištryškusi iš vidurio 

Aisčių žemės stigma, 

Pievos delnan, juodžemio 
Rieškučiose subėgęs 

Miško žvėrelių šulinys, 
Manos vaikystės atminimuose išlikęs 
Skaidrus, šventos versmės 
Palaimintas šaltinis. 


MĖLTU M IŠ ILO S 


Lietus — krykštytojas 
Šventina sausą žemės žiauberį, 
Prilyja sklidinai upes ir ežerų krikštyklas. 
Šiltais lašais atvystęs pumpurus, patiesia 
viedrynais laukų 
altorių. 
O žalio miško presbiterijoje kelia beržų 
svyruoklių vėliavas. 
Tada: Ateina Pranašas pavasaris ir skaito sėjos 
evangeliją. 


Kaitra. Nualpusių laukų šventoriuje tyla, 
saulės kielikas — žemės vynas. 
Žalių šilų mėlynių vynuogynas — vidurdienio 
auka. 
Sanctus, Dominus Deus — žiogų malda, 
Credo gieda vargoninkas vyturėlis. 


Ruduo-misijonierius, 

Geltoną stulą užsidėjęs, 

Laukus žegnoja. 

Palaimina artoją 

Ir sočiomis riekėmis raiko duoną, 
Pripildo aukso vasarojum kluoną, 
Dalina derliaus pilnaties komuniją. 


Užversta juodžemio vaga. 
Pašventintas žiemkentis, 

Rudens mišparų atgiedotos giesmės. 
Žiemos sidabro Tabernakulyje 
Užrakintas grūdas, gyvybės Ostija 
Ligi kitų mišių pradžios — 
Ateinančio pavasario. 


kad taip ir norisi, užsidėjus trumpas kelnaites, 
isikibti tau į sijoną ir šaukti — mama! Mes 
turime atvirai pakalbėti. 

— Nėra kas kalba, brangusis. 

— Tu lyg pamainyta. 


— Aš esu. 
— Ar tu visai nenori matyti manęs, ar ga- 


liu dar tave namo parvežti, — niūriai paklau- 


sė, nesusigaudydamas. 
— Vežk, nes skubu. Kiekviena minutė su 


tavimi man miela, — tyliau pridėjo. 

Nustebęs jis pagriebė jos ranką, ir abu 
klykdami bėgte pasileido prie eilėje stovinčios 
naujos mašinos ... 

Beveik tiksliai pusiaukelėje tarp Montrealio 
ir Toronto, šalia gražiai žzliuojančio, pakalnėn 
nusileidžiančio plento, matosi keli namai lapuo- 
čių miškelio pakraštyje. Iš tolo jie niekuo nesi- 
skiria nuo aplinkinių sodybų. Ir arti privažia- 
vus, dar nesimato jokio skirtumo, kol atvažia- 
vusį pasitinka namų šeimininkai. Montrealiečiai 
šią vietovę vadina Kingstonu, nors pats mies- 
tas dar už dešimties mylių, įsikabinęs į patį 
Ontario ežero kampą su savo fortais, prieplau- 
komis ir kitom įžymybėm. Bet čia, vingiuoto 
kelio pakraštyje, yra mūsų Kingstonas, lietu- 

KELIONĖ | KINGSTONAĄ 


VIZITAS PAS DAILININKĘ 
IR TAPYTOJĄ 
ANASTAZIJA TAMOšAITIENE 


HENRIKAS NAGYS 


viškasis. Jonas Kardelis jį kartą pavadino lietu- 
viškuoju kaimeliu, ir šis vardas gal dar labiau 
tinka dailininkų Anastazijos ir Antano Tamo- 
šaicių buveinei, nes įžengęs vidun, pasijunti 
tikrai kaip lietuviškojo liaudies meno muzieju- 
je. Staklės, kraitinės skrynios, kilimai, dailiai 
raštuotos drobės, gerai pažįstamos spalvos ir, 
tarsi akysna įrašyta visiems laikams, orna- 
mentika. Ir čia pasiekią į visus pasaulio kraš- 
tus išmėtytus, mūsų žmones puikūs ir turtin- 
gi tautiniai aprėdai. Ir čia, be gražbylystės ir 
fanfarų, be posėdžių ir be komitetų, pasiekia vi- 


sus benamius lietuvius mūsų liaudies meno (il- 
gai ir giliai studijuoto, tinko“ Saugoto. — au 
tentiško) tradicija, su tokia meile puoselėjama 
ir kuriama. Iš tiesų, labai dažnai sava žemė 
išlieka gyva nelaimės valandą tiktai kelių pa- 
vlenių asmenų ryžtu ir auka. 

Tačiau, dailininkai ne taip lengvai sutalpi- 
nami rėmuosna. Tie, kurie jieško savo kūrybi- 
nės individualybės, kurie metų metais įsiklau- 
sę savin, trokšta atrasti savitą išraišką ir auten- 
tišką braižą kūryboje, kurie nepasilieka vienos 
technikos suvaržyti, atsiektų pasisekimų apa- 
kinti. Viena iš tokių kūrėjų yra Anastazija Ta- 
mošaitienė. Visi ją pažįsta iš jos originalių, gau- 
sių kilimų. Iš jos nepakartojamai išradingų au- 
dinių. Daugelyje tautinių ir tarptautinių paro- 
dų ji buvo įvertinta, apdovanota, kaip savotiš- 
kas unikumas, gebąs individualiai atkurti savo 
žemės liaudies tematiką, formas ir spalvas. Ne- 
daugelis, tačiau, dar pažįsta Anastaziją Tamo- 
šaitienę — tapytoją. Troškimas tapyti jai nebu- 
vo vien noras pakeisti savo kūrybinę techniką. 
Atidžiai žvelgdami į jos kilimus, greitai paste- 
bėsime juose labai aiškų tapybinį pobūdį. Sub- 
tilūs spalviniai niuansai, perėjimai, akcentavi- 
mai, atliepimai yra beveik teptuku teatsiekia- 
mo efekto drobėje transfiguracija gijomis. Keli 
vėliausi jos kilimai jau panaudoja ir plokščiai 
austą tapybinį foną reljefiškai iškeltom (ristine 
technika atliktom) figūrom ir ornamentinėm 
detalėm pabrėžti. (Žiūr. “Pavasarėjant" ir “Šv. 
Jonas'') Tačiau, dailininkės jieškojimas neapsi- 
ribojo vien techniškomis galimybėmis. Pati kili- 
mų tema keičiasi, įvesdama abstrakčių ir sim- 
boliškų formų, leisdama pajusti kokiu keliu dai- 
lininkė pasuka tapyboje. Mados įtaka? Neįma- 
noma įtarti paviršutiniškumu dailininkės, kuri 
su tokia aistra ir pastovumu gilinosi eilę metų 
į liaudiškąją išraišką. Ji pati turi aiškesni at- 
sakymą: ji norėjo įgyvendinti seniai puoselėtą 
savo svajonę — tapyti. 

Nedaugelis matė jos tapybos kūrinius, to- 
dėl šie keli žodžiai ir keliolika reprodukcijų, 
spausdinamų šitame “Aidų" numeryje, teprista- 
to tapytoją Anastaziją Tamošaitienę mūsų kul- 
tūrininkams ir dailės mėgėjams. Pirmu žvilgs- 
niu, A. Tamošaitienės tapybą konservatyvios 
bei akademinės dailės gerbėjai pavadins, tik- 
riausiai, modernia. Ir tasai pavadinimas slėps 
savyje savotišką nusivylimą, kad, štai, dar vie- 
nas mūsų dailės atstovų pasidarė mūsų plačia- 
jai visuomenei nesuprantamas, svetimas. Todėl 
verta tuojau pat išsiaiškinti modernumo ir ne- 
suprantamumo sąvokas. 

Modernumu dailės istorijoje  atžymimas 
naujoviškumas. Savo laiku moderniais vadino 
šiandieninius klasikus, kurių kūrybą dabar ta- 


riamai supranta visi. Kiekvienas naujų kelių 
jieškotojas mene yra modernistas, t.y. pirmeivis, 
avangardistas. Tokių kūryba neįkandama vi- 
siems, kurie žvelgia į naujoviškus paveikslus, 
apsiginklavę senomis sanpratomis ir tezėmis. 
Argi technikoje galėtume šiandien garo maši- 
nos sąvokomis vertinti kosmines raketas? Ark- 
linių vežėčių principais aptarti sprausminiu 
varikliu varomus automobilius? Kitoks žvilgs- 
nis į technikos ir mokslo atsiekimus visiems 
suprantamas, bet kitokis žvilgsnis į naują dailės 
kelią sukelia furorą, diletantišką erzelį bei fo- 
tografo masteliu taikomą panašumo ar nepana- 
šumo kriterijų. Kodėl? 


Mūsų manymu todėl, kad mene žiūrovas 
nesuprantamu būdu (gal net arogancija) tariasi 
turis teisę ir pareigą spręsti apie kūrybą savo 
nuožiūra, nesirūpindamas studijuoti nei besi- 
keičiančią techniką, nei kūrėjo pasaulėvaizdį, 
nei, pagaliau, būti bent atviru — be jokių iš 
anksto susidarytų nusistatymų — savo laikme- 
čio kūrybai. Būti atviru, bandyti įsijausti į vie- 
nokį ar kitokį dailininko matomą pasaulį ir jo 
apraiškas, bandyti gyventi kartu su kūrėju jo 
sukurtoje meninėje realybėje, — visa tai šian- 
dien mūsų tarpe dar tebėra sunkiai suprantami 
dalykai. Lietuviškoji, (dažnai ne rinktinė,) vi- 
suomenė tebėra bent keliasdešimt metų atsiliku- 
si nuo savo kūrėjo. Todėl tiek daug visokių nai- 
vių ginčų spaudoje, pamokymų, nurodymų ir 
barimų. 


Visa tai sakome prieš pradėdami aptarti A. 
Tamošaitienės kūrybą, gerai nujausdami, kad 
gali (duok, Dieve, kad klystume) atsirasti ir 
vėl ne vienas mūsų tariamų meno mylėtojų, ku- 
ris apraudos A. Tamošaitienės paklydimą mo- 
dernistinėse džiunglėse. 


A. Tamošaitienės tapyboje galime pastebė- 
ti jau kelis ryškius tarpsnius pačioje pradinėje 
stadijoje, trukusioje apie dvejis metus. Pirmie- 
ji kūriniai (daugumoje atlikti guašo ir tempe- 
ros technika) dar ryškiai liūdija kiliminės kom- 
pozicijos įtaką. “Liūnų pakopos“ ir “Uolų še- 
šėlyje" (abu atlikti guašu) struktūra ir spalvi- 
nis sprendimas dar gerokai primena gobeleno 
eskizus. Pažymėtinai įdomi tapybinė technika 
šiuose pirmuose tapybiniuose darbuose juos iš- 
skiria iš giminingų mūsų dailininkų kūrinių. 
Patsai giminingumas taipogi tėra paviršutiniš- 
kas, nes, gerai įsižiūrėję, tuojau pat konstatuo- 
sime A. Tamošaitienės originalų ir tikrai au- 
tentišką priėjimą ir traktavimą savųjų siužetų. 
Pirmiausia, griežtai apvaldyta kompozicija. Čia 
nėra jokių atsitiktinių elementų, spalvinės bra- 
vūros, faktūrų tuščios demonstracijos. Rūpestin- 
gai ir su gilia atsakomybe panaudojami čia 

A. Tamošaitienė 


gamtos komponentai, ritmingai atliepiami ir 
modifikuojami, kaip didelės mozaikos dalelytės. 


Ir atsitraukdama nuo gamtos, A. Tamošai- 
tienė lieka ištikima savo pagrindiniam tapybos 
reikalavimui — jieškoti tarp gausybės įmanomų 
ir esamų galimybių tiktai tos, kuri atitinka 
jos jieškomo pasisakymo įvaizdį. Visų mūsų mo- 
dernių tapytojų tarpe Tamošaitienė jau savo 
pačiais pirmais kūriniais užsitikrina ne tiktai 
originalią poziciją, bet ir be galo atsakingo kū- 
rėjo vardą. Tasai atsakomybės jausmo momen- 
tas (ne taip jau dažnas gausybės eksperimenta- 
toriu svetimų ir savų — tarpe) yra, aišku, ir 
laidas, kad jos tapyba neišvengiamai pasieks vis 
naujesnių ir įdomesnių aspektų, turint galvoj 
Tamošaitienės puikų kolorito pajautimą ir žmo- 
gišką atkaklumą nugalėti ir sunkiausias kliū- 

UOLOS IR DAIGAI 
(guašas) 


tis. Baltesnėm dėmėm operuodama, tapytoja 
pasiekia gyvų spalvinių efektų “Uolynų lygia- 
gretėse" (akvarėlė), “Šviesos verpetuose“ 
(tempera) ir “Natiurmorte'' (tempera). Įdomų 
mistinį atspalvį jos tapyboje demonstruoja 
“Keistos būtybės" (aliejus) puikiai išsprestų 
spalvų ir formų kompozicija, liudijanti ir pla- 
čią kūrybinę skalę. Dar tolimesnėj naujų iš- 
raiškos jieškojimų fazėje matome subtiliai iš- 
spręstas kompozicijas “Prošvaistė"  (guašas), 
“Pavasario ūgiai“ ir “Rudens audra" (guašas), 
kur pradėti tapybiniai pasisakymai atranda jau 
kur kas rafinuotesnį sprendimą — ir kompozi- 
cine, ir spalvine, ir faktūrine prasme. 

A. Tamošaitienės tapybos dar vienas nemi- 
nėtas bruožas — nuotaika ir poetinė kokybė, 
gal ir nėra svarbūs ir esminiai kriterijai dai- 


lės kritikoje, tačiau, žmogiškai jie šią tapybą 
padaro lengvai prieinamą atviram žiūrovui, L 
tokiam, kuris i parodas ateina todėl, kad myli 
meną, bet ne todėl, kad savo mastelių galėtų 
išmatuoti “paklydėlius". 

Laimingu atveju, turime čia išeivijoje ne- 
vieną pirmaeilį mūsų tapytoją ir senesnės kar- 
tos, ir visą būrį jaunų, gabių priaugančiu. Jie 
visi palaiko gyvą ryšį su nuolat kintančia, jieš- 


kančia, nepasitenkinančia rutina, — laisvo pa- 
saulio dailininkų šeima. Socialistinio realizmo 
klišėmis užgošti ir kalėjimų sienomis atitverti 
nuo kūrybinio pasaulio, mūsų dailininkai tėvy- 
nėje atlieka savo misiją. Laisvėje gyvenantys 
atlieka savąją. Šių pastarųjų niekados nebus 
perdaug, nes laisvė duoda tiek daug galimybių! 
Gera matyti dar vieną tikrą kūrėją ateinantį 
mūsų stipriųjų tapytojų šeimon. 


A. Tamošaitienė 


PROšVAISTĖ 
(guašas) 

JO YRA ŽEMĖ 


JO. YRA 


Mackus: 
ŽEMĖ. Eilėraščiai. Viršelį ir skyrių 


Algimantas 


vinjetes piešė Dalia Juknevičiūtė. 
Išleido Santara. Chicago, 1959. 91 p. 


Pastaruoju metu pasirodė keletas 
naujų poetų su savo rinkiniais. Tarp 
jų yra ir Algimantas Mackus. Jis 
tačiau nėra debiutantas. Gerokai 
anksčiau jis yra išėjęs slapyvardžiu. 

Algimanto Mackaus “Jo yra žemė" 
pasižymi lyrinėmis, eleginėmis nuo- 
taikomis. Jo posmuose jaučiamas iš- 
gyvenimas, jautrumas, bodėjimasis, 
melancholija ir ilgesys.  Padvelkia 
ir susimąstymas, kurio pagrindinė 
šaknis yra mūsų gyvenimo praei- 
namumas ir išnykimas, nuėjimas į 
nežinią. 

Dėl pilnumo tenka pažymėti, kad 
Algimantas Mackus šiame rinkinyje 
yra davęs ir eileraščių, kurie pra- 
skamba ne rezignacija, o ryžtingumu 
ir teigimu. Tačiau tokių knygoje ra- 


sime šykštokai, — kada jis prabyla 
apie darbą ar apie raumeningą savo 
brolį. 


Savo mintims ir jausmams išsaky- 
ti autorius dažnai pasigauna ryškių, 
spalvingų žodžių. Svyruodamas tarp 
simbolizmo ir moderninės išraiškos, 
jis savo posakių vaizdumu kartais 
galėtų būti gretinamas ir su poetais 
ekspresionistais. 

Algimanto Mackaus temos yra am- 
žinos, nuo žilų senovių poezijoje 
skambančios. Tai žemė, meilė, mir- 
tis, amžinybė, Dievas, netikrumas. 
šiam rinkiniui būdingas svyravi- 
mas, neapsisprendimas, traukimas 
tarp žemės ir mirties, tarp gyveni- 
mo ir išnykimo, tarp tikrumo ir abe- 
jojimo, kaip štai: 

Norėjau gyventi — o mirštu. 

Norėjau kalbėti — o tyla. 

Paukštis krisdamas sminga, 

kaip strėlė ties mano 5ala.(p. 30). 


Perskaitęs knygą, norėtum susto- 
ti ties eileraščių, kuris būtų pra- 

nokstantis, prasikišęs augščiau kitų. 
Tačiau tokį rasti būtų sunku; visi 
ji maždaug vienodi, neprasimuša 
vienas pro kitą. Kai kurie gali su- 
dominti savo retesniais, sakytume, 
ekstravagantiškais  posakiais, kaip 
“angelai grožėjos tavo krūtimis", o 
kiti savo vaizdais, kaip — 
Aš plaukiu artyn į jūrą. 
Aš nešuos įsimylėjusių valčių 
kuždesį, 
girtų, barzdotų sielininkų dainą .. 
(p. 64) 
Kitur vėl sustoji prie tiesioginių, 
nuoširdžių sąskambių, kaip eileraš- 
tyje “Upė, tėvas, upė": 
Mano sūnau, paimk iš mano veido 
nors vieną raukšlę —- 
ir aš liksiu gyvas (p. 65). 


Spalvingumo Algimantas Mackus 
siekia daugiausia tų pat epitetų ar 
vaizdų kartojimu. Beveik nerastum 
eilėraščio, kur nebūtų vandens ar tai, 
kas primena vandenį: upė, jūra, lie- 
tus, sniegas, rasos ir panašiai. Ant- 
ras tolydinis palydovas yra kraujas 


ir kiti šio kelmo žodžiai: kraujavo 
uogos, nesukraujuos erškččiai, kru- 
vinom saujom, kraujuojantis krū- 


mas, kraujuojantis kaklas, kruvinas 
šešėlis, “kad kraujas Tavo žaizdose 
būtų mano“ (p. 41). 

Nors Algimantas Mackus pamuša- 
14 turi lyrinį, tačiau savo rinkinyje 
jis blaškosi tarp poetinio, kalbėjimo 
ir prozinio vietomis net abstraktinio 
išsireiškimo. Kai kur jo sakiniai, vie. 
toje lyrinės melodijos, būna tiesiog 
nesklandūs, kaip šiame klausime: 

Ar yra gyvenimas 

nuolatos būti lyjamam ? 

Kitur „Algimanto Mackaus rinki- 
nyje vėl skaitome: 

Už lango dar kažkas kalbėjo apie 

moterį, 
daugiau nebereikėjo atlei- 
dimo: 


kuriai 


ji tapo amžiai ir palaiminimas, 
Kristus ir Pontijus Pilotas, 
Dievas ir žmogus, 
ji tapo pats gyvenimas, kuriuose 
mes esam nubausti 
Ir pažadėta žemė tiems, kurie yra 
bedžiaugsmiai (p. 80). 


šios ištraukos pradžiai reikia pri- 
pažinti sugestyvinį toną, lyrinę už- 
uominą. Bet paskutinės dvi eilutės 
yra grynai teoretinė deklaracija. O 
tokių duobių Algimanto Mackaus po- 
ezijoje gausoka, — ir ateityje jomis 
tektų nusikratyti. 

Anos dvi paskutinės eilutės mums 
byloja ir apie kitą šios knygos ply- 
šį — poetinio apipavidalinimo nebu- 
vimą įvairiuose posmuose. Auto- 
rius dar nesusidoroja su formos kliu- 
viniais ir, žiūrėk, nuslysta į papras- 
tą prozą. Tai juo labiau krenta į akį, 
kad jis, kaip esame sakę, turi ly- 
rinių palinkių, net eleginės nuotai- 
kos. O tokiu atveju poezijos sakiniui 
reikia  praskambėjusios melodijos. 
Mūsų įsitikinimu, Algimanto Mac- 
kaus kelias ir būtų puoselėti šias 
tikrąsias lyriko savybes, nesvarbu, 
ar apvelkant moderniniu, ar tradi- 
ciniu rūbu, ar abiejų deriniu. Jam 
tektų nepasiduoti vilionėms, kurios 
gali atrodyti nepaprastos, bet, deja, 
vistiek nieko jau nestebina, tik 
skamba keistai ir kiek ekstravagan- 
tiškai, kaip kalbėjimai apie '“"Minkš- 
tą naujagimių angelų pieną", nors 
kai kas apie tai ir gali šūkauti, kaip 
apie naują perlą. Bet tai yra vien 
autoriaus ir skaitytojo vedimas į 
šunkelius, 0 taip pat — ir pana- 
šaus kritiko nesusigraibstymas, ko 
jieškoti poezijos kūrinyje. 

Baigiant tenka pasidžiaugti San- 
taros užsimojimu išleisti mūsų rašy- 
tojų darbų. 

Aug. R. 

Garbe Dievui, senos ir naujos gies- 
mės su maldų priedu, paruošė kun. 
Kazimieras Senkus, muzikos magist- 
ras, išleido saleziečiai Castelnuovo 
Don Bosco, Italijoje, 352 pusl. su gai- 
domis, įrišta į kietus viršelius, kaina 
nepažymėta. 


NAUJAS MŪSŲ DAINŲ LOBYNAS 


Lietuvių dainų lobynas buvo gau- 
sus tėvynėje, gausus ir išeivijoje, 
nes lietuvis drauge su namų žeme, 
kaip sako J. Aistis, motinos škaplie- 
riun įsiūta, pasiimdavo ir savo dai- 
nas, kurias dainavo ir naujame kraš- 
te. JAV lietuvių dainų lobį sudaro 
kun. A. Burbos rinkiniai, spausdinti 
"Valtyje" ir kt., o paskui įjungti į 
J. Paukščio “Lietuviškas dainas" 
(1893), J. šimtakojo (čapliko) “"Tra- 
kiečių dzūkų dainos" (1899), J. Ba- 
sanavičiaus “Ožkabalių dainos“ I, II 
(1902) ir mažesni D.T. Bačkauskio, 
P.P. Mikalauskio, V. šlekio, A. Valin- 
čiaus, M. Žukaičio ir kt. dainynė- 
liai, pasirodę 1905-1945 Nemaža dai- 
nų buvo išspausdinta ir JAV laikraš- 
čiuose, žurnaluose. 

Naują lietuvių dainų rinkimą ir 
skelbimą pradėjo dr. J. Balys, į šį 
kraštą atvykęs 1948; jis išspausdino 
U. Žemaitienės aprašytas Suvalkie- 
čių vestuves su gausiomis dainomis 
(1953), o su 472 dainų ir 250 melodi- 
jų lobiu atėjo dabar (1959). 

šiame rinkinyje (Lietuvių dainos 
Amerikoje 1958) J. Balys pateikia at- 
rinkęs pasakojamąsias dainas ir ba- 
lades. Tai labai įdomios tautosaki- 
nėms studijoms, dainų keliavimui ir 
jų kitimui susekti, taip pat ir ki- 
tiems tautosakos klausimams spręsti, 
tai jo ankstyvesnio darbo “Lithuani- 
an Narrative Folksongs'' (1954) tę- 
sinys: aname jis davė sutvarkytą pa- 
sakojamojo dainyno sisteminį katalo- 
g3, nurodydamas kiekvienos dainos 
kitų tautų atitikmenis ir pakitėles 
(varijantus), o šiame pačias dainas, 
sutvarkytas tais pat pagrindiniais 
skyriais, o prie skirsnelių duoda ir 
ano katalogo žymesnis (laužtiniuose 
skliausteliuose), tuo tautosakininką 
įvesdamas į atliktą darbą. Jei anąjį 
dainų katalogą skaitė tik tautosakos 
tyrinčtojai ir vienas kitas daugiau 
tautosaka besidomįs mūsiškis, tai 
šias dainas nevienas mielai skaitys ir 
padainuos, panaudos daug kas ir gi- 
lesniam tautos dainų pažinimui, jų 
melodijų atsklaidai is gal kompozi- 
cijoms. Pats dainynas suskirstytas 11 
skirsnių; jaunimo (bernelis ir merge- 
16), šeimos, žiauriosios (daugiausia 
svetimos baladės), karo, istorinės, 
maginės, mirusiųjų, likimo, skendimo, 


medžioklės ir paukščių, žvėrių bei 
augalų dainos, bet šis tematinis skirs- 
tymas daugeliui mažai tepatarnaus, 
eilinis skaitytojas dažniau naudosis 
vardiniu sąrašu (319-324 psl.). 

J. Balys atskiru įvadu bando trum- 
pai aptarti lietuvių tautos dainas, 
paliesdamas jų pobūdį, metriką, kil- 
mės laiką, dainos ir giesmės skirtu- 
mus, poetines priemones, savus ir 
svetimus jose pradus. Nors įvadas ir 
trumpas, bet sodrus, ir į mūsų dai- 
nas pažvelgta giliu tautosakininko į- 
žvalgumu, bet visų mūsų dainos klau- 
simų grandies šioje vietoje nebuvo 
galima nei peržvelgti, nei pilniau at- 
sakyti. Tačiau šis, tegu ir trum- 
pas (XXXI-XLI psl.) įvadas nevie- 
nam jų skaitytojui patarnaus ir daug 
ką praskleis, kartu gal iškeldamas ir 
naujų žvilgių į dainas, jų sąrangą 
ir dainos visumą. 

J. Balys linkęs mūsų dainas vadin- 
ti “liaudies dainomis", bet ne “tau- 
tos daina" ar “Žmonių daina". Tau- 
tos dainoms jis norėtų skirti mūsų 
jau žinomų dainos kūrėjų (Strazdo, 
Vienažindžio, Maironio ir kt.) ra- 
šytines dainas, kurias tauta visuoti- 
nai jau dainuoja. Kad reikėtų skirti 
šias abi dainų grupes, niekas negin- 
čija, tik reikia abejoti ar “liaudies? 
žodis šiems reikalams tinkamas. Pa- 
prastai “liaudimi" vadiname žemesnį- 
ji, tiesiog žemiausiąjį visuomenės 
sluogsnį, kuriam romantikų ir mark- 
sistų poveikyje suteikiame ir tam tik- 
ros kūrybos primatą (liaudies daina, 
muzika, menas ir t.t.). Tačiau kuria 
ir toje liaudyje ne pats žemasis jos 
sluogsnis (jis daugų daugiausia tik 
pakartoja, bet dažnai ir tai kartoja 
nesugebėdamas, praleisdamas ir iš- 
leisdamas), bet tas iškilusis, dau- 
giau matęs, tegu tik ir paprastas 
dvaro keliones su linais į Vilnių ar 
Rygą atlikęs, daugiau girdėjęs ir dau- 
giau svetimos kūrybos (tegu ir tų 
pačių aplinkos dainų, pasakų) prisi- 
klausęs, daug giliau į šią kūrybą 
įsigyvenęs ir vidiniu imlumu bei savu 
jieškojimu išsiskiriąs asmuo, priklau- 
sąs prie savo aplinkos "šviesuolių" ir 
iškyląs iš savojo sluogsnio į savotiš- 
ką antsluogsnį. Teskiriant visuome- 
nės tik tris sluogsnius, būtent valdan- 
čius kilminguosius, miestiečius ir vi- 


sus likusius nuskiriant į liaudį, arba 
kaimiečius, toji mūsų liaudis lieka 
taip pat per marga savo pakopomis 
(smulkioji bajorija, laisvieji ūkinin- 
kai, baudžiauninkai, keliaują amati- 
ninkai, dvarų tarnai, net miestelių 
gyventojai, tik, žinoma, saviškiai, ir 
pan.). šioji mūsų liaudis niekada, is- 
toriškai žvelgiant, nebuvo visai at- 
skirta, nebuvo uždara bendruomenė, 
bet turėjo daug sąlyčio su miestie- 
čiais ir net kilmingaisiais (per tar- 
nus ir pan.), todėl gaudavo ir anųjų 
kūrybinių nuokritų, kurios įtakojo 
vadinamosios liaudies gyvenimą, pvz. 
XVII a. jėzuitų teatras, religinės ei- 
tynės su naujomis giesmėmis, viso- 
kiais įtarpais ir t.t. Žvelgiant į mūsų 
dainų sąrangą, galima pastebėti jau 
XVII a. šventagiesmių įtakos, tiek 
savos, tiek svetimos (per vertimus). 
Pvz. šio rinkinio, nors ir gana ne- 
aiškaus amžiaus (XIX a. pradžia ?7) 
435 ir 436 dainos, kurios primena 
lenkiškąsias, visa sąranga vargiai 
skirtinos nuo tokios šventagiesmės 
kaip “Jau Mesijošius rados teisingas" 
lietuviškai spausdintos jau 1646; la- 
bai joms artimas ir A. Strazdo “Sė- 
di kiškis plikas." Dar ryškesnis šven- 
tagiesmės ir vėlyvųjų dainų sąran- 
ginis ryšys ir priklausomybė galima 
išskaityti šių kelių sąranginėjo gran- 
dinėje, kurias sieja ir dviejų melo- 
dijų grandis. šiandien kun, A. Straz- 
dui priskiriama šventadainė: 


Paklausykit, mano žekeliai maži, 
Pagiedosiu jum navyną gražią, 
Kad šią naktį jau girdėjau, 

Kad netoli nuo Betliejaus 

Aveles ganiau. 


Ji XIX a. viduryje Dusetų, Ka- 
majų, rodos, ir Kupiškio bažnyčiose 
buvo dar giedama per Kalėdas, o vė- 
liau tik namuose, nors jokiame gies- 
myne šios nėra. Kamajiškiai ją gie- 
da “Jau Mesijošius" ir kartais skir- 
tinga melodija; dusetiškiai jai turi at- 
skirą melcdiją, kurią pažįsta ir kiti 
kaimynai; kupiškėnų šios šventadai- 
nės melodija sutinka, rodos, su duse- 
tiškių, kiek ją primenu iš Mittei- 
lungen d. lit. literarischen Gesellschaft 
(P. Matulionio užrašas). Aiškioje šio 
šventadainės melodijos ir sąrangos 
įtakoje yra sudaryta “ano šono svo- 
tams" pajuokti daina: 

šią naktį per naktį miego nemigau, 

per visą Lietuvą misliu važiavau, 

niekur nera teipo rastė, 

kaip (plūstamo kaimo vardas) 

žmonės prasti 
ir neturtingi 


Ją dusetiškiai ir jų kaimynai gie- 
dojo XIX a. gale kiekvienose vestu- 
vėse, tačiau ji nėra sena, kažkokio 
nežinomo šviesuolio ar šiaip prasi- 
švietusio žmogaus sudėliota ir buvo 

tebegiedama anos šventadainės melo- 
dija iki 1925-30 m. šių abiejų įtako- 
je rašyta ir plačiai apie 1905 dainuo- 
ta Rokiškio, Kamajų, Dusetų ir kt. 
apylinkėse yra vadinamoji Rokiškio 
daina: 

Rokiškio bažnyčia medinė buvo 

visi gerai žinom, kad nesupuvo, 

mes nežinom, kas ten tiko, 

kad pelenai vieni liko, 

vietoj bažnyčios. 


Ją parašė rašto anksti pramokusi, 
nemaža ir lenkiškai skaičiusi, Rokiš- 
kio grafų Pšezdeckių kambarinė— 
šeimininkė Barbora Klebonaitė iš 
Mažeikiškio vkm. ("dvariškių"). Ją 
žmonės gieda dviems melodijomis, 
kun. A. Strazdo šventadainės, arba 
svotus pajuokiančios vestuvinės dai- 
nos; kartais ją gieda visai nauja, 
kurią sudėstęs vienas vargoninkas (A 
Diržys ?, Milaknis ?). 

Gerai įsiskaičius, net ir Rugio iš- 
spausdintas dainas (1745), pvz. “Aš 
atsisakiau savo močiutei," jauti  dai- 
nos kūrėjo jau pastangų jieškoti ri- 
mų (padūzgėsi: pablizgėste; virkdys- 
te: berūdyste), jau nekalbant apie 
gausius mažybinius daiktavardžius, 
kurie ir be didesnių pastangų sudaro 
rimus, nors šis, pastarasis, derinimas 
gali būti ir be jokios raštų įtakos, 
grynai iš lietuvio polinkio vartoti 
daug mažybinių lyčių. 

Visos šios rašto ir šviesuomenės 
pateiktos įtakos mūsų dainose atsi- 
skleistų giliau, patyrinėjus metriką, 
kurią šiame įvade trumpai, bet la- 
bai tiksliai palietė J. Balys. Ir pa- 
stebint mūsų dainose šias jau gana 
ankstyvas įtakas, atėjusias tiesiogiai 
ar netiesiogiai iš knygų ar tik šiaip 
perimtas iš šviesuomenės ir pan., 
ar nebūtų tiksliau mūsų dainas va- 
dinti tautos dainomis (plg. tautosa- 
ka, tautodailė), tuo pabrėžiant jų kū- 
rybinį kelią ar būdą; liaudies dainų 
vardas joms tinka daugiau, tik iš- 
keliant pačios dainos išlikimą, nes 
XIX a. šias dainas tedainavo dau- 
giau liaudis (socialinio sluogsnio 
prasme) ir maža dalis Žemaičių ba- 
jorijos, taip pat jungtinos prie tos 
pačios liaudies (kaimiečių), nors ši 
dalis (bajorija) dainavo ir savo at- 
stovų parašytas “sieliankas" ir kt. 
(A. Klementas, D. Poška ir kt.), ku- 
rios paskiau nugulė iki pačių kaimo 
sluogsnio apačių. Todėl, mano nuo- 
mone, mūsų visas dainas reikėtų ati- 
duoti kūrėjui, ne jų išlaikytojui, tai- 
gi ir tautos dainos paliktinos visoms 
nežinomojo kūrėjo dainoms, 0 aiš- 
kiosioms rašytinėms, išplitusioms vi- 
same krašte ir visų naujųjų sluogs- 
nių žmonėse, tektų dar pasijieškoti 
kito vardo, o gal tiesiog jas vadinti 
dainomis. 

Antra, tautos dainų vardas būtų 

parankus ir kitu atveju. Didžiosios 
XVIII-XIX a. sukurtųjų dainų da- 
lies jau dabar neberandame kur pri- 
skirti: joms nežinome kūrėjų, nes šių 
vardai mūsų nepasiekė, bet jos nė- 
ra tikra prasme liaudies dainos, nes 
jas kūrė dažnai mokslą ėję ir įvairius 
raštus pažinę asmens. šiame rinki- 
nyje jos priskirtos tartum liaudžiai, 
bet tokios dainos kaip 357 (su paki- 
tėle 358) mūsų kaimas tikrai nekū- 
re, bet jos nežinomas autorius yra 
koks nors klierikas ar kunigas, rašęs 
mūsų jaunimui dainų. Tokių ir joms 
panašių dainų daugiausia buvo para- 
šyta ir nusirašinėta Žemaičių kuni- 
gų seminarijoje. Vertant buvusių šios 
seminarijos auklėtinių dainynus, ma- 
tyti, kad daugelis jaunų, pirmame- 
čių klierikų nusirašinėdavo kunigų 
A. Pabrėžtos, A. Strazdo, K. Alekna- 
vičiaus, Pr. Savicko, A. Baranausko, 
Kl. Kairio, ovėliau ir A. Vienažin- 
džio, Maironio, S. Narkevičiaus (už- 
nemuniečio), Baukaus, Iz. Budrio, 
šlamo - Rūtos (užpalėno), net Tamo- 
šiūnaitės, kažkokio Pr. Dambrausko 
(vaistininko) ir kitų žinomų ar visai 
jau nebežinomų naujai sudėtas ar 
perdirbtas dainas, kurias jie rasdavo 
gražiomis ir padoriomis; jie nusira- 
šinėdavo šį tą iš L. Rėzos, S. Stane- 
vičiaus dainų rinkinių, L. Ivinskio 
kalendorių ir t.t., atrodo, kad yra pa- 
sinaudoję ir tuomet dėsčiusio A. Bar- 
nausko įvairiais užrašais, ka liudytų 
Tamošiūnaitės dainos ir kt. Atosto- 
gų metu jie parsiveždavo tuos dai- 
nynus namo ir visų “semenariškų" 
dainų išmokydavo savo kaimo jauni- 
mą. Tuo būdų visos seminariškos 
dainų naujienos po metų kitų pra- 
plisdavo visame krašte, o kartais ir 
toliau, nes Žemaičių kun. seminarijo- 
je mokėsi ir tolimesnių lietuvių, taip 
pat latvių. Ir man rodos, kad tik 
šios seminarijos buvimu galima pra- 
dėti aiškinti kai kurias naujas lietu- 
vių dainas, kurios latviškais verti- 
mais išplitę katalikiškame Kurše ir 
Latgaloje. Tokia seminarinė “Sėskis, 
sesyte, ažu stalelio, dar negirdėjom 
verkimo tavo'“ su pakitėlėmis, kaip 
“Leidžias saulytė vakarėliuos, sėda 
sesele ažu stalelio (graudymėliuos), 
kur jos verkimo ateina klausytis tė- 
velis, motinėlė, brolelis, seselė ir t.t., 
ją “bagaslovija" ir dalią išsako, man 
sunku atskirti ją nuo Latgalos (iš 
Andrupenės) vestuvių dainos: 
Aizslaida  sauleite aiz kalnena, 
aizguoja  meitena aiz  galdena, 
baltuos rūcenas lauzeidama, 
miluo teteites praseidama: 
— Teteit milais begaslavei man! 
na iz vinas dieninas, iz vysu miužu, 
—iz vysumiužu dubleišu brystu, 
dubleišu brystu, osoru liti A 
(Latviešu tautasdziesmas III 3770 
1957). 


šios latgalietiškos dainos verstinu- 
mą liudytų toks dirbtinis “bagasla- 
vei man' " (apostrofa !) ir kiti pa- 
našūs naujikiai. Taip pat Žemaičių 
kunigų seminarijoje galėjome pasisa- 
vinti ir kai kuriuos latvių giesmių bei 
dainų vertimus, čia besimokančių lat- 
vių klierikų paruoštus. 

šio rinkinio istorinių dainų tarpe iš 
Marijampolės apyl. užrašyta Bau- 
džiavos laikų daina (385) yra gry- 
nas latvių trijų giesmių klostės apy- 
grubis vertimas (“Kas tie tadi, kas 
dziedaja bez saulites vakara?", t.p. 
I 470 1955), nors ji mūsuose žinoma 
ir ilgesne, keturposme, pakitėle (B. 
Sruoga, Lietuvių liaudies dainų rink- 
tinė 18 1949), kuri pasirodo esanti 
taip pat visai atskiras keturių latvių 
giesmių "jungės tiesiogis vertimas 
(t.p. II 4621 1956). Ir kartu reikia 
pastebėti, kad lietuvių — latvių dai- 
nų santykiai toli gražu neišsemti J. 
Lautenbacho, A.R. Niemi ir T. Bra- 
zio darbais, bet verti naujų ir pla- 
čių studijų. 

Toliau šio rinkinio istorinių dai- 
nų tarpe duotoji Samaros tremtinio 
skundas (336) yra savaip sutrumpin. 
ta (pamiršta?) kun. A. Vienažindžio 
daina, parašyta dusetiškių Gruodžių 
ir Stauskų šeimų vargams priminti, 
taigi visai ne Lebediškių k. (prie 
Vabalninko) tremtiniams, kaip įsibė- 
gėjęs teigia K. Bielinis (Dienojant 
441 1958). 342 dainą norėčiau pri- 
skirti V. Belaisviui (Pūteikiui), kuris 
daug spausdino 1906-20 “Vienybėje 
Lietuvininkų",  “Tevynėje"' ie kt. 
savo dainų ir kitų perdirbinių; savu 
laiku esu šiai labai artimą matęs jo 
rankraštiniame rinkinyje, ir tada bu- 
vo aiškų, kad V. Pūteikis JAV per- 
dirbo savo giminaičio A. Ilgakojo 
(Jameikio) laišką — dainą, kurią dar 
1898-1899 A. Jameikis iš Petrapi- 
lio pasiuntė vietoje laiško savo pus- 
seserei Stf. Barzdaitei, o ši tuojau iš- 
mokė savo apylinkės jaunimą. Ir A. 
Jameikio “Aš Lietuvos bernaitėlis 
gromatą rašysių,“' kur plačiai apdai- 
navo Petrapilio lietuvių vargus, ga- 
na greit buvo pakeista, įdedant ten 
"piktą Rygos miestą"; A. Jameikio 
petrapiliškę vėliau savaip bus persi- 
dirbęs ir P.P. Mikalauskas (Naujos 
eilės ir deklamacijos 19157). Taip 
pat daugis kitų istorinių dainų liu- 
dija vėlyvus dainų dėliotojų perdir- 
binius, sekimus, kurių nevieną vardą 
galėtume surasti, vartydami JAV lie- 
tuvių senuosius laikraščius. 

Ir aplamai šis dainų rinkinys mū- 
sų dainų kūrybos atsklaidai daugiau- 
sia duoda; J. Balys čia sudėjo vi- 
sos eilės dainų pakitčles, kurias tie 
patys asmens padainavo sekančių 
kartu, dažnai jau kitą dieną ar po 
keleto. Tai pirma tokia dainų kit- 
mės medžiaga plačiau praskleista, 


PRIE JULIAUS šTARKOS KAPO 


Vardai, kurie skambėjo ir spindėjo 


Nep:. Lietuvos gyvenime, vienas po 
kito pradeda užgesti. Jie pradeda 
pradingti šiame gyvenime, šios bū- 
ties gatvėse, bet ne lietuvių kultū- 
ros istorinėj perspektyvoj. Laikas, 
kuriame tie žmonės gyveno ir dir- 
bo, dabar atrodo nepaprastai įdomus 
ir spalvingas. Lietuvių tauta dau- 
giau negu šimtą metų, kraujo au- 
kas sudėdama, atkakliai kovojo dėl 
savo laisvės ir kultūros. 1918 - 1940 
m. Lietuvos nepriklausomybė tapo 
realiu ir apčiuopiamu kūnu. Tų žmo- 
nių idealizmas, tėvynės meilė ir 
titaniškos pastangos per trumpą lai- 
ką nelaisvės metu prarastus kultū- 
rinius laimėjimus pakelti į galimai 


nes iki šiol nors daug tautosakos rin- 
kėjų buvo pastebėję, kad daininin- 
kas, kitos nuotaikos būdamas, nebe- 
padainuoja tos pat dainos, pridėlioja 
naujų įtarpų, kartais ir savos kūry- 
bos įjungia, tačiau šių pakitėlių ne- 
buvo skelbę. J. Balys šiomis paki- 
telėmis pralaužė tą mūsų dainininkų 
kūrybinę tylą, nors apie ją dar nie- 
kur plačiau neišsitarė, kai šie dai- 
nininkų kūrybiniai prasiveržimai ir 
išsiveržimai yra gyvi pavyzdžiai mū- 
sų dainų kūrybos pradmenims bei jų 
raidai suvokti. 

Toliau šio dainyno įvade J. Balys 
pateikia įdomių išvadų apie mūsų 
dainų poetines priemones (praplečia 
Sruogą), taip pat apie jų tautinius 
ir tarptautinius pradus (baladės ir 
pasakojamosios dainos yra dažnai ke- 
liauninkės!), pabrėždamas, kad dau- 
gelis jų yra tik Lietuvoje težinomos, 
dainos ir darbo giesmės, arba sutar- 
tinės, skirtumus, mūsų dainų amžių. 
Pastarasis skirsnelis, nors ir labai 
trumpas, bet labai įdomus, nes mūsų 
dainų amžių liečia patyręs tautoty- 
rininkas, bet nepripuolamai rašanty- 
sis. Ir čia J. Balys labai atsargus, 
nes iki šiol, kol neištirta mūsų dai- 
nų metrika, žodynas ir pan., tai kal- 
bėti apie dainų senumą nėra leng- 
va, vis tebėra prielaidos.. 

Pats rinkinys aprūpinta gera dai- 
nų metrika, kuri dažnai gali daug 
padėti, atskirų dainų amžių spren- 
džiant ir t.t. Pridėta gale rodyk- 
lės ir vardinis dainų sąrašas, Leidi- 


augštesni lygį nūdien sudaro ištisą 
epochą. Tokią epochą, kurią, lyginant 
su kitų tautų natūralių ir netrukdo- 
mu kultūros ugdymu, galima pava- 
dinti stebuklu. 


Milžinai ateina ir vėl pradingsta. 
Kaip ir sūtemos, kuriose žmonės 
klaidžioja ir kelio į šviesą neberan- 
da. Tačiau ir sūtemos neamžinos, ir 
jos praeina. Carinės priespaudos nak- 
čiai Lietuvoj dingus, į dvasios milži- 
nų gretas stojo ir savo fiziniu ūgiu 
nedidelis Julius štarka. Puikus ir 
taurus vyras, kompozitorius, galingo 
talento chormeisteris, jaunųjų chor- 
vedžių mokytojas. Dabar jis užgeso, 
užgeso svetimam krašte, bet kaip vie- 


nys skirtas ir svetimtaučiams. J. Ba- 
lys parūpino trumpus dainų, suimda- 
mas jas būriais, turinius, kas įgalins 
svetimtautį naudotis Europos bala- 
džių, o iš dalies ir melodijų, lygina- 
mosioms studijoms. 

Baigiant tenka pažymėti, kad šis 
dainų rinkinys pasirodė Social Scien- 
ce Research Council (Washington, 
D.C.) pinigų parėmus, kas liudija, 
kad senąją mūsų kultūra domisi ir 
kitataučiai. Pati knyga apipavidalin- 
ta, palyginti, nedaug prikištinai, nors 
įvadų eilutes perdaug suspaudus, jie 
nejaukiai skaitantį nuteikia, ypač 
akiai nemalonus yra angliškas įva- 
das, kur gausu juodo raidyno. O vis- 
ką baigtinai suglaudžiant, šiuo J. Ba- 
lio paruoštuoju dainynu tenka tikrai 
džiaugtis ir linkėti, kad jis nebūtų 
dar paskutinis, kad dar pasirodytų 
likusios nespausdintos giesmės ir kt. 
tautosaka. 

J. Balys: LIETUVIŲ DAINOS A- 
MERIKOJE. Pasakojamosios dainos 
ir baladės; gaidas iš fonogramų nu- 
rašė VI. Jakubėnas (Lietuvių Tau- 
tosakos Lobynas V (XLII — 326 psl. 
in 80, Boston, Mass. 1958 (1959); 
išleido Lietuvių Enciklopedijos Lei- 
dykla; kaina 5 dol. 

P.S. šio rinkinio 342 daina “Aš Lie- 
tuvos bernužėlis / Gromatą rašysiu" 
gali būti ne tik anksčiau minėtųjų 
perdirbinys, bet sutrauktinė, paskelb- 
ta St. Valasko Vabalninkėnų dainose 
(nr. 5 /1904, kurios dainininku ar au- 
toriumi pažymėtas J. Mockus. 


na didelė ir šviesi 
vos padangėj. 

Julius Štarka gimė 1884 spalio 4 
Lelių kaime, Ukmergės apskrity. Pir- 
mieji jo žingsniai, kopiant į muziki- 
nį gyvenimą, sužvangėjo Kauno se- 
namiesty, komp. J. Naujalio vargo- 
nininkų mokykloj. Mažo ūgio, bet 
judrus, greitas, darbštus, tvarkingas 
ir rūpestingas Julius štarka greitai 
į save atkreipė garbingojo mokytojo 
J. Naujalio dėmesį. Berods, toj mo- 
kykloj velionis užtruko ilgesnį lai- 
ką, rimtai ruošėsi platesnio pobūdžio 
muzikinei veiklai, kai kada pavada- 
vo mokytoją prie katedros vargo- 
nų, dalyvavo komp. J. Naujalio cho- 
ruose ir ano prieškario kauniškės 
Dainos kultūriniame bei teatriniame 
veikime. Tą liudija senos foto nuo- 
traukos, kurias kadaise esu regėjęs 
savo akimis Kaune. 


Baigęs su pagyrimais J. Naujalio 
vargonininkų mokyklą, įsigijęs bend- 
ro lavinimosi cenzą ir apsirūpinęs 
rekomendacijom, 1906 m. Julius štar- 
ka išvyko į Varšuvą ir įstojo te- 
nykštėn  konservatorijon. Varšuvos 
konservatorijoj jis studijavo vargo- 


žvaigždė Lietu- 


navimą, chorvedybą ir kompoziciją. 
žinoma, išėjo ir visus pridedamuo- 
sius augštosios mokyklos dalykus, 


kaip visuotinė muzikos istorija, mu- 
zikos stiliai, meno istorija, lenkų ir 
rusų kalbos ir kt. Studentaudamas 
nepertekliuje gyveno, bet į muzi- 
kos mokslus visu atsidėjimu gilino- 
si, laisvalaikiu atsidurdavo Varšuvos 
lietuvių tarpe, visa jauna energija 
jungėsi į jų visuomeninę ir kultū- 
rinę veiklą. Varšuvos konservatoriją 
jis baigė 1911 m., bet dar kurį lai- 
ką tobulinosi pas prof. Sužinskį. Po 
studijų baigimo negalėjęs įsikurti 
Lietuvoj, 1913 m. Jul. štarka išvy- 
ko Kaukazan į Tbilisį, kur buvo mu- 
zikos mokyklos mokytojas ir vargo- 
nininkas. 1918 m. grįžo į Vilnių, o 
1919 m. persikėlė į Kauną. Taigi tė- 
vynėje atsirado tuo metu, kai nepri- 
klausomai Lietuvai jo mokslas ir pa- 
tyrimas buvo tokie reikalingi. 

Grįžęs Lietuvon, įsisiūbavus nepri- 
klausomos valstybės atstatymo dar- 
bams, Jul. štarka Kaune suorgani- 
zavo didelį chorą, kurio dainavimo 
meninis lygis iš karto prašoko visas 
viltis. Jul. štarkos vardas spaudoj 
ir visuomenėj pradėtas minėti su 
nuostaba ir pagarba. Tuo metu mes 
regim jį dirbantį Liet. Meno Kūrė- 
jų Draugijoje, rengiantį choro kon- 
certus, dalyvaujantį operos teatro 
steigėjų sambūry, tiksliau LMK D- 
jos muzikų sekcijoj. Kai Verdi Tra- 
viata buvo parinkta ir pradėta re- 
petuoti — Jul. štarka buvo pakvies- 
tas būti operos teatro, tada vadina- 
mos LMK D-jos operos vaidyklos, 
chormeisteriu. Anksčiau jo organi- 

zuotas choras, berods, ir sudarė ope- 
ros choro branduolį. Traviatos prem- 
jeroj, įvykusioj 1920 gruodžio 31, 
Jul. štarkos paruoštas choras muzi- 
kiniu požiūriu skambėjo puikiai, be- 
veik iš karto prilygo chorinio daina- 
vimo profesionalinį lygį. Jul. štar- 
kos darbštumas ir rūpestingumas, 
ypač jo estetinė kultūra, lėmė, kad 
jis Valst. Operos Teatro chormeis- 
teriu išliko beveik ištisus 24 metus. 
Tik 1944 m., artinantis antrajai bol- 
ševikų invazijai į Lietuvą, jis pasi- 
traukė į Vakarus, pasitraukė savo 
noru ir valia, bet geliančia širdi- 
mi paliko tuos teatro rūmus, kurių 
vienoj kertėj ir jis padėjo didelį ir 
net laiko, ir net Lietuvos okupantų 
sunkiai suskaldomą akmenį. 


Antrajam pasaulio karui pasibai- 
gus, komp. Julius štarka visą laiką 
gyveno Dillingeno lietuvių stovykloj. 
Ten jis buvo suorganizavęs vyrų cho- 
rą ir moterų oktetą, kurie aplinkinė- 
se lietuvių stovyklose garsėjo nepa- 
prastai gražiu ir muzikaliniu daina- 
vimu. Tačiau tremtis negalėjo būti 
tas pats, kas buvo profesinis operos 
choras. Mėgėjų dainininkų silpnybė 
visada glūdi tame, kad jie nėra pa- 
stovūs savo pasiryžimuose. Pagaliau 
tremty ir dienos buvo per trumpos 
dideliems darbams nuveikti. 1949 m. 
atvykęs į JAV, Julius Štarka kurį 
laiką gyveno pas savo mokslo dienų 
bičiulį komp. A. Aleksį Waterbury- 
je, Conn., o vėliau įsikūrė Brookly- 
ne, N. Y., kur iki pat mirties bu- 
vo vienos didelės kitataučių parapi- 
jos vargonininkas ir chormeisteris. 
Kiek teko nugirsti, tuo metu jis 
tvarkė savo ankstybesniuosius dar- 
bus, sukomponavo naujų kompozi- 
cijų. Jeigu tas tiesa, New Yorko lie- 
tuviai kultūrininkai turėtų pasirūpin- 
ti, kad Jul. štarkos kūrybinis pali- 
kimas nedingtų svetimoj aplinkoj, 
kuri mūsų aspiracijų ir sentimentų 
juk negali aprėpti ir suprasti. 

Širdis sušyla ir veidas pragiedrė- 
ja, kai prisimeni Julių Štarką kaip 
žmogų. Ilgus metus dirbęs su cho- 
rais, gyvenęs muzikos “triukšme", 
pats jis kalbėdavo tyliai, kartais 
skardžiau išsiliedamas tik atviru ir 
nuoširdžiu juoku. Buvo aristokratiš- 
kai mandagus, taktingas, atsidėjęs 
savo darbui, niekad į jokias teatri- 
nio gyvenimo painiavas neįsivėlęs. 
Net ir savo bendradarbių, operos cho- 
ro artistų, jis kitaip nevadindavo, 
kaip ponais. “Ponai, prašau rimties! 
Ponai, pakartosim šį chorą, nes dar 
neskamba!"'. Choro artistai jį ir va- 
dindavo savo ponu, nors oficialiai 
kreipdavosi Maestro vardu. Žinoma, 
darbe Julius Štarka retkarčiais ir 
pyktelėdavo, bet tas jo supykimas 
niekad nesiverždavo per krantus ir 
niekad nepasireikšdavo kokiu nors 

grubumu žody ar elgesy. Dėl tokio 
savo būdo Julius Štarka teatre bu- 
vo beveik negirdimas ir nematomas. 
Bet jis nesišalino žmonių bičiulys- 
tės ir jų artumo. Ypač mėgo jauni- 
mą, todėl kiekviena pasitaikusia pro- 
ga leisdavosi į kalbas su jaunaisiais 
operos solistais, tai jiems patarda- 
mas, tai juos paskatindamas ir pa- 
girdamas. Juliui štarkai rūpėjo ne 
tik operos choro meninis lygis, bet 
ir visų Valstybės Teatro darbų me- 
niniai laimėjimai. Jis uoliai lankė 
dramos vaidinimus, ypač domėjosi 
lietuvių autorių pasirodymais scenoj. 
Iš tikro, Julius Štarka buvo tiesios 
širdies, draugingas ir tikrai mielas 
žmogus. 

Kaip kompozitorius Julius Štarka 
daugiausia kūrė vokalinę muziką — 
solo dainas, choro dainas ir giesmes. 
Harmonizavo nemenką pluoštą lietu- 
vių liaudies dainų. Plačiau pažįsta- 
mi jo kompoziciniai darbai yra De- 
šimt liaudies dainų, Missa de pro- 
fundis, Preliudai vargonams, Siuntė 
mane motinėlė, Sens Rambyne, o 
pastaruoju metu dažniau girdima jo 
sudėtingesnės formos daina — Ber- 
nardo Brazdžionio Tušti paliktieji na- 
mai. Ar jis yra sukūręs didesnės ap- 
imties kamerinės ir orkestrinės muzi- 
kos — man nėra žinoma, bet niekad 
jos neteko girdėti. Pažįstama Juliaus 
štarkos muzikinė kūryba savo stiliu- 
mi yra artima muzikiniam roman- 
tizmui. Ji yra originali ir ypač bū- 
dinga savo harmonija ir sąskambių 
estetika. Tačiau labai sunku apie tai 
kalbėti, kai prieš akis neturi nė vie- 
no Juliaus štarkos kompozicijų pus- 
lapio. Apie velionį kompozitorių ge- 
riausiai galėtų parašyti komp. Vla- 
das Jakubėnas, ar kuris kitas kom- 
petentingas asmuo. Nekrologe apie 
velionio Juliaus štarkos muziką tar- 
ti Žodžiai anaiptol negali pretenduo- 
ti į išsamų tos kūrybos aptarimą. 

Didingą savo gyvenimo paminklą 
Julius Štarka pastatė kaip chormeis- 
teris ir jaunųjų chorvedžių mokyto- 
jas. Tie 24 darbo metai Valst. Ope- 
ros Teatre yra jo sukrauti lobiai. 
Reikia tik prisiminti, kad per tą lai- 
ką scenoj buvo pastatyta apie 70 ope- 
ros veikalų. Tik retai kuriame buvo 
mažesni chorai (pvz. Rossini Sevili- 
jos Kirpėjas), o šiaip beveik kiek- 
viename operos pastatyme choras 
darbo turėjo per akis. Verdi Truba- 
dūras, Aida, Otello ir net senoji Tra- 
viata, Wagnerio Lohengrinas ir Tann- 
hauseris, Puccini Tosca, Bohema, Ma- 
dam Butterfly,  Charpentier Luiza, 
Meyerbeerio Hugenotai, Čaikovskio 
Pikų Dama ir Eug. Oneginas, Bizet 
Carmen, Karnavičiaus Gražina ir 
Radvila Perkūnas, Stasio šimkaus 
Pagirėnai, A. Račiūno Trys Talisma- 
nai ir visa eilė kitų, tai vis buvo 


veikalai, kuriuose choras nešė labai 
sunkią ir atsakingą naštą. Ir tas 
choras, Juliaus štarkos talento dė- 
ka, buvo vienas pačių geriausių ope- 
rinių chorų Europoj. Tai ne šių ei- 
lučių rašytojo pramanyti pasigyrimo 
žodžiai, bet tvirtinimai visų svetim- 
šalių dirigentų, kuriems nors kartą 
teko atsistoti prie pulto Lietuvos 
Valst. Operos teatre. Didelis ir ne- 
pataisomas nuostolis, kad to choro 
dainavimai nebuvo įrašyti į patefo- 
no plokšteles, bet mes, kurie tą cho- 
rą ir šiandien girdim, negalime apie 
jį kitaip kalbėti. Kad operos choras 
buvo pasiekęs tokių meninių laimė- 
jimų, tai buvo tylaus, ramaus ir kul- 
tūringo chormeisterio Juliaus štar- 
kos nuopelnas. Kaip operos choro 
vadovas, Julius Štarka Lietuvoje su- 
kūrė epochą ir tradiciją. Jo vadovau- 
jamas choras dainavo apie pusket- 
virto tūkstančio operos spektaklių, 
ištisame šimte vaidinimų talkino Dra- 
mos teatrui ir surengė apie šimtą 
atskirų choro koncertų. Operos cho- 
ras savo repertuare turėjo L. v. Beet- 
hoveno IX-ją simfoniją ir Missa So- 
lemnis, G. Rossini Stabat Mater, č. 
Sasnausko, St. šimkaus, J. Karna- 
vičiaus kantatas ir k. Dabar jo mo- 
kinys Jonas Dautartas, kuris stojo 
savo mokytojo vieton, be abejonės, 
tą chorinio dainavimo meninį lygį 
pasistengs išlaikyti ir ateičiai per- 
duoti. 

Greta darbo Operos Teatre, komp. 
Julius Štarka beveik visą laiką mo- 
kytojavo Muzikos mokykloj, o vėliau 
Kauno konservatorijojj  vadovauda- 
mas chorvedybos klasei. Ir čia jo 
nuopelnai, turint galvoje tą trumpą 
laiko tarpą, yra dideli ir garbingi. 
Iš savo klasės jis išleido ne vieną 
puikų ir gerai paruoštą chorvedį su 
giliai įskiepyta muzikos meile, kurių 
daugumas iki šiol rūpinasi Lietuvos 
chorinio dainavimo kultūra. JAV mes 
turime komp. Jul. Gaidelį, lankiusį 
Juliaus štarkos chorvedybos klasę, 
ir buv. Čikagos Vyrų choro dirigen- 
tą, Čikagos lietuvių operos teatro 
puoselėtoją Vl. Baltrušaitį, šiuo me- 
tu dirbantį Brooklyne, N. Y. Tegu 
ilgus metus rūpestingasis mokytojas 
būna gyvas nors savo mokinių šir- 
dyse. 

Kai žmonės miršta, jie mus pri- 
verčia atsigręžti į praeitį. Gal ne be 
pagrindo ir dr. Vincas Kudirka mus 
moko stiprybės iš praeities pasisem- 
ti. Ton praeitin atsigręžę, mes pa- 
matom didelius nuveiktus darbus, 
pamatom idealizmo, pasiaukojimo ir 
plačių kūrybinių polėkių tų darbų 
vykdytojus, kurie kiekvienu atveju 
mums gali būti tokis geras pavyz- 
dys, kaip neseniai mus gyvųjų tarpe 
palikęs komp. Julius štarka. 


St. Santvaras 


PASAULINIS EUCHARISTINIS KONGRESAS IR LIETUVIAI 


87-tas Tarptautinis Eucharistinis 
Kongresas jau senokai praėjo, tačiau 
jo atgarsiai aidi dar ir šiandien pa- 
saulio katalikų spaudoje. Verta ir rei- 
kalinga pažvelgti į jį atidžiau ir 
mums, juo labiau, kad jame, įvairiai 
pasireikšdami, gausiai dalyvavo ir 
lietuviai, visą kongreso metą turėję 
savo programą, kurią stebėjo ir sve- 
timieji. 


Kongreso pagrindinio šūkio prasmė 


Pasirinkdami pagrindini kongreso 
šūkį “Pro mundi vita" — Už pasaulio 
gyvybę, kongreso rengėjai žvelgė į 
dabartinę pasaulio padėtį ir nepapras- 
tai taikliai palietė opiausią vietą. šio 
šūkio pasirinkimas reiškia, kad šiuo 
laiku pasaulio gyvybei graso didžiau- 
sias pavojus, koks tik kada gal bėra 
buvęs. Miuncheno kardinolas Wende- 
lis, kurs buvo šio kongreso pirminin- 
kas, per kongreso atidaromąjį pa- 
mokslą liepos 31 d. savo pontifikali- 
nių mišių metu taip aiškino šio šūkio 
prasmę: Kristus paaukojo save už pa- 
saulio gyvybę ir šitokį pasiaukojimą 
nuolatos kartoja. Kristus yra tikroji 
pasaulio gyvybė. "Tokią išganymo 
linksmąją naujieną ir išsigelbėjimą 
šis 37-tas Tarptautinis Eucharistinis 
Kongresas ir skelbia pasauliui, kurs, 
“nežiūrint atpirkimo, vėl yra naktyje 
ir mirties šešėlyje.“ šiandien visos 
pasaulio dalys apimtos ateizmo, o ir 
“likusiame pasaulyje daugelis gyve- 
na taip, lyg kad Dievo nebūtų" — 
sakė kard. Wendelis. Daugelio pačių 
krikščionių gyvenimas esąs persunk- 
tas praktišku materializmu: “Jūsų 
stabas yra gyvenimo gerovė!' — skel- 
bė kard. Wendelis, perspėdamas baig- 
ti šiuo keliu ėjus, nes jis vedąs į mir- 
tį. Gyvybė, apie kurią mano Kristus, 
esanti ta gyvybė, kuri veda į tikėji- 
mą, kuri yra gimusi iš Kristaus. Taip 
ir šis Pasaulinis Eucharistinis Kon- 
gresas tebūnie tokios gyvybės liudi- 
ninku. 


Kongreso metu šūkis “Pro mundi 
vita'' lydėjo visus parengimus, iške- 
liant Eucharistiją — gyvąjį Kristų, 
kaip gyvybės pasauliui nešėją ir vie- 
nintelį išgelbėtoją iš dabartinės kri- 
tiškos padėties. 


Reikia manyti, šio šūkio prasmę 
gerai suvokė ir Sovietų S-ga, ir gal 
dėl to taip aklinai uždarė geležinę 
uždangą, nepraleisdami į kongresą 
maldininkų ne tik iš Sov. S-gos, bet 
ir iš satelitinių kraštų, ir taip griež- 
tai, kaip dar gal nei karto nėra buvę; 
gal dėl to rodė ir tokį nepaprastą į- 
tūžimą, šį kongresą vadindama re- 
vanšistų, karo kurstytojų sueiga. 

Svarbiausieji parengimai 

Šis kongresas savo programa buvo 
toks platus ir šakotas, kad vien tik 
išvardinti visiems jo parengimams 
reikėtų užimti daug vietos. Todėl pa- 
minėsime tik svarbiausius įvykius bei 
skaičius, ir tai trumpai. 


Kongreso atidarymas įvyko liepos 
31 d. ryte kard. Wendelio pamaldo- 
mis, kuriose dalyvavo per 80,000 žmo- 
nių. Tą pat dieną, popietėj, lektuvu 
iš Romos atskrido popiežiaus legatas 
kardinolas Gustavo Testa. 


Rugpjūčio 2 d. vakare jaunimo pa- 
lapinių mieste Oberwiesenfelde viso 
pasaulio jaunimo susitikimas, kur da- 
lyvavo daug tūkstančių jaunimo. 


Rugpjūčio 3 d. vakare milžiniškoje 
Miuncheno aikštėje, vadinamoje “'Te- 
resės Pievoje“, buvo vienas iš svar- 
biausių kongreso įvykių, tai Pasaulio 
Stoties—“Statio Orbis'— įkūrimas vi- 
sam kongreso laikui. Čia su nepapras- 
ta iškilme aikštės centre, vadinamoje 


“altoriaus saloje", pamaldas laikė 
pats popiežiaus legatas, o pamokslą 
pasakė Berlyno kard. Doepfneris. 


Dvylika pasaulio kalbų buvo pagar- 
binta Eucharistija: graikiškai, loty- 
niškai, prancūziškai, angliškai, ispa- 
diškai, vietnamiškai, japoniškai, ki- 
niškai ir vokiškai. šių pamaldų metu 
dalyvavo viso per 250,000 maldininkų. 
Paskui čia kasdien vyko nepaprasčos 
pamaldos. 


Rugpjūčio 4, ketvirtadienis, pava- 
dintas “Kunigystės ir artimo meilės 
diena". Vienuolikoje Miuncheno baž- 
nyčių buvo šventinami kunigai. Įvai- 
rūs katalikų susigrupavimai rengė 
dvasines puotas, augštoji dvasiškija 
lankė senelius bei ligonius, ir kt. Pa- 


saulio Stotyje vakare per pamaldas 
keturi kardinolai su dideliu nusižemi- 
nimu atliko kojų plovimo ceremoni- 
jas. Pamaldose dalyvavo apie 300,000 
maldininkų. 


Rugpjūčio 5, penktadienis — Kry- 
žiaus diena. Ryte Pasaulio Stotyje vy- 
ko specialios pamaldos moterims, kur 
dalyvavo per 200,000 moterų. Po pie- 
tų, buv. Dachau koncentracijos sto- 
vykloje, su nepaprasta iškilme pa- 
šventinta “Kristaus Mirties Baimės 
Koplyčia", stovykloje mirties baime 
išgyvenusiems (kaip kad ir Kristus 
ją išgyveno) kaliniams atminti, Kop- 
lyčią šventino ir kalbą pasakė buv. 
Dachau kalinys vysk. Neuhaeusleris. 
Svarbią kalbą pasakė ir Prancūzijos 
teisingumo ministeris Michelet, taip 
pat buvęs šios stovyklos kalinys. šio- 
se iškilmėse dalyvavo per 50,000 žmo- 
nių. Vakare Pasaulio Stotyje pamal- 
dose dalyvavo per 300,000 žmonių. 
Pamokslą, tema “Kryžiaus paslaptis", 
pasakė Tėvas Waldmannas, S.J. 


Rugpjūčio 6, šeštadienis — Šviesos 
diena. Ryte, Pasaulio Stotyje pamal- 
dos jaunimui, kurias laikė indas Bom- 
bėjos kardinolas Gracias. Vakare Pa- 
saulio Stotyje pamaldos bizantinėmis 
apeigomis. Jose dalyvavo apie 500,000 
maldininkų. 


Rugpjūčio 7, Viešpaties diena, pas- 
kutinioji kongreso diena. Pasaulio 
Stotyje įvyko paskutiniosios pamal- 
dos. Jas su nepaprasta iškilme laikė 
popiežiaus legatas kard. Testa. Pa- 
maldų pradžioje per garsiakalbius 
buvo perduota šv. Tėvo kalba šiam 
kongresui. Pamokslą, tema “Kristus 
Viešpats", pasakė pats legatas. Pa- 
baigoje įvyko procesija su Švenčiau- 
siuoju, dalyvaujant legatui. šia pro- 
cesija ir po to palaiminimu, skam- 
bant visų Miuncheno bažnyčių ir kon- 
greso varpams, 37-tas Tarptautinis 
Eucharistinis Kongresas buvo baigtas. 
šiose pamaldose dalyvavo daugiau 
kaip vienas milijonas maldininkų. Jų 
metu (ir visose kitose pamaldose, 
vykusiose Pasaulio Stotyje) buvo iš- 
pildytos kongresui specialiai sukurtos 
maldos, giesmės, muzika, dalyvaujant 
dūdų orkestrams, fanfarams, specia- 
liam iškilmių chorui, berniukų cho- 
rui, solistams ir kartu visiems maldi- 
ninkams. Labai platus garsiakalbių 
tinklas leido visa tai darniai perteikti 
visoje aikštėje. 

Iš mažesniųjų parengimų verti dė- 
mesio yra šie: Moterims - motinoms 
specialus parengimas, kuriame daly- 
vavo 15,000 moterų; Pax Romana pa- 
rengimas — 7,000 lankytojų; Katali- 
kų darbininkų judėjimo — 16,000; 
pranciškonų susitikimas — 12,000 da- 
lyvių. Labai didelio atgarsio susilau- 
kė “Una sancta" parengimas, skirtas 

Eucharistinio Kongreso altoriaus ir aikštės 


nekatalikams; dalyvavo 6,000 asmenų 
daugiausia evangelikų-liuteronų ir net 
jų vyskupų. šis parengimas buvo skir- 
tas skleisti visų krikščionių apsijun- 
gimo idėjai Katalikų Bažnyčios rė- 
muose ir jieškoti tam sutarimo. Be to, 
kongreso metu buvo suruošta daug 
religinio pobūdžio parodų, vyko dažni 
augšto lygio religinės muzikos kon- 
certai, vaidinimai, operos. 


Kiek galėjo pasireikšti 
tautinės grupės 


Bendrojoje kongreso programoje 
tautinėms grupėms pasireikšti gali- 
mybių buvo labai mažai. Tai, turbūt, 
dėl šių priežasčių: 1. Rengėjai, gal 
labiau kaip iki šiol tarptautiniuose 
eucharist. kongresuose buvo įprasta, 
norėjo iškelti, kad Katalikų Bažnyčia 
yra viena bendra šeima, kur tautybės 
neturi didelės reikšmės, kad Eucha- 
ristijoje visi yra viena. 2. Buvo iš- 
jungtas kiekvienas ir mažiausias po- 
litinis atspalvis, pabrėžiant tik religi- 

nį kongreso pobūdį. Gal daugiausia 
dėl šių priežasčių bendrojoje progra- 
moje nebuvo matyti tautinių grupių 
paskirai su savo vėliavomis, nebuvo 
eisenų ar kitokių progų, kur tautinės 
grupės būtų galėjusios pasireikšti 
kaip paskiri tautiniai vienetai. Kon- 
greso parodos vaizdavo beveik vien 
tik vokiečių katalikų religinį gyveni- 
mą. Nebuvo net Tyliosios Bažnyčios 
pamaldų, ką ypač nemaloniai jautė 
maldininkai, kilę iš sovietų pavergtų 
kraštų. 

Reikėtų paminėti, kad ir vokiečių 
spauda, aprašydama kongreso eigą, 
beveik nutylėjo kitas tautybes, suda- 
rydami įspūdį, lyg tai šis kongresas 
būtų tik vokiečių Eucharistinis ken- 
gresas. Dėl to, žinoma, negalima tie- 
siogiai mesti kaltę kongreso rengė- 
jams, tačiau tokį įspūdį lengvai galė- 
jo susidaryti paprastas prašalaitis. 

Bet sovietų pavergtųjų kraštų tau- 
tinėms grupėms buvo sudarytos ne- 
blogos sąlygos pasireikšti atskirai sa- 
vomis tautinėmis programomis, kas 


(Pasaulio Stoties) projektas. 


ir buvo beveik visų pavergtųjų išnau- 
dota. Tam ypačiai geras sąlygas tu- 
rėjo lietuviai. 


Lietuvių grupės parengimai 


Lietuvių grupės komitetą sudarė: 
vysk. V. Brizgys — pirmininkas, prel. 
L. Tulaba —- I vicepirm., Tėv. Alf. 
Bernatonis — II vicepirm., kun. dr. 
J. Aviža — sekretorius, išnešęs pačią 
didžiausią kongreso suorganizavimo 
ir pravedimo naštą, kun. J. Tautke- 
vičius — kasininkas. šis mūsų grupės 
komitetas, pasikvietęs dar eilę bend- 
radarbių, sutraukė į šį kongresą daug 
lietuvių iš viso pasaulio, juos labai 
gražiai priėmė bei globojo, tvarkingai 
pravedė savo tautinę programą ir 
pavyzdingai dalyvavo bendruosiuose 
kongreso parengimuose. 


Lietuvių programoje kasdien buvo 
laikomos mišios ir sakomi pamokslai 
šių mūsų dvasiškių: vysk. V. Brizgio, 
Tev. A. Bernatonio, kun. dr. J. Vaiš- 
noros, prel. L. Tulabos, prel. L. Men- 


delio, kun. A. Kontauto, Tėv. dr. Vik- 
toro Gidžiūno, Tėv. dr. S. Petraičio, 
Tėv. dr. Pr. Brazio. Buvo suruošta vi- 
su tendra išvyka į Oberammergau 
Kristaus Kančios vaidinimus; grupo- 
mis aplankyta žymiausios Miuncheno 
vietovės — muziejai, parodos ir kt.; 
vysk. V. Brizgys, lydimas prel. L. 
Mandelio, msgr. Kl. Razmino ir kitų 
kunigų, aplankė ir apdovanojo Gau- 
tingo sanatorijoje besigydančius lie- 
tuvius ligonius ir Miuncheno prieglau- 
doje esančius lietuvius senelius. 


Kongreso programos rėmuose ypa- 
tingą vietą užėmė iškilmingas ateiti- 
ninkų auksinio jubiliejaus minėjimas, 
kurs užtruko dvi dienas. Jo metu 
vysk. V. Brizgys atnašavo pontifika- 
lines mišias, Tėev. dr. V. Gidžiūnas 
sakė pamokslą, Tėev. dr. Pr. Brazys 
skaitė paskaitą “Viską atnaujinti 
Kristuje". Ateitininkai sendraugiai, 
studentai ir moksleiviai turėjo savo 
konferencijas. Be to, buvo suruoštas 
iškilmingas bendras posėdis su meni- 
ne programa, kur buvo pakviesti ir 
ne ateitininkai; dalyvavo per 400 
žmonių. Šventei ypatingą iškilmę su- 
teikė Memmingeno choras “Darna", 
vadovaujamas muz. M. Budriūno, 
kurs giedojo bažnyčioje pamaldų me- 
tu ir suruošė koncertą minėjimo me- 
ninėj daly. Meninėj daly dainavo ir 
vių saleziečių gimnazijos Italijoje mo- 
kiniai. 

Lietuvių grupės programa paskuti- 
niąją kongreso dieną, po paskutiniųjų 
didžiųjų pamaldų Pasaulio Stotyje, 
buvo baigta visiems lietuviams - kon- 
greso dalyviams jaukiu pobūviu — 
priėmimu, kurį suruošė vysk. V. Briz- 
gys, pavaišindamas lietuviškais val- 
giais. 


Lietuviai tarptautiniuose 
parengimuose 


Kitas vertas dėmesio atvejis tautine 
prasme, tai mūsų grupės vienoki ar 
kitoki sėkmingi pasirodymai tarptau- 
tiniuose parengimuose, išnaudojant 
kiekvieną, nors ir mažytę galimybę. 
Čia tokius atvejus bent trumpai pa- 
minėsime. 

Liepos 30-21 dienomis ateitininkai 
sendraugiai ir studentai dalyvavo 
bendruosiuose Pax Romana posėdžiuo- 
se. Rugpjūčio 2 d. lietuvių jaunimas 
dalyvavo viso pasaulio jaunimo pa- 
rengime palapinių mieste Oberwiesen- 
felde, kur pramoginėje programoje 
pirmieji pasireiškė lietuvių saleziečių 
gimnazijos Italijoje mokiniai su lietu- 
viškais tautinias šokiais. Jie buvo pri- 
statyti kaip sovietų pavergtos Lietu- 
vos ir kartu Tylinčios Bažnyčios at- 
stovai. Juos sutiko ir palydėjo milži- 


niški viso pasaulio jaunimo plojimai, 
tuo pačiu išreiškiant simpatiją bei 
užuojau:a ir Lietuvai. Tą pat dieną 
lictuviai, kartu su kitomis pavergtų 
kraštų grupėmis, gražiai sutiko kar- 
dinolą Mimmi, šv. Tėvo skirtą spe- 
cialų tremtinių dvasios globėją. Kard. 
Mimmi išvykstant, lietuvių grupė su- 
gebėjo prie kardinolo prieiti ir užim- 
ponuoti taip, kad jis net pasakė kal- 
bą į mikrofoną, kurioje išreiškė lie- 
tuviams nuoširdžias simpatijas ir pa- 
sveikino lietuvius pavergtam krašte, 
perduodamas paguodos žodžius. 


Rugpjūčio 5 d. lietuvių jaunimas, 
vadovaujamas kun. A. Bungos, daly- 
vavo buv. Dachau kondentracijos sto- 
vykloje vykusiose iškilmėse. Čia dvi 
lietuvaitės (mokyt. A. šležienė ir stud. 
G. Dubauskaitė) tautiniais rūbais at- 
kreipė dėmesį žurnalistų iš viso pa- 
saulio; buvo fotografuojamos, filmuo- 
jamos kronikai bei televizijai, ir daug 
klausinėjamos, kas jos tokios, iš kur 
ir t.t. Ši netiketai pasitaikiusi proga 
buvo tinkamai išnaudota, pasaulio 
žurnalistams suteikiant žinių apie 
sovietų pavergtą Lietuvą ir jos kan- 
čias. 

Rugpjūčio 6 d. lietuvių jaun'mas, 
daugelis apsirengę taut. rūbais, orga- 
nizuotai, su ateitininkų vėliavomis, 
dalyvavo viso pasaulio kataliku jau- 
nimo pamaldose, kongreso aikštėje. 
Čia, prisimenant senuosius Bažnyčios 
papročius, šalia konsekracijai skirtos 
duonos ir vyno, buvo šventinama ir 
aukojama ir kiti žemės vaisiai. Aš- 
tuonios grupės jaunimo nešė tuos vai- 
sius prie altoriaus. Vienai tokiai gru- 
pei, atstovaujančiai Europos kraštų 
žemės vaisius, vadovavo lietuviai jau- 
nuoliai, apsirengę tautiniais rūbais: 
E. Neimanaitė ir A. Lingė. šita ce- 
remonija lietuviai Tarpt. Eucharisti- 
nio Kongreso rengėjų buvo labai pa- 
gerbti. Ir čia, turbūt jų puošnūs rū- 
bai, patraukė ypatingą žurnalistų dė- 
mesį; juos filmavo, fotografavo, klau- 
sinėjo, kas jie tokie, o Amerikos Bal- 
so oficialusis atstovas amerikietis pa- 
sikvietė mūsų minėtus jaunuolius prie 
mikrofono ir įrekordavo jų sveikini- 
mus Lietuvos jaunimui už geležinės 
uždangos — pavergtam krašte. 

Iš paviršiaus gal atrodo, kad tokie 
mūsų pasirodymai tai tik smulkme- 
nos, gal net dėmesio nevertos, tačiau 
reikia neužmiršti, kad tos “smulkme- 
nos'' vyko milžiniškam forume, ste- 
bint viso pasaulio maldininkams ir 
žurnalistams! 


Vokiečių spauda mini lietuvių 
parengimus 


Lietuvių pasireiškimo kongrese vai- 
siai vokiečių spaudoje jau pasirodė. 
Apic lietuvių programą straipsnį pa- 


rašė Miunchene išeinąs katalikų baž- 
nytinis savaitraštis “Kircherzeitung"". 
Kiek trumpiau lietuvius paminėjo di- 
delio tiražo specialus laikraštis kon- 
gresui “Der Weltkongress" Nr. 2, iš- 
ėjęs paskutiniąją kongreso dieną, vie- 
name savo straipsnyje labai apgailes- 
taudamas ir užjausdams, kad sovietai 
neleido pavergtų kraštų maldinin- 
kams susitikti šiame kongrese, vardu 
paminėjo tik lietuvius, ir tai labai 
šiltai, iškeldamas jų kongrese daly- 
vavimą ir ypačiai ateitininkų jubilie- 
jaus minėjimą. Labai plačiai skaito- 
mas katalikų iliustracijų žurnalas 
“Feuerreiter" po kongreso įsidėjo lie- 
tuvių saleziečių gimnazijos mokinių 
nuotrauką, bešokant tautinį šokį pa- 
saulio jaunimo parengime, palapinių 
mieste. Tai tik keli pavyzdžiai, bet 
jų yra daug daugiau. 


Lietuvių nuotaikos ir skaičiai 


Pabaigai truputis skaičių. Lietuviai 
kongrese sudarė nemažą grupę. Su- 
važiavo iš viso pasaulio, kaip ir visi 
maldininkai, viso apie 400 žmonių, 
kurie pasiskirsto maždaug taip: iš 
Anglijos — 47, Argentinos — 4, Aust- 
ralijos — 3, Austrijos — 2, Italijos — 
56, J. A. Valstybių — 65, Kanados — 
3, Šveicarijos — 2, Prancūzijos — 5, 
ir iš Vakarų Vokietijos, priskaitant ir 
neužsiregistravusius, apie 200. Didelę 
dalį sudarė jaunimas. Didžiausią eks- 
kurziją sudarė Anglijos lietuviai, va- 
dovaujami jų pasiaukojusio ir ener- 
gingo veikėjo kun. P. Dauknio MIC. 
Nemažą grupę sudarė ir Amerikos 
Vyčių ekskursija, vad. jų dvasios va- 
do kun. A. Kontauto, be to, paminė- 
tina ir dienraščio “Draugo" ekskursi- 
ja, vadovaujama kun. dr. V. Bagda- 
navičiaus. 


Beveik visi iš toliau atvykę lietu- 
viai gyveno vienose puikiose patalpo- 
se miesto centre, per visą kongreso 
laiką nuoširdžiai tarpusavy bendravo, 
lyg ilgai nesimatę vienos šeimos gi- 
minės. Daugelis pažįstamų turėjo pro- 
gos vėl susitikti po keliolikos metų 
pertraukos. Nuotaikos visų buvo ge- 
riausios. Neteko patirti, kad kas bū- 
tų gailėjęsis čia atvykęs. Visi čia jau- 
tėsi sustiprėję ar bent atsigaivinę ne 
tik religine, bet ir grynai tautine 
prasme; tam sąlygos čia buvo ge- 
riausios, ir todėl lietuvių grupės ko- 
miteto nuopelnai yra tikrai dideli. Pa- 
baigoje gal verta paminėti ir tai, kad 
rengėjai kongresui atminti apdovano- 
jo visus lietuvius maldaknyge “Būk 
mums malonus". 


Mečys Musteikis 

VISUOMENINIS 
GYVENIMAS 


VI ATEITININKŲ FEDERACIJOS KONGRESAS 


VI-sis Ateitininkų Federacijos kon- 
gresas Čikagoje praėjo įspūdingai. 
Juo buvo atžymėta Ateitininkų or- 
ganizacijos 50-ies metų gyvavimo su- 
kaktis. Pats kongresas užtruko ilgiau 
nei dvi dienas, nes iš tikrųjų prasi- 
dėjo rugsėjo 2 d. vakare Jaunimo 
Centre kongreso dalyvių registracija, 
jaunimo vakaru bei pirmu nežinomo 
Lietuvos kario pagerbimu prie būsi- 
mo paminklo Jaunimo Centro sodely- 
je ir buvo baigtas rugsėjo 4 d. vėlai 
vakare, o teisingiau rugsėjo 5 d. rytą 
Congresso viešbučio salėse. 

Kongresas buvo gausus savo daly- 
vių skaičium — dalyvavo apie 1000 
sendraugių, studentų bei moksleivių 
— ir praėjo gana sklandžiai. Kongre- 
so šūkis buvo — ištikimybė Kristui, 
ištikimybė Lietuvai. Pagal tai buvo 
sudaryta ir visa kongreso darbotvar- 


kė, kuri šiaip buvo įprastinė — su 
pamaldom, prezidiumo bei komisijų 
sudarymu, sveikinimais; paskaitom, 


pranešimais, menine dalim ir Ameri- 
koje įprastu banketu bei šokiais. 

Pirma kongreso diena, rugsėjo 3-ji, 
prasidėjo pamaldomis, kurias atlaikė 
prel. Ig. Albavičius, o kan. F. Kapo- 
čius pasakė jautrų pamokslą apie iš- 
tikimybę Kristui. Po pamaldų Con- 
gresso viešbučio salėje įvyko pirmasis 
posėdis, kuriame, sudarius prezidiu- 
mą — J. Girnius, J. Kojelis, J. Toto- 
raitis, V. Užupis ir B. šlepetytė-Vens- 
kuvienė — ir sekretoriatą — V. Mit- 
kutė, A. Norvila, J. Pleinys, V. Ribo- 
kaitė, K. Skrupskelis ir N. Vinkšnytė, 
— sekė svarbesni šio posėdžio darbo- 
tvarkės punktai — Federacijos vado 
S. Sužiedėlio žodis ir kun. St. Ylos 
paskaita “Pusė amžiaus ateitininkiš- 
ku keliu", o po pietų pertraukos, ant- 
rame posėdy, net trijų prelegentų, 
trijų jaunų daktarų, paskaitos: V. Vy- 
ganto — Ateitininkai ir modernioji 
civilizacija, A. Liulevičiaus — Ateiti- 
ninkai ir katalikiškoji akcija ir A. 
Sužiedelio — Ateitininkai ir lietuvių 
tautos egzistencija. Vakare kongreso 
dalyviai išklausė koncerto Marijos 
Augštesniosios mokyklos salėj, kurį 
atliko solistai Stasys Baras, Danutė 
Stankaitytė, Jonas Vaznelis, violenče- 
listas Mykolas Saulius ir akompania- 
torius Aleksandras Kučiūnas. 

Antrą kongreso dieną, sekmadienį, 
priešpiet įvyko atskirų sąjungų posė- 
džiai, kurių metu buvo taip pat pa- 
skaitos su koreferentais: kun. V. Bag- 
danavičiaus bei A. Žemaičio — “Vi- 
suomeniškumas ir inteligentiškumas 
ateitininkuose" sendraugių posėdy; J. 
šoliūno ir R. Šliažo — “Ateitininkai 
studentai ir akademinė jaunuomenė“ 
studentų posėdy; ir kun. P. Celie- 
šiaus bei A. Skirmuntaitės — “Ateiti- 
ninkų moksleivių ugdymas inteligento 
uždaviniam“ moksleivių posėdy. Buvo 
dar ir atskiras jaunučių moksleivių 
posėdis su pašnekesiu apie ištikimybę 
Kristui ir Lietuvai bei atitinkama 
menine programa. 


Sekmadienį 12 val. įvyko iškilmin- 
gos pamaldos šv. M. Marijos Užgi- 
mimo bažnyčioje, į kurią kongreso 
dalyviai vyko išsirikiavę gatvėmis iš 
Marijos Augštesniosios mokyklos su 
vėliavomis ir giedodami giesmę “Die- 
vas mūsų prieglauda ir stiprybė“. 
Bažnyčia buvo pilnutėlė. šv. mišias 
aukojo vysk. V. Brizgys, o karštą pa- 
mokslą apie ištikimybę Lietuvai pa- 
sakė prel. M. Krupavičius. Po pietų 
baigiamajame posėdy ilgesnį Žodį ta- 
rė Federacijos Tarybos pirmininkas 
dr. A. Damušis, o iš sveikintojų il- 
giau kalbėjo vysk. V. Brizgys. Po 
rezoliucijų priėmimo posėdis baigtas 
dr. J. Girniaus uždaromąja kalba. 
Vakare viešbučio salėje įvyko banke- 
tas su Lietuvos atstovo J. Kajecko, 
prof. K. Pakšto kalbomis bei sol. Pru- 
dencijos Bičkienės koncertu. Po ban- 
keto jaunesnieji dar galėjo pašokti, o 
vyresnieji pasikalbėti iki antros va- 
landos ryto. Tokia, trumpai kalbant, 
buvo kongreso eiga bei sverbesnieji 
jo momentai. 


. Vertinant kongresą, reikia pasaky- 
ti, kad jis buvo gerai suorganizuotas 
ir praėjo tvarkingai, o jo reikšmingu- 
mą parodo faktas, kad jis buvo svei- 
kinamas augščiausių Bažnyčios ir 
valstybės. dignitorių su popiežium Jo- 
nu XXIII ir prezidentu Eisenhowerių 
priešakyje. Be jų kongresą sveikino 
Čikagos arkivysk. kardinolas Meyeris, 
vyskupas Fultonas Sheenas ir šimtai 
lietuvių organizacijų bei žymių asme- 
nų. Reikia konstatuoti faktą, kad su- 


sidomėjimas kongresu buvo didelis, 
kad jame dalyvavo net ištisos šeimos 
ar po kelis asmenis iš šeimos net iš 
tokių tolimų vietų, kaip Baltimore, 
Filadelfija, Vašingtonas, ar Kalifor- 
nija. Dėl to ir kongresas buvo gausus. 
Juk nedaug lietuvių suvažiavimų gali 
pasigirti tūkstančiu dalyvių. Malonu, 
kad kongrese nemaža buvo jaunimo 
— studentų bei moksleivių. Tai rodo 
organizacijos gajumą. Malonu taip 
pat pažymėti, kad kongrese dalyvavo 
daug žymių, nusipelnusių mūsų vei- 
kėjų ne tik iš naujų, bet ir iš senų 
ateivių tarpo, kaip L. Šimutis, inž. J. 
Rūdis bei trys dideli patriotai, lietu- 
viškos veiklos ramsčiai — prelatai 
Albavičius, Balkūnas ir Juras. 


Reikia teigiamai vertinti ir tai, kad 
svarbiausių darbotvarkės dalių vyk- 
dytojai savo pareigas atliko pavyz- 
dingai: visos paskaitos tiek vyresnių- 
jų, tiek jaunesniųjų buvo ne per ilgos, 
kondensuotos, akademinio lygio, o kai 
kurios tiesiog klasiškai pavyzdingos. 
Kongresas buvo gražiai paįvairintas 
augšto lygio menine programa, kurios 
atlikėjai daugiausia buvo jau tremty- 
je subrendę menininkai. Malonu pa- 
žymėti, kad kongreso proga buvo ne- 
maža paskelbta straipsnių apie atei- 
tininkijos pradžią bei jos vaidmenį 
Lietuvos gyvenime, o ypač kad jubi- 
liejus atžymėtas tokiais svarbiais lei- 
diniais, kaip prof. J. Ereto knyga 
apie Ateitininkų ideologą Stasį šŠal- 
kauskį ir kun. St. Ylos didysis “Atei- 
tininkų vadovas''. 


Pagaliau objektyvumas verčia -pa- 
žymėti, kad kongresas turėjo ir savo 
šešėlių, nors daugelis kongreso daly- 
vių galėjo jų ir nepastebėti. Baigia- 
masis posėdis buvo gerokai pavėluo- 
tas dėl kožkokių nesusipratimų pre- 
zidiumo narių tarpe. Gaila, kad yra 
dar sendraugių, kurie savo nesusipra- 
timų nenori palikti už durų net ir to- 
kio kongreso metu. Į sendraugius, 
kaip į seną daiktą, yra įsimetęs pra- 
žūtingas grybelis. Jei jis nebus pa- 
šalintas, organizacijai grės didelis 
pavojus. Dėl to ir kongreso reikšmė 
ateičiai priklausys nuo to, kiek jis 
bus paskatinęs sendraugius išlyginti 
savo nesusipratimus, kiek jis bus pa- 
skatinęs laikytis kan. F. Kapočiaus 
pamoksle duoto patarimo: in princi- 
piis unitas, in dubiis libertas, in om- 
nibus caritas — principiniuose daly- 
kuose vienybė, abejuotinuose laisvė ir 


„visuose mMeilė.. 


Iš pranešimų taip pat paaiškėjo, 
kad nemaža at-kų dalis neatlieka net 
minimalinės nario pareigos, pvz. ne- 
atsiskaito už “ Ateitį", dėl ko susidaro 
tūkstantiniai nuostoliai. Asmenys, ku- 
rie žurnalą ima, bet per kelis metus 
nesuranda laiko atsiteisti, vargu lai- 


| 
| 


žengiama į posėdžių salę; apačioje: posėdžių salėje. 
V. Maželio nuotraukos 


Vaizdai iš Ateitininkų Federacijos kongreso. Viršuje: 


kytini nariais. Ar nevertėtų tad skelb- 
ti ne tik naujų, bet ir išbrauktų 
narių sąrašus? 

Tačiau šių neigiamybių šalinimo, 
kaip negatyvaus veiksmo, tolimesnei 
organizacijos egzistencijai nepakan- 
ka. Reikia ir pozityvių pastangų, 0 


LIETUVIšKASIS 


svarbiausia pasiaukojimo jaunos kar- 
tos labui, kad organizacijai nepritrūk- 
tų prieauglio. Čia ir yra svarbiausia 
sendraugių veiklos dirva. Ateitis pa- 
rodys, ar sendraugiai moka gyventi 
pagal šio kongreso šūkį — ištikimybė 
Kristui, ištikimybė Lietuvai. [ED 


LIBERALIZMAS 


(Pabaiga) 


IV 


Liberalizmo šalininkai, iškeldami 
laisvės pradą, yra daug kur pasitar- 
navę viešojo gyvenimo darnesniam 
tvarkymui. Rinkinio autoriai neven- 
gia to pabrėžti. Jie betgi praeina pro 
šalį kito esminio klausimo, būtent 
liberalizmo santykio su tiesa bei gė- 
riu. Tik vienas dr. J. Girnius jį pri- 
simena 67-69 psl., teisingai perspė- 
damas, kad laisvę absoliutinti “lygu 
ją sunaikinti į paprastą sauvalę," kad 
laisvė, “nėra viso galutinis matas" 
(tik abejotinas jo tvirtinimas, kad 
laisvė yra visų vertybių versmė; jei 
pastaroji yra “būties būdas", esmi- 
nė žmogiškosios egzistencijos sąlyga, 
tai ir čia ji tokia pasilieka). Šis pa- 
stebėjimas yra labai taiklus, nes di- 
džioji liberalizmo pagunda ir silpny- 
bė yra visu frontu kelti laisvę, palie- 
kant tiesos rūpestį paskiriems asme. 
nims ar grupėms. Tuo būdu atsiran- 
da tiek tiesų, kiek liberalų. Pasta- 
rieji, nerasdami liberalizme savo pa- 
sauležiūrinio turinio bei tiesos, yra 
priversti jo jieškoti kituose “izmuose" 
arba absoliutinti laisvę. Laisvės gi ab- 
soliutinimas reiškia anarchiją, vedan- 
čiąį natūralinę reakciją— diktatūrą. 
Laisvė be tiesos yra gyvenimas be tu- 
rinio bei aklas siautėjimas. O kai 
liberalas bando susirasti tiesą, atsi- 
muša į “dogmatizmo" baimę, kurią 
rinkinio autoriai dažnai mini. 


Išėjimas iš šios dilemos galimas, 
tik pripažinus pirmumą objektyvi- 
nei tiesai, nušviečiančiai laisvės ke- 
lią. Juk laisvė kaip žmogiškosios sie- 
los esminis pradas, kaip “liberum ju- 
dicium" yra atsirėmęs į protinę pri- 
gimtį—savo pagrindą. Tai primena 
žodžius: “tiesa jus išlaisvins" (Jono 
VIII, 32), kurie, be religinės, turi ir 
filosofinę prasmę. Kas nepasiekia ob- 
jektyvinės tiesos ir tenkinasi besikai- 
taliojančiom  nuomonėm, nepasiekia 
ne laisvės giliojoj jos dimensijoj. 

V. Doniela, nors ir neliečia iš esmės 
tiesos—laisvės santykio, kalbėdamas 
apie mintijimo laisvę, pabrėžia libera- 
lo teikiamą pirmumą mokslinei tie- 
sai, kuri esanti empirinė. Pastaroji 
"negali būti falsifikuojama ar drau- 
džiama kitų sumetimų naudai" (p. 

25), negali būti prievartaujama “ki- 
tų išskaičiavimų naudai" (p. 17). Bet 
tai tik vienas tiesos aspektas. Tiesa 
yra ne tik empirinė—-patirtinė, bet ir 
kasdieninė— praktinė, ir matematinė, 
ir mokslinė-metafizinė, ir religinė. Ji 
nusitiesia per visą būtį ir nesiroboja 
empirine sritimi. Išskirti vieną ku- 
rią pusę, kaip tai daro V. Doniela, 
reiškia pasitenkinti fragmentine 
tiesa. Žmogus gi savo prigimtimi 
šaukiasi pilnutinės tiesos ir laužiasi 
iki galutinės plotmės. Siūlymas dirb- 
tinai apsiriboti yra pasenęs scientiz- 
mo prietaras, kurio įtakoje V. Donie- 
la į antpatirtinę— religinę tiesą žiū- 
ri kaip į “hipotezę", kuri nei empi- 
riškai, nei logiškai nesanti įrodoma 
ir “kurią kiekvienas gali priimti ar 
nepriimti ar kitaip formuoti pagal sa- 
vo laisvą valią ir supratimą" (p. 25). 
Kitaip tariant, religinė tiesa, nesaisto- 
ma nei logikos, prilygsta fantazi- 
jai, sklandančiai neprieinamoj laisvėj. 
Tai visiškas religinės tiesos neverti- 
nimas, jos nustūmimas į subjektyvinę 
sritį bei nepripažinimas objektyvinio 
pagrindo. 

Tiesa, kad teologijos sritis yra ant- 
tempirinė, bet tai nereiškia, kad pa- 
tirtinė tikrovė teologijai yra bereikš- 
mė. Kaip ir filosofija, taip ir natū- 
ralinė teologija atsiremia į patirtinę 
tikrovę, gamtos mokslų duomenis ir 
pratęsia tiesos atskleidimą į dvasi- 
nę sritį, o apreiškiminė teologija į 
atgamtę. Kiekvienoj plotmėj tiesos 
atskleidimas turi savo šaltinius, 
metodus bei kelius ir tikrumą, 
bet visur galioja ta pati logika. 
Ji lygiai galioja ir teologijai, 
nors jos tiesos šaltinis yra ne tik 
patirtinė tikrovė, bet ir antgamtinis 
apreiškimas. Ir teologija turi įrody- 
mus, grindžiamus mokslinių objek- 
tyvumu, nors jų įrodomoji galia nėra 
tokia priverčianti kaip matematikos 
ir palieka laisvės asmens apsisprendi- 
mui. Kiekvienas mąstantis žmogus, 
eidamas religinėn sritin, turi vadovau- 
tis logika bei įrodymais, jei nori 
išvengti jausminės fantazijos pavo- 
jų. Niekas nesusidaro pažiūros be 
atitinkamų įrodymų. 

V. Doniela kaltina pirmųjų am- 
žių krikščionybę neapkentus mokslo 


bei griovus mokslines įstaigas (p. 24) 
Jis mini šv. Paulių apaštalą, kuris 
buvęs griežtai nusistatęs prieš 'pa- 
saulio išmintį! Krikščionybės įtaka 
“tamsiosioms. tautoms buvo nepa- 
prastai vertinga etiniu atžvilgiu, 
mokslo atžvilgiu ji negalėjo daug ko 
duoti, nes mokslo ji pati buvo anks- 
čiau atsisakiusi. (p. 24)" Ji pasilai- 
kiusi tik logiką, retoriką ir grama- 
tiką tikybos skleidimo sumetimais 
VII (t.p.). Tai irgi netiesa. “Pasaulio 
išmintis'' šv. Pauliui, kaip ir kitiems 
pirmųjų amžių krikščionims, yra mo- 
ralinis pasaulio vertinimas, jo suge- 


dimas, bei išdidumas, nuo kurio 
krikščioniui, siekiančiam augštes- 
nės tiesos ir tobulesnio gyvenimo 


Kristuje, reikia atsiriboti (Plg. I kor. 
2, 6-16; 18-23). Graikiškoji išmintis, 
kaip mokslas krikščionybės buvo in- 
tegruotas bei suderintas su Kristaus 
evangeliniu palikimu. Tas integravi- 
mo procesas jau buvo išryškėjęs su 
II šimtmecio apologetais, 0 savo vir- 
šūnę pasiekė viduriniais amžiais. Jei 
krikščionybė būtų neapkentusi moks. 
lų, kaip tvirtina V. Doniela, nebūtų 
saugojusi graikų ir romėnų palikimo 
vienuolynuose bei vyskupinėse mo- 
kyklose, kurios buvovienintelės moks- 
lo įstaigos barbarų siautėjimo lai- 
kais. Jos atsistatė ant sugriautos ci- 
cilizacijos griuvėsių ir išgelbėjo tai, 
kas tuo metu tokių įstaigų galėjo bū- 
ti išgelbėta. Jos puoselėjo daugiau 
klasinius mokslus, nes tai . atitiko 
paveldėtą tradiciją ir arčiau siejosi 
su tų įstaigų misija. Tai betgi ne- 
reiškia, kad jos paniekino  gam- 
tos mokslus. Kaip rodo to meto pro- 
gramos, nuo 7 š. buvo dvi dėstomų 
dalykų grupės: “trivium" ir “guad- 
rivium." Pirmąją grupę sudarė gra- 
matika, retorika ir dialetika (aiški- 
nimas Aristoteliologinių raštų), ant- 
rąją: aritmetika, geometrija, astrono- 
mija, muzika (vėliau pridėta medi- 
cina). 5 ir 6 š. krikščionis helenistas 
Boethius vertė bei aiškino kaikuriuos 
Aristotelio veikalus. Bažnyčios "Tė- 
vams graikų filosofija, ypač Plato- 
nas ir jo krypties mintytojai, buvo 
žinomi ir jų nagrinėjami. Tai kurgi 
ta V. Donielos tvirtinama neapykan- 
ta mokslams? Pasak jo, graikų moks- 
lai, išsaugoti arabų, grįžo Europon 
11 ir 12 š. Taitiesa. Bet kur jie grį- 
žo? Ogi į tos pačios krikščionybės 
sukurtas mokyklas Paryžiuje, Bolo- 
nijoj, Tulūzoj, Salamankoj, Oksforde, 
Montepellier, Liuvene, kur išaugo pir- 
mieji universitetai. Jie mielai juos 
priėmė. Ir ne tik graikų, bet ir cent- 
rinės Azijos gamtos mokslus, atsto- 
vaujamus astronomų Al. Khwarizmi, 
Abu Mašar ir kt. Į lotynų kalbą bu- 
vo verčiami ne tik graikų bet ir ara- 
bų ir žydų veikalai. Nebuvo barbarų, 
ir mokslai krikščionybės globoj išsi- 


skleidė visu platumu. Krikščionybė 
tiesos niekad nebijojo. Net ir nuo Ga- 
lilėjo laikų kilęs gamtos mokslo— ti- 
kėjimo ginčas, įnešęs drumsties, pra- 
turtino ne tik patį gamtamokslį, bet 
ir krikščioniškąjį mąstymą. Teologai, 
kurį laiką kvestionavę naujas teori- 
jas, jas priėmė, kai pakankamai pa- 
aiškėjo jų teisingumas, ir tuo būdų 
praplėtė bei išgrynino krikščioniš- 
kąją sintezę. 

Iš viso V. Donielos straipsniai ob- 
jektyvumu tiesa nepasižymi. Pvz. 
kad ir liberalinės idėjos, besireiškian- 
čios laisve viešajame gyvenime, rai- 
doj jis mini Graikiją, Periklio demo- 
kratiją ir peršoka į naujuosius am- 
žius, nes vidur. amžiuose jos nebuvę. 
Tuo tarpu istorikas Dawson, dėstąs 
Harvarde, randa, kad nuo 12š. Eu- 
ropoj vėl iškilo miestai kaip kla- 
sikinėj Graikijoj ir Romoj, o su jais 
— komunos ir gildos. Periklio miesti- 
nėje demokratijoje tebebuvo vergija, 
(moterų gi ir svetimšalių teisės la- 
bai apkarpytos, Pr. G.), o viduram- 
žių miestuose vyravusi taika, laisvė 
ir visų piliečių bendra gerovė, drau- 
ge su darbo ir nuosavybės laisve. 
Chr. Dawson cituoja E. Troeltsch, 
protestantą, kuris sako, kad nuo 11 š. 
prasidėjęs pilietinis gyvenimas mies- 
tuose “gali būti laikomas modernio- 
jo pasaulio paruošimu bei pagrindi- 
mu“ (Religion and the Rise of West- 
ern Culture, 1950, p. 162. Tos komu- 
nos, žymiausias viduramžių socialinis 
kūrinys, buvo miestų bendruomenės, 
įsipareigojusios išlaikyti taiką, ginti 
bendras laisves ir klausyti bendrų pa- 
reigūnų (p. 164). Vertėjo tad V. Do- 
nielai ir kitiems į tai atkreipti dė- 
mesį. 

Prasilenkimu su tiesa laikytinas ir 
V. Kavolio ironiškas pastebėjimas 
apie šv. Tomą Akvinietį; esą jis bu- 
vęs paskelbtas šventu ne už meilę, o 
“racionalizmą"" (p. 100). Taipgi ne- 
suprastas ir jo pasmerkimas už “he- 
retišką materializmą." 


Liberalizmo santykio su morale nė 
vienas rinkinio autorius išsamiau ne- 
nagrinėja. K. Drunga sumini vieną 
kitą dekalogo įsakymą, o dr. J. Gir- 
nius trumpai paliečia laisvės santykį 
su moralinėmis vertybėmis ir pažy- 
mi, kad čia tarp liberalizmo ir krikš- 
čionybės yra galima įtampa (p. 68). 


Rinkinio skaitytojas betgi pasigen- 
da esminio pagrindimo. Žinant, kad 
liberalizmas ir į moralinį gyvenimą 
ateina su pirmaujančiu laisvės prin- 
cipu, kyla klausimas, ar jam iš viso 
objektyvinė moralė galima? Laisvė 
moralėje turi savo vietą, bet apval- 
dytą normų bei vertybių, atremtų i 
metafizinį pagrindą. Liberalizmui tai 
reiškia varžtus, besikėsinančius į as- 
mens laisvę. Iš to yra atsiradęs bei 


visokiom formom pasireiškęs libera- 
lizmas. Jei liberalų tarpe yra taurių 
asmenybių, tai todėl, kad jie savo 
dorinį gyvenimą grindžia kuo kitu ir 
šioje srityje praauga liberalizmą. 
Šiaip jau laikantis liberalizmo, skel- 
biančio laisvės pirmumą ir moralėje, 
belieka subjektyvinė-eklektinė mora- 
lė, besikeičianti pagal laiką ir aplin- 


kybes (situacijos moralė), kurios 
mastas—subjektyvinis “aš". Ne jo 
nustatytos normos ir ne jo iškelti 
autoritetai yra “varžtai", belaukią 
nugriovimo. 

V 


Dėmesio vertas V. Trumpos straips- 
nis “Liberalinės minties raida Lietu- 
voje." Jis gana blaiviai vertina lie- 
tuviškąjį liberalizmą tolimojoj ir ar- 
timojoj praeity. Pasak jo, “liberali- 
nė srovė. . . „ beveik nieko nėra da- 
vusi politinės ir kultūrfilosofinės min- 
ties istorijai" (p. 167). V. Kudirka 
tebesąs “vienišas ąžuolas liberalinės 
minties dirvonuose." Kiek turtinges- 
nės esančios katalikiškoji ir socialis- 
tinė srovės Lietuvoje. Niekad nebuvę 
nei liberalinės partijos nei progra- 
mos, 0 tik kovotojų dėl liberalinės 
minties: esą tautinis Lietuvos atgi- 
mimas buvęs demokratinis ir libera- 
linis. Autorius teikia liberalizmui ga- 
na žymios reikšmės tautiniame atgi- 
mime, panašiai kaip ir V. Rastenis, 
kuris mano, kad ir tautinis atgimi- 
mas ir nepriklausomybė buvo libera- 
linių idėjų paplitimo vaisius (p. 196). 

Manding, šią tezę reikėtų daugiau 
išryškinti. Matyti liberalizmo apraiš- 
kas kiekviename lietuvių laisvės pa- 
judėjime, atrodo, perdaug. Kovos už 
laisvę buvo visų “lietuvių srovių, t.y. 
visos tautos, sąjūdis ir vargu ar 
tikslu dalinti jį į vienkiemius. Laisvė 
lygiai buvo brangi visiems. Tautinis 
atgimimas buvo visos to meto Euro- 
pos ženklas, dabar persikėlęs į kitus 
žemynus. Kad taibūtų vien libera- 
lizmo apraiška, sunku patikėti. Lais- 
vė juk nėra liberalizmo monopolis. 
Iš V. Trumpos straipsnio matyti, kaip 
tikrovinis lietuvių liberalizmas siejo- 
si čia su kaire, čia su dešine. Ir tai 
suprantama, nes liberalizmas, netu- 
vedamas pastovaus savo ideologinio 
turinio, visur linksta bei šliejasi 
prie kitų papildinių. Laikydamasis te- 
mos, V. Trumpa vertina ir nepriklau- 
somybės laikotarpį liberaliniu požiū- 
riu ir randa, kad prieš 1926 m. lietu- 
vis jaunoj savo demokratijoj nebu- 
vęs visai laisvas, nes negalėjęs pasi- 
rinkti nei sau, nei savo vaikui 'ne- 
konfesinės mokyklos", nebuvo laisvas 
“nuo parapijos, komendanto ir cen- 
zūros,' nuo protekcijų ir vargo; pa- 
noręs išeiti į “plačią laisvę“, jis iš- 
rinkęs naują valdžią, kuri davusi lais- 
vę ir drauge pavojingą netvarką, su- 


kėlusią baimę, nusivylimą, nuvedusį 
į gruodžio 17 perversmą. čia auto- 
rius pertempia. Konfesinių mokyk- 
lų buvo nedaug; dauguma jų buvo 
valstybinės su privalomu tikybos dės- 
tymu. Tokios jos pasiliko ir per visą 
nepriklausomybės laikotarpį. “Nelais- 
vė" nuo parapijos dirbtinai išpūsta 
kairiųjų partijų. 

Iš viso tas Lietuvos laikotarpis dar 
tebelaukia objektyvaus įvertinimo. 
dalinis ir nepakankamas. Reikia vis- 
pusiško įvertinimo, kuris atskleistų 
nepriklausomybės laikotarpį  pilnoj 
tiesoj ir tai ryšium su to meto dva- 
sia Europoje. 

Autoritetitinį valdymą Lietuvoje V. 
Trumpa vertina kaip neigiamai nu- 
sistačiusį demokratijos ir liberalizmo 
atžvilgiu, bet davusį nemažai laisvės 
ūkiniam ir kultūriniam liberalizmui. 
Atviriau šiuo klausimu pasisako V. 
Rastenis prisipažindamas, kad “1i- 
berali diktatūra" buvo viltininkų— 
tautininkų nukrypimas nuo liberaliz- 
mo. Jis galėjęs būti atleistinas, jei 
būtų buvęs laikinė priemonė, vedan- 
ti į liberalią santvarką. “Tačiau il- 
gainiui Lietuvos liberalai—tautinin- 
kai tą priemonę pavertė permanenti- 
ne ir tai buvo nenuginčijamas jų nu- 
tolimas nuo liberalizmo, o tuo pačiu 
ir kliūtis liberaliniams siekimams 
sklandžiai įgyvendinti ir ūkinėje bei 
kultūrinėje srityje" (p. 199). 

Išvadoje V. Trumpa mini, kad dik- 
tatūrinis valdymas Lietuvoje per pas- 
kutinį dešimtmetį nusipelnęs tuo, kad 
sudaręs liberalinę atmosferą: paruo- 
šęs civilinės metrikacijos įstatymą ir 
sudavęs nemažą smūgį “klerikaliz- 
mui, juo suprantant dvasiškijos tie- 
sioginį kišimąsi į politiką" ( p. 192). 
Dėl to “tiesioginio kišimosi" reikėtų 
pasisakymo, laisvo nuo prietarų ir gi- 
liau žvelgiančio į Lietuvos sąlygas, 
kai dvasininkų ėjimas politikon buvo 
reikalingas. Užaugus pasauliečių po- 
litikų kartai, tas reikalas atkrito. 
Kalbant apie smūgį klerikalizmui, 
reikėtų prisiminti, kad jis buvo Žy- 
mia dalimi prievartos padaras—prie- 
vartos, ėjusios iki kalėjimų bei poli- 
cinių metodų, ir kad “klerikalizmu" 
buvo laikomi netgi reiškiniai, pri- 
klausą grynai religiniam gyvenimui 
bei veikimui. Kaip istorikui, autoriui 
primintina, kad ir tą paskutinį de- 
šimtmetį tarp anos “liberalinės at- 
mosferos" pirmųjų smuikininkų buvo 
ir tokie žmonės kaip kun. V. Miro- 
nas ir kun. I. Tamošaitis. Taigi kaip 
čia su tuo išsivadavimu iš dvasiški- 
jos “tiesioginio kišimosi į politiką"... 

Tai betgi jau praeities dalykai. 
Pasak rinkinio red. V. Kavolio, jau- 
nieji mūsų liberalai yra nusikratę 
V. "Trumpos minimų kairės ir 
dešinės kraštutiniumų, išmokę “prag- 

ĮVYKIAI 


* Po prez. D. Eisenhoverio kalbos, 
pasakytos rugsėjo 23 d. Jungtinėse 
Tautose, Rytų ir Vidurio Europos 
Amerikiečių Konferencijos pirminin- 
kas, prel. Jonas Balkūnas, pasiuntė 
jam šią telegramą: 

“Penkiolika. milijonų amerikiečių, 
kilusių iš rytų ir vidurio Europos, su 
rūpesčiu laukė, Pone Prezidente, jūsų 
kalbos Jungtinėse Tautose. Atsižvelg- 
dami į jūsų pareiškimą dėl pavergtų- 
jų tautų akivaizdoje respublikonų su- 
sitikimo su tautinėm grupėm rugsėjo 
19, jie buvo tikri, kad Jūs nepraleisi- 
te progos, kurią davė Chruščiovo ir 
jo iškamšų įžulus buvimas Jungtinė- 
se Tautose, užkvestionuoti jiem teisę, 
kalbėti vardu kraštų, kuriuos jie lai- 


matinio praktiškumo iš anglo-saksų. 
Kiek čia yra tiesos, parodys at- 
eitis. Jaunieji visur peikia senuo- 
sius, bet ar jiems pavyks nugalėti 
“idėjinę. mažakraujystę“ kol kas 
niekas negali atsakyti. Gera betgi, 
kad juose yra lietuviško dinamizmo 
bei domėjimosi savom problemom. 
Jų sąjūdis tačiau tęsia liberalinę susi- 
skaldymo tradiciją, nerasdamas bend- 
ro vardiklio, traukdamas “liberalinį 
vežimą pagal visiškai nemalonius 
Krylovo pasakėčios apie gulbę, vėžį 
ir lydeką principus" (K. Drunga, p. 
211). Užtat kalbos apie integracinę li- 
beralizmo funkciją visiškai nesideri- 
na su tikrove. Jei liberalizmas ne- 
pajėgia susikalbėti savo tarpe, kaip 
jis gali kitus jungti? Čia tinka labai 
taiklus V. Trumpos posakis (...“li- 
beralinė mintis yra labai geras gink- 
las griauti" (p. 168). Jei jis nukrei- 
piamas prieš vergiją, gerai, o jei 
prieš save—integracija neįmanoma. 
Tad ir jauniesiems liberalams tenka 
jieškoti savo kelio bei vietos lietu- 
tuviškoj išeivijoj. 

Rinkinys savo sąranga yra gana 
iragmentiškas. Yra likusios didokos 
spragos— nepaliesta visa eilė esminių 
klausimų, o ir iš esamų straipsnių 
gana sunku įžvelgti tikrąjį libera- 
lizmo veidą. Redaktoriaus turima 
medžiaga sugrupuota sistemingai, ta- 
čiau ji negali atstoti vientiso veikalo. 

* 


Lietuviškasis liberalizmas. Redagavo 
VYTAUTAS KAVOLIS. Vinco Kudir- 
kos jubiliejiniai metai. Viršelį piešė 
dail. Algirdas Kurauskas. Išleido San- 
taros - Šviesos Federacija. Spaudą pri- 
žiūrėjo Valdas Adamkavičius. Spau- 
dė M. Morkūno spaustuvė. Tiražas 
1000 egz. Čikaga, 1959 m., 214psl. 

ko pavergę, ir pareikalauti laisvų 
rinkimų. Visos šios viltys nuėjo nie- 
kais. Jūsų kalboje, Jone Prezidente, 
nebuvo net probėgom užsiminta apie 
ta begėdiškiausią mūsų laikų padėtį, 
apie šimto milijonų augštai civilizuo- 
tų tautų pavergimą. ši tyla apkartins 
širdis mūsų laisvę mylinčių žmonių. 
Tai įtikins pavergėją, kad jie dabar 
jau turi mūsų pritarimą. Tai paveiks 
neigiamai gyvą palankumą, kurį Ame- 
rika turi pavergtų tautų rezistencijo- 
je. Rytų ir Vidurio Europos Ameri- 
kiečių Konferencija yra pritrenkta ir 
apvilta, Pone Prezidente, Jūsų reikš- 
mingos pasaulio forume tylos dėl rei- 
kalo, kuris pasaulio taikai pagaliau 
yra taip pat svarbus kaip ir Afrikos 
bet kurios tautos laisvė“. 


* Lietuvių Bendruomenės metinis 
suvažiavimas įvyko rugsėjo 22-25 d.d. 
Čikagoje. Atvažiavo 24 Tarybos na- 
riai bei atstovai. Galėjo dalyvauti ir 
svečiai, kurių buvo nemaža. Darbo- 
tvarkę sudarė pranešimai, diskusijos, 
įstatų pakeitimai bei papildymai. Prie 
žuvusių už Lietuvą paminklo Jaunimo 
Centro kiemelyje susirinkta jų pager- 
bimo iškilmėms. Posėdžiai baigti vai- 
šemis, kuriose taip pat pasakyta svei- 
kinimo kalbų. 


* A. Šidlauskas - Vilainis baigia 
paruošti Amerikos lietuvių kultūrinės 
veiklos albumą, kuriame bus šie sky- 
riai: religiniai, tautiniai Amerikos 
lietuvių židiniai; tautiškai organizuo- 
to darbo pradžia Amerikoje; lietuvių 
talka valstybės atstatymo darbe ir 
ryšiai su senąja tėvyne; kovoje dėl 
Lietuvos išlaisvinimo; tautinės kultū- 
ros darbo baruose; ryškieji veidai lie- 
tuvybės ir kultūros veikloje; organi- 
zacijos; bendradarbiavimas su ameri- 
kiečiais ir kita. Spausdinimas numa- 
tomas pradėti šio mėnesio gale. 


* Argentinoje pradėtas rodyti fil- 
mas, kuriame nemaža vietos užima 
lietuviai ir lietuvių dainos. Filmą pa- 
ruošė jaunas režisierius Enrigue Da- 
wi, vaizduoja Entre Rios salos gyve- 
nimą. Filmos ištraukos buvo rodomos 
ir televizijoje, į kurią buvo pakvies- 
tas lietuvių jaunimo mišrus vokalinis 
vienetas, kuris išpildė keletą lietuviš- 
kų dainų. 


* Dr. A. šešplaukis grįžo iš Euro- 
pos, kur tyrinėjo lietuvių dainas. Tue- 
bingeno universiteto bibliotekoje, Her- 
derio archyve, surado lietuvių liaudies 
vertimų originalus. Taip pat rado tris 
dainas rankraštyje žinomo tada ver- 
tėjo prof. J. G. Kreuzfeldo. Nufoto- 
grafuoti rankraščiai perduoti Kolum- 
bijos universiteto bibliotekai. Apie J. 


G. Kreuzfeldą ir jo lietuvių dainų stu- 
dijas A. šešplaukis rašė rugsėjo “Ai- 
dų" numeryje. 


* Kanados min. pirm. Diefenbake- 
ris, kalbėdamas Jungtinėse Tautose, 
paminėjo Rusijos kolonializmą, pažy- 
mėdamas, kad jo aukomis tapo Lie- 
tuva, Latvija ir Estija. 


* Septintosios Kanados lietuvių die- 
nos proga International Institute pa- 
talpose buvo surengta dailės paroda. 
Atidaryta rugsėjo 3, uždaryta rugsė- 
jo 17. Parodoje dalyvavo 17 dailinin- 
kų iš JAV ir Kanados. Išstatė po 2 
ar 3 darbus. 


* Vokietijoje rugpjūčio 27 - 28 d.d. 
įvykusioje LB Krašto Tarybos sesijo- 
je išrinkta valdyba ir kontrolės ko- 
misija. Valdybon išrinkti: Ed. Simo- 
naitis, J. K. Valiūnas, kun. B. Liubi- 
nas, dr. P. Reklaitis ir J. Stankaitis. 
Kontrolės komisijon — V. šukys, J. 
Kairys, Krivickas. 


* Dr. S. A. Bačkis, Lietuvos atsto- 
vybės Vašingtone patarėjas, rugsėjo 
4 kalbėjo Lietuvių Dienoje Toronte 
apie uždavinius Lietuvai dabartinėje 
politinėje padėtyje. 

* Ant. škėmos 4 pav. vaidinimas 
“Vienas ir kiti“ statomas Niujorke 
gruodžio 3, 8 val. vak. ir gruodžio 4, 
3:30 val. popiet. Veikalą režisuoja Vy- 
tautas Valiukas, dekoracijos Telesfo- 
ro Valiaus. Spektaklį globoja Balfas. 


* Sol. Prudencijos Bičkienės kon- 
certas įvyko rugsėjo 24 Baltimorėje, 
Lietuvių Svetainės didžiojoje salėje. 

* Draugo romano konkurso komi- 
sija šiais metais sudaryta Los Angeles 
mieste. Į ją įeina: B. Brazdžionis, J. 
Gliauda, J. Kojelis, F. Kudirka ir E. 
Tumienė. 


*New Yorke Riverside muzėjuje, 
atidaryta estų dailės paroda. Paroda 
truko nuo rugsėjo 11 iki spalio 2.. 
Dalyvavo 17 estų dailininkų. 


* Pax Romana kongrese, kuris įvy- 
ko rugpiūčio 10-21 d.d. Lisabonoje, 
Portugalijoje, sąjūdžio pirmininkų 
dvejiems metams perrinktas dr. Vy- 
tautas Vygantas. Tarptautiniam ka- 
talikų studentų Pax Romana sąjū- 
džiui priklauso 57 kraštų 99 katali- 
kiškos studentų sąjungos. Ten įeina 
ir 11 tremtinių sąjungų, tarp jų ir 
studentų ateitininkų sąjunga. 


* Putnamo N. Pr. Seserų studenčių 
bendrabutyje šiemet bus 18 mergai- 
čių, kurios aukštesnius mokslus eina 
Annhursto kolegijoje. Lietuvaitės ten 
sudaro lituanistikos klasę, kuriai va- 
dovauja kun. dr. V. Cukuras. Numa- 
tomi du kursai: lietuvių kalbos isto- 
rijos, palyginamosios lingvistikos bei 
tautosakos ir literatūros nagrinėjimai. 


NaV EAN 


AIDAI SKIRIA PREMIJA UŽ MOKSLO VEIKALA 


i Kultūros žurnalas “Aidai"', leidžiamas Pranciškonų, skiria premiją už 
lietuvių mokslo veikalą, išspausdintą atskira knyga ar periodinėje 
spaudoje 1958 ir 1959 metais. 


2. Premija, $500.00 sumoje, skiriama už humanistinių mokslų veikalą 
(teologijos, filosofijos, literatūros mokslų ir meno mokslo, istorijos, 
kalbotyros, geografijos, archeologijos, folkloro, visuomeninių moks- 
lų ir k.), parašytą lietuvių kalba. 


Premija nebus skaldoma tarp atskirų autorių. 


4. Autoriai arba leidėjai veikalus komisijai atsiunčia ligi 1961 metų 
kovo 1 dienos “ Aidų" redakcijos adresu: A. Vaičiulaitis, 4757 
East Ave., S. E., Washington 28, D.C. Pažymėti, kad tai siunčiama 
premijos komisijai. 


5. Premijai galima siųsti ir suminėtų mokslų srities rankraščius. 


6. Jury komisijos sąstatas bus paskelbtas vėliau. 


“AIDŲ" GARBĖS PRENUMERATORIAI 
Bazilius Kučinskas, Maspeth, N. Y. 


“AIDŲ" RĖMĖJAI 


Aldona Prapuolenytė, Cicero, III.; J. Matukas, Hinsdale, III.; Vladas Mažeiva, 
E. Chicago, Ind.; S. Kamaitis, Broklyn, N. Y.; P. Makauskas, Rochester, N. x. 


Administracija visiems nuoširdžiai dėkoja. 


Redaguoja— Antanas Vaičiulaitis Administracijos adresas — Aidai, 
= 680 Bushwick Ave., Brooklyn 21, N. Y. 

Redakcijos na riai — Leonardas Andriekus, 

O.F.M., Juozas Girnius, Alfonsas Nyka-Niliūnas Dailininko adresas — Telesforas Valius, 

2 84 Pine Crest Rd., Toronto, Ont. Canada 
Meninė priežiūra— Telesforas Valius 
Redakcijos adresas — Antanas Vaičiulaitis, 

Leidžia — Tėvai Pranciškonai 4757 East Ave., S. E., Washington 28, D. C. 

